
Óriási különbség van a ,hagyományos" kisképes fényképezés és a digi- 
tális varázsvilág között. Az életlen negatívtól a 24 bites digitális fényké- 
pig hosszú és köves az út. Ebben a fejezetben megismerkedhetünk a 
legfontosabb mérföldkövekkel, valamint a számítógép színeinek és Szí- 
nes képeinek titkaira is fényt derítünk. 


A kezes digitális kamera ...................... 21 


Ebben és a következő fejezetben a fényképezés mesterségbeli vonat- 
kozásaival foglalkozunk. Bár az ,elő a kamerát és fotózzunk!" elv sok 
esetben sikerrel kecsegtet, fotóink minőségét néhány ügyes fogással 
mégis tovább javíthatjuk. Éppen ezért egy sor praktikus ötlettel szolgá- 
lunk a motívumok beállításához, és azzal kapcsolatban is adunk taná- 
csokat, hogy miként képezzük le valóban jól a világot. Mindezek után 
remélhetőleg elégedettek lesznek digitális fényképeikkel. 


Végre fényképezhetünk! ...... ................. 30 


Ha végre rátaláltunk egy csodálatos motívumra, kielemeztük, beállítot- 
tuk, biztos szeretnénk végre megnyomni a kioldó gombot. Tegyük is 
meg, de ha a gépünkön található sok-sok gombra gondolunk, talán 
megfordul a fejünkben, hogy talán másra is használhatnánk őket, 
nem csak puszta kattogtatásra. Nos, éppen erről van szó! És a tulaj- 
donképpeni fotózási folyamat is különbözik néhány nem is lényegte- 
len pontban a kisfilmes kameráktól. Tanácsaink abban segítenek, hogy 
jól kihasználjuk digitális kameránk funkciógazdagságát. 


Mit tud még a fényképezőgép? ................ 65 


A digitális fényképezőgépek az alapfunkciók mellett gyakran különbö- 
ző ,extrák" egész arzenálját kínálják, amelyeknek a célja, hogy izgalma- 
sabbá és sokoldalúbbá tegyék a ,megörökítést az utókor számára". 
Ezek a funkciók természetesen éppoly sokoldalúak, mint ezeknek a 
fényképezőgépeknek a világa, de néhány, széles körben elterjedt kü- 
lönlegességet, így például az önkioldót vagy mondjuk a videoszek- 
venciák használatát, illetve a digitális gép webkamera funkcióit érde- 
mes külön is áttekinteni. 


Az adattárolók 


A fényképezőgépben nemcsak energiát akarunk tárolni, hanem első- 
sorban fotókat. Mivel a memória csak azért van ott, hogy a már felvett 
képeket rögzítse, nem lehet összehasonlítani a hagyományos fényké- 
pezőgép filmjével, hiszen azt a CCD-chip helyettesíti. Ráadásul a 
tárolómédiumokat, ha megteltek, cserélni is lehet. Ezek a memória- 
chipek kis , hi-tech remekművek", mivel a legkisebb fizikai megjelenési 
formával egyesítik a gigantikus méretű tárhelyet. 


EN Alapok 


Óriási különbség van a ,hagyományos" kisképes fényképezés és 
a digitális varázsvilág között. Az életlen negatívtól a 24 bites 
digitális fényképig hosszú és köves az út. Ebben a fejezetben 
megismerkedhetünk a legfontosabb mérföldkövekkel, 

valamint a számítógép színeinek és színes képeinek titkaira is 
fényt derítünk. 


1.1 Fekete-fehér álmok 


Vajon miben előzte meg Mona Lisa a fényképezés korai próbálkozásait? 
Nos, abban, hogy az említett festmény színes. Még ha az eredeti színek az 
idő során sötétebbé is váltak, a hölgy a híres, titokzatos mosoly mellett szí- 
nes háttérrel és természetes bőrszínnel is rendelkezik. Ezzel a tulajdonság- 
gal a korai fényképek nem dicsekedhettek, mégis eljött a történelemben az 
a pillanat, amikor megtörtént a csoda: a fényképezés a színekkel párosult. 
Mivel ezt a hatalmas ugrást több éves kutatás (vagy talán inkább , próbál- 
kozgatás") előzte meg, kövessük ebben az esetben is a történelmi utat, és 
kezdjük azzal, amit a fényképészeknek meg kellett tanulniuk. 


1.1.1 Boszorkányság és alkímia 


Kezdjük valami ijesztővel: 
AgX———— e 14X-(AgrH) 


Persze nem kell megijedni, nem tartunk kémiaórát. Ez az egyenlet csak 
azt ismerteti, miként változik meg az ezüstoldat a fény hatására. (Az Ag 
argentumot, vagyis ezüstöt jelent). Hogy ez a folyamat pontosan hogyan 
is történik, az nem lényeges. Azonban ha egy teljes felület van bevonva 
ezzel a kémiai szerrel, és így esik néhány pontjára fény, akkor ebben az 
esetben később fényképet készíthetünk belőle: a felület néhány részére 
több fény került, néhány részére kevesebb, néhány részére pedig egyálta- 
lán semmi. Ezt a tónuseloszlást ismét egy kis kémia segítségével tehetjük 
láthatóvá, és hamarosan fényképet tarthatunk a kezünkben. Egész egy- 


szerűnek tűnik, nem igaz? A , kikeresett helyek" természetesen a kép sík- 
ján található pontok, amelyeket a blende-lencse-zár konstrukció képpon- 
tonként szűr ki. 

Az ezüstoldat ötlete nagyon régi: 1727-ből származik. A jó és tartós 
fénykép létrehozása először 1826-ban sikerült egy Niepce nevű úrnak. Az 
igazi egymás után többszöri kattintás, valamint a sokszorosítás csak 
1840-tól lehetséges. 


1.1.2 Fizika és logika 


A (nem színes) kép alapvetően a következőképpen írható le: a kép a fe- 
lület világos-sötét tónusának eloszlása. 

Míg a fényképlevonatok, a diakeretek vagy a keretezett fényképek, 
amelyekkel óriási mennyiségben találkozhatunk, érezhetően mindenütt 
jelen vannak, addig a digitális képek nem megfoghatók. Ezek csak a me- 
revlemezen és a számítógépes chipeken léteznek. Csak akkor válnak lát- 
hatóvá, amikor megjelennek a monitoron vagy papírra nyomtatjuk őket. 
De akkor is a számítógépben vannak, amikor ki van kapcsolva a monitor, 
vagy éppen szünetel a nyomtató. Mi is egy kép a számítógép számára? 
Árnyalateloszlás. A képet a számítógép bizonyos számú pontokra osztja, 
és minden pont árnyalati értékét táblázatba menti el. Így varázsolhatunk 
át egy képet egy csomó számmá. 

Az ilyen kép legegyszerűbb formája a fekete-fehér kép. Azonban vi- 
gyázat: ha a számítógép fekete-fehérre gondol, akkor minden képpontnál 
vagy csak fekete, vagy csak fehér lehetséges. A táblázat összes értéke 
vagy a , 07 vagy az ,, 1" értéket kapja — nincsen köztes szint. Ha olyan fe- 
kete-fehér képet szeretnénk kapni, amilyent a régi televíziók is sugároz- 
nak, akkor be kell kapcsolni a számítógépen a szürkeállomány tartomá- 
nyát is. 

A fekete színről a fehérbe történő váltás általában 256 fokozatra oszt- 
ható, (ez a szám a számítógép logikájának eredménye), és ez általában 
elegendő az emberi szem számára ahhoz, hogy megszakítás nélküli fo- 
lyamatként láthassuk. A színes képekre később még visszatérünk, jelen- 
leg az árnyalatokkal foglalkozunk. 


1.1.3 A digitális fényképezőgép 

Amit a régi filmek esetében a kémia végzett, azt itt az elektronika he- 
lyettesíti. Vegyünk tehát egy fényérzékeny, lehetőleg elektronikus és 
trükkös kábelezésű alkatrészt, és vessük rá a fényünket. A megfelelő ár- 
nyalatelosztást számítógépünk a saját nyelvére fordítja le, és így kapjuk 
meg a digitális képet. 

Mi is egy ilyen fényérzékeny alkatrész? Például egy fotocella vagy egy 
mozgásérzékelő, esetleg egy napelem — ezek mind olyan elektronikák, 
amelyek érzékenyek a fényre. Ha egy csomó fotocellát ragasztunk egy- 
más mellé, az hasonló a felvevőszenzorhoz, a kábelek kuszasága azonban 
halálos! Ha minden eszköznek két kábelre van szüksége, és mondjuk 500 
x 500 képpontot szeretnénk felismerni (és ez még nagyon kevés), akkor 
az ötmillió kábelt jelent. Nem, így semmiképpen sem jutunk tovább. 


A CCD-chip feszültséget alakít a rá eső fényből 


A tudósok tehát valami mást gondoltak ki erre az esetre, és kifejlesztet- 
tek egy chipet, amely feleslegessé teszi az egész kábelezést, ráadásul na- 
gyon-nagyon apró. Igaz, ezen a chipen is nagyon sok kis rácsalakba ren- 
dezett cella található, ezek azonban sokkal kevesebb helyet foglalnak el, 
mint a fotódióda. Amennyiben fény éri a cellák egyikét, az elektroniku- 
san feltölti magát, méghozzá annál jobban, minél nagyobb a rá eső fény 
mennyisége. A fény mennyiségét vagy a fokozott fényerősséggel (tágra 
nyitott blende), vagy a hosszú exponálási idővel szabályozhatjuk — ez 
azonban nem jelent különbséget a chip számára. Egyébként ugyanez a 
helyzet az ezüstoldat esetében is. 


1.1.4 Vizes játékok 


Képzeljünk egy több rekeszből álló polcot. Amikor céltalanul ráspric- 
celünk egy slaggal, a rekeszek eltérően telnek meg vízzel. Ahhoz, hogy 
kiderítsük, hogy melyik rekeszbe mennyi víz jutott, kifúrhatnánk minden 
egyes rekesz hátulját, kiengedhetnénk a vizet, és így lemérhetnék a 
mennyiségét. Azonban kiüríthetnénk az egyes sorok legutolsó rekeszeit 
is, lemérhetnénk ezeknek a vízmennyiségét, majd átfolyathatnánk a többi 
cella vízét ebbe a rekeszbe, és így celláról-cellára, rekeszről-rekeszre 
mérhetnénk a víz mennyiségét. Belátjuk, hogy ez egy furcsának tűnő 
polc, de ennek a segítségével ábrázolható a legegyszerűbben az egész. 

CMOS és CCD. A két furcsa fogalom mögött a fotózásra alkalmas 
chipek két különböző típusa rejlik. A CMOS-chip az olcsóbb, és a techni- 
ka szempontjából az egyszerűbb változat, hiszen itt — mint az első polc 
esetében — minden egyes cella egyenként kerül leolvasásra. A CMOS- 
chipeknek azonban problémájuk akadhat a fényérzékenységgel. A fény- 
érzékenység ugyanis alacsonyabb, és nem az egész felületen egységes — 
legalábbis eddig így volt ez. A legtöbb olcsó fényképezőgépben és 
webkamerában CMOS-chipet használnak. 

A fejlesztés azonban töretlen, és feltételezhető, hogy a javított CMOS- 
technológia hamarosan átveszi az uralmat. 

A legtöbb digitális fényképezőgép és videokamera jelenleg CCD- 
chippel dolgozik. A CCD a Charge Coupled Device fogalom rövidítése, 
ami nagyjából annyit jelent, mint , töltés csatolt eszköz". 


A CCD-chip atyjai: Willard Boyle és George Smith 


Ez a technika a második polc példájának felel meg: egy sor minden cel- 
lája csatlakozik a szomszédjához, és leolvasáskor a tartalmazott töltet cel- 
láról-cellára továbbkerül. A sor végén meghatározásra és regisztrálásra 
kerül a töltet. A CCD-chipek ugyan drágábbak, de nagyon megbízhatóak, 
és rendelkeznek a film és a fotó számára rendkívül fontos magas fényér- 
zékenység kedvező tulajdonságával. 


1.2 Színessé válik a világ 


A fekete-fehér fényképek néha valóban nagyon hatásosak és esztétiku- 
sak is lehetnek, de azért mégiscsak színesben szép a világ. A színes fény- 
kép egyáltalán nem boszorkányság. Ahol ezelőtt fényérzékeny kémiai 
szereket használtunk, ott használjunk egyszerűen színérzékeny kémiai 
szereket. Ezek a kémiai szerek ismét ezüstoldatok, azonban különböző 
kémiai partnerekkel társulnak, például jóddal, brómmal vagy klórral, me- 
lyek mind különböző színekre reagálnak. 

Valószínűleg mindannyian ismerjük a prizmát: egy háromszög kereszt- 
metszetű üvegtestet az ablakhoz tartunk, és ez színes szivárványszíneket 
vet a falra. A magyarázat: a fehér fény az összes színt tartalmazza, és a 
prizma el tudja különíteni ezeket a színeket egymástól. 


1.2.1 A színspektrum 


Az, amit mi fényként ismerünk, az , elektromágneses spektrum" része. 
Elektromágneses hullámokról van szó, mint amilyeneket például a rádió 
vagy a mobiltelefonok esetében is használunk. Tulajdonképpen nincs is 
komolyabb különbség a rádióhullám és a napfény között, csupán az a 
fontos, hogy a fény frekvenciája kereken egymilliószorosa a rádióhullám 
frekvenciájának, tehát messze túlszárnyalja hifi-berendezésünk skáláját. 

A szivárvány színei is a frekvenciájukban különböznek egymástól, 
pontosan úgy, mint egyik rádióadó a másiktól (eltekintve természetesen a 
zenétől). Ha olyan rádiónk lenne, amelyik hang helyett fényt bocsátana 
ki, akkor a beállító gomb tekergetésével a pirostól az ibolyáig az összes 
fényszínt előhívhatnánk, méghozzá lépcsőzetesség nélkül. 

Említésre méltó még az a tény, hogy a frekvencia az elektromágneses 
hullám energiájával is összefügg: az alacsony frekvencia kevés energiát, 


a magas frekvencia több energiát jelent. A fényspektrumra átvetítve ez 
azt jelenti, hogy a kék fény több energiával rendelkezik, mint a piros. És 
ha egészen az UV-fényig merészkedünk (,ibolyán túli"), akkor ott már 
olyan mértékű energiával találkozunk, hogy az a sejtek elpusztításához is 
vezethet, mint az a leégés esetében is történik. 


1.2.2 Színes látás 


Születésünkkor egy, a szemeinkbe beépített színérzékelőt is adományoz 
nekünk az anyatermészet. Ez a színérzékelő a szem hátsó részén található 
a kötőszöveten, és három különböző fajtájú színszenzorból áll, amelyek 
közül mindegyik csak egy színt érzékel. Hogyan? Csak három színt? De 
hiszen tulajdonképpen végtelen mennyiségű szín létezik. Nos, ebben az 
esetben a természet is egy ügyes trükkel dolgozik. A teljes látható fényt 
három, úgynevezett elsődleges színre bonthatjuk. Mindannyian ismerjük 
még a rajzóráról a három alapszínt: a pirosat, a kéket és a sárgát, amelyek- 
ből kikeverhető a többi szín. A fény esetében is ugyanígy működik a do- 
log, csak itt a piros, a zöld és a kék szín játszik szerepet, mert a szemben 
található színérzékelők erre a három színre (vagyis a megfelelő frekvenci- 
ákra) reagálnak. És mivel a , szín"? valami szubjektív dolog, amely csak az 
emberi szem által felismerhető, egész jó a modellünk. 

A színek meghatározása éppen annyira önkényes, mint például a kicsi 
és a nagy fogalma: minden az emberi érzékeléstől függ. Ugyanez a hely- 
zet a színekkel is: az, hogy egy elektromágneses spektrumnak éppen egy 
bizonyos metszetét láthatjuk, többé-kevésbé önkényes dolog. Ha olyan 
szemünk lenne, mint a méheknek, akkor például az ibolyántúli fényt is 
láthatnánk, és valószínűleg nem ismernénk fel a világot. A spektrum eme 
kis metszete semmivel sem tűnik ki a többi részből, azon kívül, hogy lát- 
ható az ember számára. 


1.3 Színmodellek 


A színmodelleket arra használjuk, hogy az alacsony számú alapszínek- 
ből más színeket hozhassunk létre. Áttekinthető szabályokat szeretnénk 
megszabni, hogy miként lehet az elsődleges színekből más színeket elő- 
állítani. Digitális fényképészként és számítógép felhasználóként minde- 


nekelőtt két modellel kerülünk kapcsolatba, az RGB-modellel és a 
CYMK-modellel. Az első a színek közvetlen megjelenítését szolgálja, 
vagyis a színes fény megjelenítését. A második modellt a közvetett szín- 
ábrázolás esetében alkalmazzuk, vagyis a színes fényt visszaverő festék- 
kel történő munka közben. 

Amikor festéket szeretnénk kikeverni az alapszínekből, nagyon fontos 
szerepet játszik az , összetevők"? mennyisége. Éppígy fontos az a tény is, 
hogy , fed"-e a szín, avagy sem. Ezek mind a festészetből származó fo- 
galmak, amelyek azonban nem egészen érvényesek a színes fényre, hi- 
szen ahol a festékek takarják egymást, ott áthatol a színes fény. És minél 
több fény vetődik például a fehér falra, az annál világosabbá válik. Ez a 
fényképezőgép esetében is színtől függetlenül érvényes, legyen szó a 
szürke Eiffel-toronyról vagy akár Párizs kék egéről. 


1.3.1. RGB (piros-zöld-kék) - additív színkeverés 


Tegyük fel, hogy színes fóliával ragasztottunk be három zseblámpát: 
pirossal, zölddel és kékkel. Most irányítsuk .a piros lámpát egy sötét falra 
— egy vörös foltot látunk. Most irányítsuk a zöld lámpát ugyanarra a 
felületre, és mit látunk? A folt sárga. Talán azt gondoljuk, , egy pillanat, 
hiszen a zöld szín a kék és a sárga keveréke, miért van ez most fordítva"? 
A pirosból és a zöldből pedig barnát keverhetünk ki. Ez mind igaz is, 
azonban csak a papíron, hiszen a papíron nem színeket keverünk össze, 
hanem , csak" festékeket. A színek, a színes fény értelmében, másként 
keverednek. 

Tehát sárgát látunk, és a fény világosabbá válik. Most vetítsünk még az 
egészre kék fényt is, így fehéret kapunk. Ez egy teljesen természetesen 
folyamat, hiszen a szemben található mifidhárom színérzékelő bevetésre 
kerül. Ennél több nem is lehetséges, hiszen a szem azt a maximális vilá- 
gosságot jelzi, amit az agy , fehér" színként ismer. Az egyenletes világos- 
ság 9090-a már elegendő az agy számára ahhoz, hogy a színt fehérként is- 
merje fel. 

Bizonyára mindenki találkozott már az ismert képpel, amelyen olyan 
három színes kör található, amelyek középen metszik egymást. Ha ezek a 
körök piros, zöld és kék színű fénykörök lennének egy fekete falon, ak- 
kor a következő kevert színeket láthatnánk: 


zöld -4- kék — türkiz (cián) 
piros -- kék — pink (magenta) 
piros -- zöld — sárga 


A falnak természetesen nem kell feketének lennie, de a lámpákon kívül 
ne essen más fény rá. Vegyük figyelembe azt is, hogy a keverék színek 
mindig világosabbak, mint az elsődleges színek. 

A sötétséghez tehát fényszíneket adtunk hozzá. A szem egyes érzékelő- 
it egyre jobban igénybe kell vennünk — először csak a pirosat, azután a 
zöldet és végezetül a kéket. Ezért nevezzük ezt a jelenséget additív szín- 
keverésnek, mert a színes fénnyel egyre több színrészletet rendelünk hoz- 
zá. Az ehhez tartozó modellt RGB-modellnek hívják. 

A Nap a teljes spektrumban sugárzik, ezért fehér a napfény. De a zöld 
fényt valamivel erősebben sugározza, mint a spektrum többi színterületét. 
Az emberi szem hozzászokott ehhez, és a zöld területen többet is lát: a 
kötőhártyán jelentősen több zöld szenzor található, és a világot mégsem 
zöldes árnyalatban látjuk. A zöld bolygónkon is uralkodó szín: a Föld 
legtöbb növénye zöld. 


1.3.2 CMYK - a szubtraktív szíinkeverés 


Gondoljunk ismét a vízfestékes dobozra, most ugyanis szubtraktív mó- 
don fogunk színt keverni. Ennek hátterében az áll, hogy egy kék kép va- 
lójában nem is kék. A kék képről csak annyit mondhatunk el, hogy kék- 
nek néz ki, mert az sem piros, sem zöld. Ez a kijelentés azonban nem 
annyira banális, hanem a lényegre tapint rá: ha fehér fény esik a kék kép- 
re, a felület összes többi színe elnyelődik, és csak a kék fény tükröződik 
vissza a szemünkbe. A kép kéknek látszik, mert csak kék fényt tükröz 
vissza, és ez a visszatükrözött fény kék érzetet kelt bennünk, illetve a pi- 
ros-zöld érzékelőink nem kapnak impulzusokat. A szubtraktív tehát azt 
jelenti, hogy színbenyomások jönnek létre, mert a fehér fényből néhány 
részlet kivonódik. 

Foglaljuk össze az eddigieket! A fehér fény (amely, mint azt már emlí- 
tettük, tartalmazza az összes fényt) a fehér falról visszatükröződik — ép- 
pen ezért tűnik fehérnek a fal. Egy piros fal ellopja a fehér fénytől a kék 
és a zöld részeket, és ezért piros, ugyanez a helyzet a sárga fallal is — el- 


nyeli a kéket és visszaveri a piros és a zöld fényt. Mi pedig csak sárgát lá- 
tunk, hiszen amint közvetlen úton a szemünkbe kerül a fény, a színek is- 
mét additívan keverednek. ö 

Ha most a szubtraktív módon kevert színeket kézzel is ki szeretnénk 
, számítani", felfigyelhetünk arra, hogy a dolog nem annyira pontos. A 
sárga (- piros fény -- zöld fény) és kék (kék fény) keverékéből nem pon- 
tosan zöldet, hanem tulajdonképpen fehéret (az összes fényszín összege) 
kapunk. Ennek az az oka, hogy a , kék -t sárga — zöld" szabály az alkal- 
mazott színösszetevőktől függ, és hogy ezek a számítások csak egy , ma- 
tematikai" kereten belül pontosak. Egy ilyen pontos modell a CMYK is. 


CMYK: a szubsztraktív színkeverés 


A CMYK a Cyan, Magenta, Yellow (sárga) és Black (fekete) színek 
rövidítése. Hogy ne legyen keveredés a Black és a Blue (kék) színek kö- 
zött, ezért a rövidítésben a Black utolsó betűjében egyeztek meg. 

A három színt (CMY) már ismerjük a két elsődleges szín additív szín- 
keverésének eredményeként. Eddig elmondhatjuk, hogy a szubtraktív 
rendszer is úgy működik, mint az additív — csak épp fordítva. Hiszen ha 
két CMY színt vonunk ki egymásból, ismét a fény elsődleges színeit kap- 
juk. 

Fontos még az is, hogy olyan fehér felületből induljunk ki, amely rész- 
ről-részre elsötétedik, és nem, mint ezelőtt, egy sötét falból, amelyet lám- 
pákkal világítunk meg. A leglátványosabb példa a fehér lap: általában er- 


re rajzolunk. Éppen ezért praktikus fehér felületen kezdeni, hiszen ott 
már az összes szín jelen van. Csak festéket kell használnunk, hogy el- 
nyomjuk a nemkívánatos színeket. 

A fekete festékre pontosabban nincs is szükségünk, hiszen mindhárom 
színes árnyalat keveréke ugyanazt a hatást éri el: az egész ráeső fényt el- 
nyeli. 


Még több színmodell 


Magától értetődő, hogy — legalábbis elméletileg — a két színmodell 
. mindegyikével bérmelyik létező szín előállítható. És ha két színmo-. 
dell már létezik, akkor miért nincs több? Valójában több színmodell 
is van, de ezek túl speciálisak, és végezetül megint csak minden szín 
egy ábrázolását érik el. A HSB, a HSL vagy a YIO modellekkel digi- 
tális fotósként nem sok dolgunk akad, ezért EÉGSÉDÉOTHStÍHÉS ma- 
günknak a bővebb magyarázatot. ——— ző 


1.3.3 RGB a CMYK ellen 


Az RGB-modell a televízió képernyőkön, a számítógép monitorokon 
vagy a LED-kijelzőkön történő megjelenítés esetében érvényes, olyan- 
kor, amikor valóban kevert színes fény éri a megfigyelő szemét. Ebben az 
esetben minden további nélkül additívan keverhetjük a színt, hiszen a 
fény csak később, a megjelenítésen keresztül kerül játékba. 


Az RGB-modeli additív szíinkeverést használ 


Színes képek: RGB 


. Ha az RGB-modellt egyszer akció közben, élőben is meg szeretnénk 
tekinteni, csak egy nagyítóra van szükségünk. Próbáljuk meg nagyítva 
megvizsgálni számítógépünk vagy monitorunk képernyőjét (ezt akár. 
egy megfordított távcsővel vagy egyszerűen egy csepp vízzel is megte- 
hetjük). Nézzünk egyszerre az egyes kék, zöld és piros képpontokra. 
Attól függően, hogy mennyire erős a nagyítás, még a kevert színek lét-. 
rehozását is megfigyelhetjük a különböző képernyősarkakban. 


A CMYK modell ellenben a színes nyomtatásra specializálódott, tehát a 
fehér felületre: a papírra, amelyre festünk, nyomtatunk vagy éppen írunk. 
Kényszerítve vagyunk a szubtraktív keverésre, hiszen a papír maga is fe- 
hér, vagyis az összes színt egyformán veri vissza. A színek létrehozásához 
a visszavert fehér fényből ki kell szűrnünk azt a fényt, amelyre nincs szük- 
ségünk. És most derül fény a fekete szín titkára: a nyomtatási technikában 
az a szokás, hogy a feketét egyedülálló színként használják, amelynek 
vagy az a feladata, hogy fekete-fehér, illetve szürke árnyalatokat nyomtas- 
son, vagy hogy egy színes festéknek sötét árnyalatot kölcsönözzön. 

Bár léteznek hatszínű fotónyomtatók is, de a legtöbb átlagos színes 
nyomtató egyetlen négyszínű színes patronnal rendelkezik: cyan, 
magenta, sárga és fekete. Ügyesen elosztva majdnem minden szín vissza- 
adható a papíron. A hatos színes nyomtató kiegészítésképpen speciális 
fotótintákat is használ a világosabb árnyalatokhoz. 

A televíziósképernyőhöz hasonlóan a nyomtatott képet is nagyító alá 
vehetjük, és darabokra bonthatjuk. Itt mindenesetre nem árt az óvatosság, 
ugyanis nem minden képes újság nyomtat kizárólag CMYK-ban. Többek 
között más , alapszíneket" is találhatunk a televíziós újságokban vagy a 
plakátokon, a CMYK azonban széles körben elterjedt. A papíron az adott 
szín egészen apró pontjai úgy rendeződnek rácsalakba, hogy azok távolról 
nézve egy sima, színes felület benyomását keltik. A szürkés árnyalatok a 
fekete pontok többé-kevésbé sűrű rácsba rendeződése során alakulnak ki. 

Mindkét modellnek megvan tehát az előnye, és mindkettő a saját hasz- 
nálati területére specializálódott. Egymásba is átszámíthatók, hogy össze- 
hangolt legyen például a képernyőn történő megjelenítés. 


1.4 Színek a számítógépben 


A legfontosabb színmegjelenítési típusokat már megismertük. Mivel a 
számítógép csak számokkal dolgozik, ezeket a színmodelleket számokká 
kell átalakítani. Ezt úgy tehetjük meg, hogy minden elsődleges színhez 
egy értékterületet rendelünk, amely a végleges kevert színrészesedését 
jellemzi. Ezt az értékterületet csatornának nevezzük. A csatornák eseté- 
ben ismét egy trükkről beszélünk, amelynek a segítségével színek millió- 
it állíthatjuk elő. A képszerkesztéskor fontossá válhatnak a csatornák, hi- 
szen ezek kizárólag egy bizonyos szín információit tartalmazzák. Ez kü- 
lönösen akkor hasznos, ha egy kép színei nem olyanok, mint ahogy. azt 
mi szeretnénk. 


1.4.1 Csatornák 


A számítás feldolgozásának megkönnyítéséhez a színes képeket külön- 
böző színcsatornákra oszthatjuk, s minden elsődleges szín egy csatornát 
kap. Mindegyik csatorna tónus-meghatározás formájában tartalmazza az 
egyes alapszínek információit. Az RGB-megjelenítés esetében három 
csatorna létezik: piros, zöld és kék. A csatornák 256 értéket vehetnek fel, 
0-tól 255-ig. 

Három, 256 lehetséges értékű csatorna esetében a kombinációk meny- 
nyisége körülbelül 16,7 millió kevert színt tesz ki. (256 a köbön-16 777 
216) Ez elég sok, és a 90-es évek második felében gyártott számítógépek 
mindegyike képes ennek a megjelenítésére! Úgy is mondjuk, hogy az 
RGB-modell 24 bites színmélységű (2"—2567). 

Ha egy kicsit játszadozni szeretnénk ezekkel a színekkel, azt közvetle- 
nül a számítógépen is megtehetjük. Válasszunk ki egy tetszőleges rajz- 
programot vagy egy menüt, amely a háttérképernyő színét megváltoztat- 
ja. Valamikor garantáltan felbukkan egy színpaletta, amelyben megadhat- 
juk az RGB értékeket, vagy kiválaszthatjuk azokat. Nyugodtan ismerked- 
jünk meg azzal, hogy miként befolyásolhatjuk a színeket az egyes csator- 
nák megváltoztatásával. Itt a kevert rendszert is kipróbálhatjuk. A kék és 
a zöld teljes keverésével például ciánt kapunk. 

A CMYK modell esetében nem 0-tól 255-ig, hanem csak 0-tól 100-ig 
terjedő értékekkel találkozhatunk. Bár ezzel nem használjuk ki a 256 ér- 


tékű teljes játékteret, azonban mégis 32 bites modellről beszélünk, vagyis 
négy színes bájt, nyolc bitenként. 


1.4.2 A pixel 


Mint köztudott, a számítógép csak a , 07" és az ,, 1" értéket ismeri. Bármi 
más csupán ügyes matematikai varázslat, amely lehetségessé teszi a szá- 
mítógép számára, hogy eligazodjon a , színek nélküli" világban. Nem 
tudja felismerni a formákkal ellátott színes felületeket , hiszen hogyan is 
lenne képes a maga igen-nem világában a formák felismerésére is. A ké- 
peket kis pontokra osztja, amelyek mindegyike csak egyszínű, és ame- 
lyek megint a 256 árnyalatos három csatornából számíthatók ki. Az ilyen 
pontot pixelnek hívjuk, és a számítógépes kép egy csomó ilyen, sorokba 
és oszlopokba rendezett pixelekből áll. 

Minden csatornának 8 bitre van szüksége, a háromnak együtt 24 bitre. 
Ez azonban csak egyetlen színes képpontra érvényes. Ha egy képnek 640 
x 480 pixel (magasság x szélesség) a mérete, akkor több mint 300 ezer pi- 
xelt tartalmaz. Három bitcsatornával megszorozva kb. 900 ezer bájtot ka- 
punk, ami megegyezik az ilyen képek méretével a számítógép memóriá- 
jában. Ráadásul 640 x 480 méret még csak nem is olyan hatalmas! Magác- - 
tól értetődik, hogy a nagy képek sok memóriahelyet foglalnak, de a fény- 
képhű ábrázolás érdekében ebbe bele kell törődnünk — a nagy kapacitású 
memóriaeszközök idejében ez azonban már nem sokat nyom latba. 

A képmegjelenítésnek van még egy másik fajtája is. A módszert , vek- 
torgrafikának" hívják, és a trükkje az, hogy a formákat nem pontról pont- 
ra, hanem a tényleges formaként dolgozza fel. Például egy kör esetében 
nem a formák azon pontjainak a helyét adjuk meg, amelyek egy körhöz 
tartoznak, hanem annak már csak a középpontját és a sugarát, a , kör" 
meghatározással egyetemben. A körhöz kiegészítésképpen színt is ren- 
delhetünk. Minél komplikáltabbá válnak a geometriai formák, annál job- 
ban bonyolódnak az előírások, és persze nő a memóriaigény. Egy fényké- 
pet nem tudunk 1:1-ben vektorgrafikává alakítani, hiszen a fényképek 
esetében túl sok kis részlet látható. Az egyforma színű formák annyira 
aprók lennének, hogy ugyanígy használhatnánk pixeleket is. 


1.4.3 A felbontás 


A felbontás elvileg meghatározásként szolgál arról, hogy hány pixelből 
áll egy kép, vagyis hogy hány pixelre bontható fel egy kép. Szembetűnő, 
hogy éppen ez a méret igen fontos, hiszen minél nagyobb a felbontás, an- 
nál több a pixel, minél több a különböző színű pont, annál több részlettel 
rendelkezik a kép. 

A felbontás mindenesetre csalóka adat, hiszen nemcsak a függőleges és 
a vízszintes pixelméret szorzata, hanem pontosan véve annak az adata, 
hogy mekkora felületen oszlanak el ezek a pixelek. A felbontás tulajdon- 
képpen bármilyen értéket magára ölthet, hiszen a képnek bármekkora le- 
het a terjedelme. A számítógépek világában és a digitális fényképezésben 
azonban általában állandó értékek bukkannak fel, amelyek például egy 
bizonyos monitorgrafikának felelnek meg. Mivel a monitorok, a televízi- 
ós képernyőkhöz hasonlóan, 4:3 (szélesség : magasság) arányú formátu- 
múak, csak néhány lehetőség adódik arra, hogy ezt az aránypárt egész 
számokkal állítsuk elő. Magától értetődően nagyon sok olyan számpárt 
találhatunk, amelyek eleget tesznek a 4:3 feltételnek, de a számítógép-tu- 
lajdonosok között a 640 x 480, a 800 x 600 és az 1024 x 768 kombináci- 
ók a legismertebbek. Ezek a megszokott képernyőfelbontások, amelyek 
közül jelenleg az utolsó a szabvány, a trend pedig a még nagyobb felbon- 
tás irányába mutat. Mivel a legtöbb esetben egész képernyőt kitöltő fény- 
képeket szeretnénk megjeleníteni, a digitális fényképezőgépek esetében 
is a 4:3 felbontás a megszokott. 

A felbontás természetesen nagyon fontos tényező a digitális fényképe- 
zésben, hiszen minél több színinformációt tud felbontani a CCD-chip, 
(minél nagyobb a fényérzékeny cellák száma), annál részletgazdagabb és 
élesebb képek készíthetők a fényképezőgéppel. 


1.5 Színeket érzékelő chipek 


Emlékezzünk csak vissza, hogy az előbbi chip csak színárnyalatokat 
tud megkülönböztetni. A cellákat a fény stimulálja, és ezek feltöltődnek, 
s ez a szín esetében is így történik, még az infravörös hősugárzáskor is. 
De vajon miért nem tudják ezek a cellák egyszerűen rendszerezni a frek- 
venciákat? Sajnos a technika még nem tart ilyen messze, jelenleg csak a 


világos-sötét bűvészmutatvány sikerül, amely egy színes kép esetében 
még nem visz tovább. 


1.5.1 Világos és sötét színek 


Foglaljunk most össze néhány fontos tényt! 

uz a CCD/CMOS-chipek csak a világosságot észlelik 

u szubtraktív módszerrel megszűrhetjük a fény színeit (színes fólia a 

. zseblámpa előtt) 

ma a színes képek három csatornára oszthatók, amelyek mindegyike csak 

világossági értéket tartalmaz. 

Ha piros szűrőt tartunk egy CCD-chip elé, akkor csak a piros fénytarta- 
lom éri el a chipet. A chip csak a piros fénytartalom világosság-megosz- 
tását regisztrálja, és elmenti a piros fénytartalom szürkeállományi képét. 
Az eredeti jelenetben piros színű pontok a képen a fehér színben tűnnek 
fel, a nem piros színből fekete lesz, a fekete színek pedig szürkés árnya- 
lattá alakulnak át. 

A csatornákat tehát külön kell felvenni, és ezek után a számítógép újra 
színes képpé fűzi össze a három csatornát. 

Természetesen több lehetőség is van a három kép előállítására. Hasz- 
nálhatnánk három színszűrővel rendelkező chipet is, a probléma csak az, 
hogy ezeket pontosan ugyanúgy kellene megvilágítani. Ez annyit jelent, 
hogy tükrök és különböző optikai eszközök ügyes elrendezésére van 
szükség ahhoz, hogy a lencsén átlépő fényt a három chipre irányítsa, 
méghozzá ügy, hogy a három kép ne különbözzön egymástól. Ez nagyon 
bonyolult eljárás, és érzékelhető a gépek árában, hiszen ezekben három 
chip dolgozik. Ráadásul az ilyen optika nagy helyet igényel, ezért nagy 
kameraházra van szüksége. Annak ellenére, hogy ez az adatvesztés nél- 
küli legjobb technológia, a módszert csak az olyan különlegesen drága, 
profi fényképezőgépeknél alkalmazzák, amelyek kívül esnek a hobbifo- 
tózás területén. 3 

Egy további lehetőség, ha egy chipet világítunk meg különböző szín- 
szűrőkkel egymás után. Ez a módszer sajnos nem alkalmazható mozgó 
tárgyak esetében, mivel minden képnek időre van szüksége, és három 


epen 


be. 


1.5.2 Interpolált színek 


Csak egyetlen választás maradt tehát: csak egy chippel rendelkezünk, 
csak egyszer szeretnénk exponálni és lehetőleg röviden. Ebben az eset- 
ben mindhárom színcsatornát egyszerre kell felvennünk, és ennek érde- 
kében le kell mondanunk a felbontásról: minden cellát színszűrővel lá- 
tunk el, méghozzá úgy, hogy mindegyik cella csak egy színt érzékeljen. 
Ezzel természetesen a felbontás is csökken, hiszen egy képpont számára 
mindhárom csatorna információira szükségünk van. A fizika felbontás ez 
alapján harmadolódik, léteznek azonban bizonyos technikai cselek, ame- 
lyekkel újra kiegyenlíthetjük ezt a veszteséget. 


Ilyen áramkör dolgozik digitális fényképezőgépünk belsejében 


A kamerának tehát az a feladata, hogy a három egymás melletti cellá- 
ból származó információkat összevonja, és 24 bites pixelt hozzon létre 
belőlük. Az ilyen számítási eljárásokat interpolációnak nevezzük, de akár 
ügyes találgatásnak is hívhatnánk, hiszen a számítógép a ténylegesen bir- 
tokában levő adatok alapján feltételezéseket állít össze arról, hogy ho- 
gyan néz ki a kép: a piros és a zöld pixelek között kell lennie valaminek, 
ami színben a piros és a zöld között található. 

Említésre méltó az is, hogy a CCD-chip pontosan az emberi szemhez 
igazított, és ezért a zöld cellák nagyobb arányban szerepelnek. Egy piros 
és egy kék CCD-cellára két zöld cella jut. Így több zöld fény fogadható, 
és pontosan ugyanezt teszi az emberi szem is, hiszen, mint már említet- 
tük, a Nap is fokozottabban sugározza a zöld fényt. 

Ez az ötlet technikailag valóban a cellák előtti apró kis fényszűrőkkel 
valósítható meg, és a különböző gyártócégek különböző trükköket és fo- 


Egy SEESTETI EGNESTETKE és a Fuji Super CCD-je 


gásokat alkalmaznak ennek a megoldására. A Fuji a Super CCD-vel pél- 
dául egy bizonyos mintába rendezi a színszűrőket, és ügyes számítások- 
kal a pixel kihasználását is jóval megnövelheti. Persze valószínűleg so- 
sem fogjuk megpillantani ftényképezőgépünk CCD-chipjét, hiszen csa- 
varhúzó és erőszak nélkül hozzá sem férhetünk. 

Mindeddig csupa elmélettel találkozhattak, és remélhetőleg élvezték is 
egy kicsit ezt az elméleti oktatást. Most már tisztában vannak a fényképé- 
szet, sőt a színtan alapfogalmaival, és bátran beléphetnek a digitális világba. 


73 A kezes digitális fényképezőgép 


A technikai újítások számos eszközt bocsátanak rendelkezésünk- 
re a hagyományos, 35 mm-es filmmel dolgozó, analóg gépek- 
től kezdve az álló- és mozgóképek rögzítésére egyaránt használ- 
ható digitális szerkezetekig. Ez utóbbi készülékekel egyszerűen 
lencsevégre kaphatjuk, és elektronikus formában, illetve papíron 
egyaránt kiváló minőségben oszthatjuk meg másokkal és őriz- 
hetjük meg emlékeinket. 


Persze a képrögzítés folyamata nem volt mindig ennyire egyszerű. A fotó- 
zási technika feltalálását megelőzően elődeink csak roppant időigényesen, 
rajzolással és festéssel tudták megörökíteni életük fontos eseményeit. 


Magát a , fényképezés" (photography) kifejezést az angol Sir John 
Herschel a görög , fény" (photo-) és az , írás" (-graphy) szavak összevo- 
násával alkotta meg 1839-ben. Ám a ma fényképezés néven ismert folya- 
mat tényleges kidolgozására csupán négy évtizeddel később került sor. 

Az első , modern" fényképezőgép, a Brownie, a XIX.-XX. század for- 
dulóján került az üzletekbe 1 dolláros áron. A fotózás hamarosan tömeges 
népszerűségre tett szert, és igazi forradalom indult a képrögzítés világá- 
ban. Egészen a közelmúltig a hagyományos 35 mm-es fotózás volt az el- 
fogadott — ám gyakran komoly korlátokkal járó — norma. Mire a hagyo- 
mányos fotó elkészült és másokhoz is eljutott, rég elszállt a pillanat vará- 
zsa, és az értékes emlékeket őrző fotók gyakran fotóalbumokba vagy ci- 
pős dobozokba vándoroltak, ahonnan soha többé nem vették elő, adták 
tovább vagy használták fel ismét őket. 

A digitális fényképezés megváltoztatta a helyzetet, és ma már többféle 
módon is gyönyörködhetünk képeinkben, és megoszthatjuk őket mások- 
kal. A képek használati és , élvezeti" értéke ugrásszerűen megnőtt. Az RS 
Consulting közelmúltban végzett felmérése szerint a digitális fotósok két- 
szer annyi képet készítenek, mint hagyományos eszközökkel dolgozó tár- 
saik. Ez a trend is alátámasztja a digitális fényképezés szabadságát, sok- 
oldalúságát és élvezetességét. 

A digitális fényképezőgépek felhasználói pillanatokon belül megtekint- 
hetik és visszanézhetik felvételeiket. Ha nem elégedettek a végeredmény- 
nyel, egyetlen gombnyomással törölhetik az elrontott kockát, és újat ké- 
szíthetnek helyette. A legsikerültebb fotókat pedig elmenthetik későbbi 
felhasználásra — e-mailhez csatolva továbbküldhetik, dokumentumokba 
illeszthetik, vagy egyszerűen kinyomtathatják őket. A digitális felvételek- 
ről házilag is a fotószalonok papírképeivel vetekedő minőségű nyomato- 
kat készíthetnek — mindenféle többlet idő- vagy költségráfordítás nélkül. 


2.1 Refliektorfényben a digitális fényképezőgép 


Vajon mi a közös New Yorkban és a gyümölcssalátában? Nos az, hogy 
valószínűleg egyik sem olyan színes és változatos, mint a különféle fény- 
képezőgépek típusválasztéka. Ennél fogva a lehetetlennel határos általá- 
nos áttekintést nyújtani a készülékek kezelési módjáról. 


Minden gyártó másképp gondolkodik arról, hogy mi a kényelmes ke- 
zelhetőség vagy a felhasználóbarát gépkezelés. Egyes gyártók mindenfé- 
le gombokkal tűzdelik tele a fényképezőgépeiket, s a gombok minden 
részletet egyenként és pontosan beállítanak, mások a belső szoftverre, il- 
letve annak menüjére bízzák a beállításokat. 

Kénytelen vagyunk ezúttal egy mintakészülékre szorítkozni, bár remél- 
jük, ez elég reprezentatív lesz ahhoz, hogy a magyarázatok később bármi- 
lyen márkájú géppel dolgozva megkönnyítsék a munkánkat. 

Minta-fényképezőgépként hadd mutassuk be a hp photosmart 735-öt. 
Ez a kamera 3,2 megapixeles felbontásával már a felsőbb kategóriába tar- 
tozik, de funkciógazdagsága magába foglalja az egyszerűbb kamerák ké- 
pességeinek nagy részét is, így hát a legfontosabb alkalmazásokat meg 
tudjuk beszélni ennek alapján. Ha most vagy máskor egy teljesen más ka- 
merát tartunk majd a kezünkben, talán nem fogunk tudni minden lehető- 
séget elsőre kiaknázni, de hamar észre fogjuk venni, hogy minden na- 
gyon hasonlóan működik. 


A hp photosmart 735 digitális fényképezőgép 


Így néz ki tehát egy digitális fényképezőgép. Mivel a CCD-chipek egy- 
re kisebbek, az egyes elemek elhelyezéséhez pedig egyre több hely áll 
rendelkezésre, a tervezők és az ergonómusok fantáziájának nagyobb já- 
téktere van. Bár a hagyományos fényképezőgép-forma makacsul tartja 
magát, ennek valódi oka már alig van: az objektív és a CCD-chip kivéte- 
lével egyetlen elemnek sem kell közvetlenül valamelyik másik mellett el- 


helyezkednie. Fontosabbá vált a belső helytakarékos kialakítás és az ak- 
kumulátor, a memória, valamint a csatlakozók elrendezése. 


2.1.1 Milyen a fényképezőgép elölről? 

Minden digitális kamerában, akárcsak analóg elődeik esetében, közös, 
hogy az elülső oldalukon egy objektívnyílás van. Ez egy takarósapka mö- 
gött vagy egyszerűen egy mélyedésben helyezkedik el. Ha a fényképező- 
gép üzemképes állapotban van, akkor az objektív — különösen a zoom- 
kamerák esetében — egy kicsit előrébb van. Az objektívnyílás mellett né- 
hány további kis ablak vagy nyílás is található az elülső oldalon. Itt van 
például a kereső, a fénymérő, bizonyos jelzőlámpák, a fókusz-szenzor 
vagy akár egy mikrofonnyílás. Ezek közül sok, például a beépített vaku, a 
kisfilmes kamerákon is fellelhető. 

A következő képen a hp fényképezőgép elülső oldalának legfontosabb 
elemei láthatók. 


kereső 


beépített vaku 
. felbontás jelölése 


objektívnyílás 


A hp fényképezőgép elülső oldalának elemei 


2.1.2 A felső és az alsó oldal 
A fényképezőgép felső és alsó részén is találhatunk néhány olyan apró- 
ságot, amelyek nélkülözhetetlenek. 


ÚTTESTEN BA SE ÁEÉTEBÉ TAN HÉÉ ZET 


vakubeállítás jelző 


elemtöltöttség 


vaku ki/bekapcsolása ő kioldó gomb 


inőség beállító 
képminőség készíthető képek száma 


üzemmódválasztó 


képminőség jelző 


állványtartó 
elemtartó ajtaja ale késs 


A hp photosmart 735 felső és alsó oldala 


2.1.3 A fényképezőgép hátlapja 

A hátlap a fényképezőgép a legérdekesebb része, hiszen felhasználó- 
ként ezt az oldalt fogjuk a legtöbbször látni. 

A legtöbb modell hátlapján egy nagyon fontos eszköz rejlik: a színes 
kijelző. Ez a kis monitor a digitális fényképezés legfifikásabb eleme, ám 
boldog birtokosának komoly áramfelhasználással és erős hőképződéssel 
kell számolnia. 

Komolyra fordítva azonban a szót: a display a digitális kamerák talán 
legnagyobb előnye analóg társaikkal szemben, mégpedig két és fél okból: 

m Az első ok: láthatjuk a tényleges motívumot, hiszen a display-en meg- 

jelenő kép közvetlenül arról a CCD-chipről érkezik, amely a későbbi 
felvételért felel. 

mum A második ok: minden elkészült képet rögtön megtekinthetünk, kivá- 

logathatunk vagy akár megszerkeszthetünk a kijelzőn. 

u A két és feledik ok: A grafikus színes megjelenítőn kényelmesen 

megjeleníthetőek a menük, amelyekkel a fényképezőgép vezérelhető. 


(Persze nem lenne feltétlenül szükség a menükre, de így minden sokkal 
elegánsabb. Ezért állítjuk, hogy ez csak egy fél ok O.) 

A kijelző mellett egy sor, szimbólumokkal vagy betűkkel jelölt kis 
gomb található. Ezek némelyike a fényképezőgépház felső oldalán vagy 
— ritkábban — az oldalán helyezkedik el. Sok kamerán van még keresőnyí- 
lás is, bár a kijelzőn tulajdonképpen minden jól látszik. Néhány kamerán 
nincsen megjelenítő, ezért ott a keresőnyílásra vagyunk utalva. 


bekapcsológomb 
zoomáállítás 
filmfelvétel ; 
memóriakártyanyílás 
ajtaja 
fényképezés 
üzemmód 


lépkedés a menüben 
lejátszó üzemmód OK 


nyomtatóra küldés ő 
lépkedés a menüben 


A hp photosmart 735 hátlapja 


2.1.4 USB az intelligens kommunikációhoz 


Az USB a Universal Serial Bus kifejezés rövidítése, és egyfajta nyelv a 
különböző készülékek közötti kommunikációhoz. Az USB nem függ egy 
számítógéptől, és vezérlőkészülék nélkül is használható. A kamerát pél- 
dául közvetlenül csatlakoztathatjuk egy USB-képes fotónyomtatóhoz, és 
a képeket közvetlenül a kamerából lehet kinyomtatni. Az eljárás előnye, 
hogy a számítógép automatikusan felismeri, hogy van-e és ha igen, mi- 
lyen készülék van az USB-csatlakozáshoz kötve. Így egyszerűen csatla- 
koztatható a kamera és bátran áttölthetjük a képeket, anélkül, hogy min- 
den egyes alkalommal egy hosszas installációs folyamatot kellene elvé- 
geznünk. 


2.1.5 A legfontosabb gombok 

A , digitális fényképezőgép" természete folytán szinte minden típusnál 
adódik néhány közös jegy, amelyeket az alábbiakban szeretnék ismertet- 
ni. Mivel minden fényképezőgép csak akkor működik jól, ha a megfelelő 
gombot nyomjuk meg, most a legfontosabb funkciógombokat mutatjuk 
be. Persze mindeközben fenntartjuk azt, hogy leírásunk nem helyettesít- 
heti a kezelési útmutatót! 

Először is be kell kapcsolnunk a kamerát, hiszen csak elektronikusan 
működik és az elemektől függ. Ezt a gombot általában a POWER felirat 
jelzi. 


A u Ez a , multifunkciós gomb" úgy működik, mint egy kis 
(or) joystick. Ha például a menüből navigálunk, a kis nyila- 
j kat kell megnyomnunk, hogy új parancsra ugorjunk. Ha 
pontosan a közepén nyomjuk meg, az OK parancsot ad- 
hatjuk ki. Ezzel a menü kiválasztott pontját hagyhatjuk 
jóvá vagy bizonyos funkciókat aktiválhatunk. Fény- 
képezőgép-típustól függően ez a vezérlőkereszt egészen 

eltérő formájú lehet. 
ed u A display gombbal közvetlenül vezérelhető a színes 
megjelenítő. Kikapcsolhatjuk, például áram-megtakarítá- 
si okokból, vagy egy alternatív kijelzési módot választ- 
hatunk. Ezt a gombot gyakran a MONITOR vagy a DISP 

felirat jelzi. 

BEK ETT mum A zoom-objektíves kameráknál általában egy külön 
gombbal kezelhető a zoom. A ,," gombbal rázoomol- 
hatunk egy-egy tárgyra, a ,," gombbal pedig visszalép- 

TÍw] hetünk. A gombokat , T" betűvel (teleobjektív) vagy 
, W" betűvel (nagylátószögű objektív) feliratozzák. (Van 
olyan gép is, amelyiknek nincs külön z0om-gombja, és a 

Kz zoomoláshoz a multifunkciós gombot használja.) 

s Ezzel a gombbal nyithatjuk ki a vakut, vagy válthatunk a 

Kj különféle vaku-izemmódok között. Körülbelül 3 vagy 4 

különböző beállítás lehetséges, ezekről később még ol- 
vashatnak. 


jelöli. Ha a makró üzemmód aktivált, a tárgyak 20-80 
centiméteres távolságból is élesen fényképezhetők, míg a 
normál minimum-távolság általában alig kevesebb, mint 
egy méter. Ez közelképekhez nagyon praktikus, de sem- 
miképpen ne fotózzunk még ennél is közelebbről. Kriti- 
kus a makró üzemmód és a zoom kombinálása is. 


el u Ezt a váltógombot sajnos minden fényképezőgép eseté- 
: 


94 u Ez a szimbólum a makró üzemmódot (közelképfelvétel) 


ben más-más forma, illetve szimbólum jellemzi. A fény- 
képezési és az áttekintési üzemmód között lehet váltani 
vele. Az áttekintési üzemmód megjeleníti a memóriában 
tárolt képeket, amelyeket törölhetünk vagy akár szer- 
keszthetünk is. A gomb felirata lehet RECORD a képek 
felvételéhez, vagy PLAY az áttekintő üzemmódhoz. 


Kis ikonok 
Mint láthattuk, sok funkciót kis szimbólumok, úgynevezett ikonok je- 


lölnek, amelyeket a fotográfia világában meglehetősen egységesen hasz- 
nálnak. Ezek a jelzések a nem digitális készülékeken is megtalálhatók. 5 


2.2 A menü 


Az, hogy manapság a kamerákban mindent a menübe zsúfolnak, annak 
köszönhető, hogy a fényképezőgépek egyre kisebbek és így kevesebb 
hely marad a gomboknak és a kapcsolóknak. Ezenkívül fontos az , ele- 
gancia" is, és egy gombokkal telezsúfolt fényképezőgép egyszerűen nem 
eléggé , sikkes". No és nem mellékesen a műszaki tehetséggel kevésbé 
megáldott felhasználók sem esnek kétségbe a rengeteg gomb láttán. (Ta- 
lán éppen ez a fő ok!) 

Összegezve az eddigieket: a menüvel elsősorban helyet takaríthatunk 
meg, és sokféle kezelési funkciót egyesít magában. A számítógépet is 
menün keresztül vezéreljük, de a digitális ébresztőóra időátállítása is egy 
menüvezérelt folyamat. Számos funkciót használhatunk, és csak néhány 
gombot kell kezelnünk. 


2.2.1 A digitális fényképezőgép menüje 

A digitális fényképezőgép menüje természetesen a kijelzőn található. 
Többnyire van egy gomb, amellyel a menüt megjeleníthetjük, és amely 
ajtót nyit a fényképezőgép központjába. Egy tipikus menü például így 
néz ki: 


1024x768 
A 
őő HELLIGKÉIT 

KÖNTRÁST SIGNÁLTÖNE 


I FARBE MODÚS 


SPRÁACHE 


ma ZEIT/DATUM 


Display-minta 


Az esetek többségében a menü a fényképezőgép által éppen befogott 
kép előtt helyezkedik el, így a menü kezelése mellett is láthatjuk, amit le 
akarunk fényképezni. 

A bal felső sarokban látható az a felbontás, amellyel a következő képet 
fel fogja venni a fényképezőgép. Az ez alatt látható szimbólum a vaku- 
fény státuszát jelzi. A jobb oldalon olvasható szám azt adja meg, hány 
kép fér még a memóriába, és ez alatt az elem szimbólum az akkumulátor 
töltöttségi szintjét mutatja. A bal szélen egy skála látható, amelyről leol- 
vasható a zoom-állás. A display közepén lévő világos keret az autofókusz 
célmezője. j 

Az alsó szélen lévő menüsorban az ábrán ki van választva a setup menü 
és ebben az LCD-DISPLAY almenü. A multifunkciós gombbal mozog- 
hatunk a menün belül, és különféle beállításokat végezhetünk el. 

A menüben lehetőség van a képminőség, a grafikai formátum, a megvi- 
lágítás beállítására, a záridő megválasztására, de az előre beállított prog- 


ramok bekapcsolására is, amelyek különböző szituációkban használha- 
tók. Egyszóval, a menü hozzájárul ahhoz, hogy teljesen kiaknázhassuk 
kameránk funkciós gazdagságát. Azonban a saját kezelési útmutatónkban 
kell utánanéznünk, hogy pontosan hogy néz ki a menü, hogyan kezelhető 
és egyáltalán milyen funkciókkal rendelkezik a kameránk. Néhány fény- 
képezőgépnek úgynevezett , touch-display"-e van, ahol a képernyő érin- 
tésével választhatjuk ki a funkciókat. 


EJ Végre fényképezhetünk! 


Ha végre rátaláltunk egy csodálatos motívumra, kielemeztük, 
beállítottuk, biztos szeretnénk végre megnyomni a kioldó 
gombot. Tegyük is meg, de ha a gépünkön található sok-sok 
gombra gondolunk, talán megfordul a fejünkben, hogy másra 
is használhatnánk, mint puszta kattogtatásra. 

Nos, éppen erről van szó! És a tulajdonképpeni fotózási 
folyamat is különbözik néhány nem is lényegtelen pontban a 
kisfilmes kameráktól. Az alábbiak abban segítenek, 

hogy kihasználjuk digitális kameránk funkciógazdagságát. 


3.1 A bekapcsolás 


Először is be kell kapcsolnunk a gépet a bekapcsológombbal, hiszen 
áram nélkül nem megy semmi. A legtöbb fényképezőgépnél ekkor meg- 
szólal egy kis hang, ami jelzi, hogy a gép készen áll a felvételre. Kinyílik 
az objektív takarófedele, majd halk zúgással kitolódik az objektív. Ter- 
mészetesen vannak olyan készülékek is, különösen az optikai zoom nél- 
küliek, amelyeknél a bekapcsolás folyamata nem ilyen látványos, de ritka 
az olyan kamera, amely nem akarja tudatni a nagyvilággal, hogy elindult. 

Most kezd ketyegni az óra, hiszen a kamerák akkumulátora nem tart 
örökké. Kevés bosszantóbb dolog van annak, mint amikor életünk leg- 
jobb fényképtémája előtt állunk, és a kamera hirtelen kikapcsol. Ne ijed- 


jünk meg, ha pár perc múltán hirtelen kikapcsol a gép, amikor nem mű- 
ködtetjük: a legtöbb fényképezőgépnek automatikus energiatakarékos 
üzemmódja van. A pótakkumulátor természetesen pénz kérdése. Mindig 
ügyeljünk az elemek töltöttségi állapotára! 

A bekapcsolást követően a display is aktívvá válik, és néhány szimbó- 
lum, menüparancs, egy élességállítási kereszt vagy fókuszkeret mellett 
látni fogjuk azt a képet, amelyre a kamera irányul. 


3.2 A keresés 


A megjelenítőn pontosan az látható, amit a CCD-szenzor befog, majd- 
nem úgy, mint egy tükörreflexes kameránál. Természetesen a display 
csak egy kisméretű képernyő, csekély felbontással és esetleg enyhe szín- 
torzítással, de a gyenge képminőségtől nem kell megijednünk. 

Azt sem szabad elfelednünk, hogy az elmentett kép adott esetben más- 
ként néz ki, mint ahogy a display-en megjelenik. Ami a kis képernyőn 
éles képként látható, végül életlen lehet, mert a kis felbontás miatt a 
display csak korlátozott számú képpontot tud ábrázolni. Érdemes a saját 
kameránkkal tapasztalatot szerezni. Néhány sikertelen kísérlet után ha- 
mar ráérzünk, hogy a kép valóban éles vagy csak annak tűnik. 

A legtöbb kamera, csupán megszokásból, keresővel is rendelkezik, ez a 
kamera felső részén lévő kis ablakocska. 

A keresőnyílásoknak azonban megvannak a maguk problémát: az egyik 
legismertebb ezek közül a parallaxis hiba. Szép, titokzatos hangzású szó, 
az analóg kamerákból átmentve. Egy fizikakönyv így definiálja a paralla- 
xist: két különböző pontból tekintett tárgy látószögének a különbsége. 

A kereső az objektív mellett található, típustól függően 1-3 centiméte- 
res távolságra. Következésképpen nem pontosan azt látjuk a keresőben, 
amit az objektív lát, és ezért előfordulhat, hogy a kép egy része lemarad. 
A túloldali ábrán a pontozott vonal a kereső látómezőjét mutatja, a másik 
egybefüggő vonal az objektívét. Bár metszik egymást, de a kamerától kis 
távolságra nem pontosan fedik egymást. 

A keresőn keresztül tökéletesen látjuk a személy felsőtestét és főként a 
fejét. Az objektív képkivágása azonban eltér ettől, és a fej nem kerül rá 
teljes egészében a képre. El kell ismernünk, hogy a rajz kissé túloz, mert 


A parallaxis hiba 


azért ennyire nem esik távol egymástól az objektív és a kereső. Világossá 
válhat azonban a rajz alapján, hogy az objektív és a kereső látómezője 
csak egy bizonyos távolságon túl fedi egymást. 

Ez a hiba a panorámafelvételek esetében nem nagyon számít, de a kö- 
zeli felvételeknél előfordulhat, hogy a motívum egy része lemarad a kép- 
ről. Ezért sok keresőben egy keretet találunk, ami jelzi a tényleges fény- 
kép határait, de igazából ezek is a tárgytól való távolság függvényei. A 
digitális kameráknál a legbiztosabb módszer a display használata, mivel 
ott pontosan azt a képkivágást látjuk, amit az objektív. Azoknak a model- 
leknek a száma csekély és sajnos az áruk elég magas, amelyeknek elekt- 
ronikus keresőjük, egy apró LCD-display-jük van. 

A tükörreflexes modellek egy ferdén álló tükörrel irányítják a képet 
közvetlenül a keresőbe, úgyhogy tényleg az objektíven keresztül nézhe- 
tünk. Itt a valódi képkivágást látjuk és nem annak elektronikus leképező- 
dését — ez a profik számára alapvető elvárás. A kioldásnál a tükör felcsa- 
pódik, és így a fény a chipre/filmre esik. A megvilágítás alatt semmit sem 
látunk, de a megvilágítási idő olyan rövid, hogy észre se vesszük. A tü- 
körreflexes masinák persze jóval drágábbak, mint a normál modellek, s 
nemcsak a bonyolultabb optika miatt, hanem mert ezeket általában pro- 
fiknak szánják, és a teljesítményük is jóval sokkal nagyobb. 


3.2.1 Display nélkül takarékosabb 


A régebbi, gyengébb teljesítményű akkumulátorral vagy akár elemmel 
működő kamerák esetében a display nem mindig kapcsol be automatiku- 
san. Vannak olyan fényképezőgépek is, amelyek nem tudják feldolgozni 
a gyors mozgást, és így a display-es keresésbe szabályosan beleszédülhe- 


tünk — ilyenkor elengedhetetlen a kereső. Itt is elmondható, hogy gyárt- 
mányonként komoly különbségek vannak, s csak a kipróbálás segít. A 
display árammegtakarítás céljából ki is kapcsolható állandóra, de a mo- 
dern készülékeket tulajdonképpen arra szánták, hogy állandóan display- 
jel üzemeljenek. 


3.3 A célzás 


Na jó, a , célzás" talán kicsit erős kifejezés, de nem áll messze a való- 
ságtól. Most jött el az a pillanat, amikor megmondjuk a gépnek, hol is 
van az a pont, amelyet élesen le akarunk képezni. 

Rosszabb esetben a kamera csak fix fókusszal van ellátva, ami azt je- 
lenti, hogy egy bizonyos távolságtól fogva (ami általában 1,50 m) a , vég- 
telenig" a gép mindent élesen ábrázol. Kedvezőtlen helyzetben vagyunk, 
ha ilyen esetben makrófelvételt akarunk készíteni. Nincs más választá- 
sunk, mint hogy alávessük magunkat a mérnökök által megállapított éles- 
ségterületnek. A fixfókuszos kamerák nem feltétlen ítéltettek kihalásra, 
mindenesetre a digitális világban egyre ritkábban fordulnak elő. 

A legtöbb kisfilmes kamerának, így a digitálisaknak is, ezzel szemben 
úgynevezett autofókuszuk van. Ez azt jelenti, hogy a kamera automatiku- 
san kiméri a távolságot a kiválasztott pontig, és erre a távolságra élesíti az 
objektívet. 

Ez a távolságmérés egyrészt passzívan történik, amennyiben egy kis 
fotószenzor leméri a célpont kontrasztját, és addig állítgatja, amíg ez a 
legnagyobb nem lesz. A maximális kontraszt egyben a maximális élessé- 
get jelenti, mivel csak egy éles, nem elmosódott kép jeleníti meg egyér- 
telműen a világos és a sötét pontok közötti különbséget. 

Másrészt léteznek aktív távolságméréssel rendelkező kamerák is, ahol 
ultrahang vagy infravörös jelet alkalmaznak. Az ultrahang esetében egy 
nem hallható hanghullámot bocsát ki a gép, majd méri a visszaverődéséig 
eltelt időt, amiből kiszámítható a távolság. Ha azonban ablaküvegen ke- 
resztül fényképezünk, garantáltan nehézségekbe ütközünk, mivel ilyen- 
kor az ablaküvegre és nem a mögötte fekvő motívumra fókuszál a gép, az 
ablaküveg ugyanis visszaveri a hangot. Ugyanez a helyzet az infravörös 
fókusszal is, vagyis a kép teljesen életlen lesz. 


Sok modern kamera, különösképpen a digitális fényképezőgépek alkal- 
mazzák a passzív megoldást, mivel a kép úgyis már eleve digitálisan, 
egyes pontokban áll előttünk és a kontraszt egyszerűen , leolvasható" 

Persze az autofókusznak is megvannak a maga problémái. A HGyhoz 
képest kis távolság esetén megbízhatatlanná válik, mert akkor már arra a 
területre ér, amelyet az objektív egyáltalán nem tud ábrázolni. Sok digitá- 
lis kamera ezért a Makró üzemmódot ajánlja a közeli felvételekhez. 

A leggyakoribb probléma azonban az, hogy az autofókusz a kép köze- 
pére van állítva, vagyis oda, ahol az élességállítási kereszt a keresőben 
látható, viszont az élességet nem is a középső pontra akarjuk állítani. 
Ilyenkor az autofókusz könnyen keresztülhúzhatja a számításainkat. Sze- 
rencsére sok kamera ismeri a többpontos mérést, ahol nemcsak a kép kö- 
zepe számít, hanem több területet is mér a helyes átlagérték kiszámításá- 
hoz. Ráadásul majdnem minden korszerű fényképezőgép felkínálja azt a 
lehetőséget is, hogy magunk válasszuk meg a fókuszt. 


3.4 A jó megvilágítás 


Miután ellőttünk néhány képet, meg fogjuk állapítani, hogy nem mind- 
egyik lett olyan kiváló, mint ahogy elképzeltük. A kép kompozíciója jó, a 
motívum szép, de valahogy... Az arcok sötétek, a képek furcsán kiegyen- 
lítetlenek, a színek nem az igaziak. Mi történt? 

Minden bizonnyal rosszul becsültük meg a fényt a felvétel során. Ez 
pedig nem a kamera hibája! A kamera — a saját szemszögéből — kifogás- 
talanul végezte munkáját, de feltehetően más elképzelésünk volt a jele- 
netről nekünk, mint a fényképezőgépnek. A legtöbb kamera alapbeállítá- 
sa az automata üzemmód. Csak meg kell nyomnunk a kioldó gombot, és 
a kamera automatikusan kiválasztja a legkedvezőbb blende, megvilágítá- 
si idő, fényérzékenység és élesség kombinációt. Hát ez tényleg jól hang- 
zik! Nem is kell állítgatnunk semmit, a kamera magától megválasztja a 
legoptimálisabb beállítást! Hát akkor hogyan fordulhat elő, hogy félresi- 
kerül valami? 

Nos, igen, a kamera okos, de csak ideális értékeket ismer, amelyek 
azonban nem minden szituációban bizonyulnak ideálisnak. Általában a 
toleranciasáv olyan széles, hogy az automatikával is jó eredményeket ér- 


hetünk el. De vannak bonyolultabb motívumok, és itt a fények és árnyé- 
kok is szerepet játszhatnak. j 

Vegyünk egy példát: modellünk egy szép nyári estén egy déltengeri 
tengerparton fekszik pálmafák árnyékában. A Nap már alacsonyan áll, és 
a tenger vízéről csillogva verődik vissza. Olyan látószöget választunk, 
ahonnan a Nap, a csillogás és a modell egyformán csodásan látszik. Fan- 
tasztikus motívum! Lenyomjuk a gombot, azután meglepődve látjuk, 
hogy a pálmafa sziluettjén kívül bizony semmi sem látszik. Mi történt? A 
kamera megvilágítási automatikája megbecsülte a képet, és a Napot vá- 
lasztotta ki legvilágosabb képterületként. Mivel a Nap és az esti égbolt 
tölti ki a jelenet legnagyobb részét, a fényképezőgép úgy ítélte meg, hogy 
a Napot szeretnénk lefotózni, tehát kis rekesznyílást és rövid megvilágí- 
tási időt állított be, mert a Nap, a késői óra ellenére is még olyan világos, 
hogy még egy félvak CCD-chip számára is elég fényt nyújt. 


A pálmafa csupán egy fekete folt 


A gyenge szórt fény azonban, amely a szemünk számára még elégséges 
megvilágításba helyezi a modellt, semmi esélyt nem kap arra, hogy hoz- 
zájáruljon a kép megvilágításához: a pálmafa és a modell csupán egy fe- 
kete folt. Szerencsére még ez a pálmafa-sziluett is egész szép képet ad, 
ám a modell biztos nem lesz hálás nekünk. 

Folyamatosan történnek ilyen dolgok, éppen azért, mert a megvilágítá- 
si automatika nem tudja mindig kiszámítani, hogy tulajdonképpen mit is 
akarunk. Mi tehát a megoldás? 


A válasz: kerüljük az ellenfényt! Az ilyen félresikerült fotók elkerülé- 
sének legegyszerűbb módja az, ha elkerüljük az efféle jeleneteket. Ez így 
elég durván hangzik, de az ellenfénnyel minden kamerának meggyűlik a 
hosszú megvilágítási idővel és nyitott blendével kerülhetett volna rá a fo- 
tóra. Ekkor azonban az égbolt lett volna menthetetlenül túlexponált. 

Próbáljunk meg tehát úgy állni, hogy a Nap a tárgyunkat világítsa meg, 
vagyis háttal álljunk a Napnak. Ehhez vagy el kell cipelnünk modellünket 
egy másik pálmafa alá, vagy nekünk kell megváltoztatnunk a pozíción- 
kat. Ekkor viszont sajnos le kell mondanunk a naplementéről. 

Egy másik lehetőség a vaku használata lenne, amely megvilágítaná az 
előteret. Alapesetben ez nem is olyan rossz megoldás, mivel a vaku nem 
befolyásolja a hátteret, hiszen az túl messze van. Ebben a speciális eset- 
ben azonban ez sem lenne jó módszer, hiszen a homokon pontosan látha- 
tó lenne, hogy hol ér véget a vakufény hatótávolsága. Az eredmény egy 
csúnya fénykör lenne a homokon, és talán el sem érné a személyt. 

Sok kamera felkínálja azt a lehetőséget, hogy számos megvilágítási be- 
állítás közül lehessen választani. Itt is elmondható, hogy óriási különbsé- 
gek vannak az egyes készüléktípusok között, ezért megint csak érdemes 
tanulmányoznunk a kezelési útmutatót. 


3.4.1 A megvilágítási automatika vezérlése 


Az előzőekben már bemutattuk a fókuszmemóriát, és most egy nagyon 
hasonló funkció következik. Pontosan ugyanúgy, ahogy egy bizonyos 
pontra fókuszálva rögzíthetjük ezt a beállítást, a legtöbb kamera azt is 
megengedi, hogy , kikényszerítsük" a megvilágítási automatika igazodá- 
sát. A folyamat általában azonos: válasszuk ki a célpontot, nyomjuk le ki- 
csit a kioldógombot és tartsuk lenyomva. A kamerának most jelet kell ad- 
nia, hogy a fókusszal a motívumhoz való megvilágítási beállítás is rög- 
zült: a , 8/1125" érték például azt jelenti, hogy a blende 8 (közepes nyílás), 
a megvilágítási idő pedig 1/125 másodperc. Csak ekkor nyomjuk le a ki- 
oldógombot (közben ne engedjük fel!), és a kép ezekkel az élességi és 
megvilágítási beállításokkal rögzül. 

Előfordulhat azonban, hogy ez a folyamat mégsem jár a kívánt ered- 
ménnyel: a motívum még mindig alulexponált, különösen az ellenfényes 


felvételeknél. Az autofókusszal ellentétben a megvilágítási automatika az 
egész képet méri, nemcsak a kép középső területét. 
automatikát. 

Válasszunk ki egy tényleg sötét képkivágást, mielőtt beállítjuk a meg- 
világítást! Ha most visszatérünk a valódi motívumunkhoz, és teljesen le- 
nyomjuk a kioldógombot, akkor a képet a kamera a , sötét" beállításokkal 
veszi fel. Ám itt is van egy csapda! Bizonyára emlékszünk még, hogy az 
élességet a megvilágítással egyidejűleg állítjuk be. A , sötét saroknak", 
amelyet becsapásként kiválasztottunk, a valódi motívumunkkal körülbe- 
lül azonos távolságban kell lennie, különben a kép nem lesz elég éles. 


3.4.2 A megvilágítási korrekció 


A mérési módszer megváltoztatása mellett más megoldásokkal is pró- 
bálkozhatunk: a megvilágítási korrekcióval mintegy kényszerítjük a ka- 
merát, hogy erősebb vagy gyengébb megvilágítást adjon. Ekkor úgy ál- 
lítjuk be a feltételeket, hogy az expozíció a megvilágítási automatika ál- 
tal javasolt értékek felett, illetve alatt legyen. Tényleg jó képek készül- 
hetnek így, olyanok, amelyek a standard beállítások mellett nem sikerül- 
tek volna. 

A megvilágítást általában fokozatosan lehet magasabb vagy alacso- 
nyabb értékre állítani. A normálérték ,, 07, a túlexponálást pozitív, az alul- 
exponálást negatív értékekkel jelöljük. Tehát például , EV --17-re állíthat- 
juk a fényértéket (EV-Exposure Value), és ezzel egy fokozattal meg- 
emeltük a megvilágítást. Ezek a megvilágítási értékek néha --1/3 EV-lé- 
pésben is beállíthatóak. Mivel a fokozatok abszolút értékként nehezen 
megadhatóak, ismét csak arra bíztathatunk mindenkit, hogy próbálkoz- 
zon a kamerájával. 


3.5 A fényérzékenység 


Hasonló a helyzet a , filmérzékenység" módosításával is. Az úgyneve- 
zett ISO-érték beállításával néhány kameránál szabályozható a ténylege- 
sen felvett fténymennyiség, függetlenül attól, hogy mennyi fény esik be az 
objektíven keresztül. 


A fényérzékenység befolyásolása nem túl egyszerű, mert egyrészt ne- 
héz a helyes beállítást és igazítást megtalálni, másrészt az elért hatás csu- 
pán szimuláció, és ezért sajátos hibaforrások keletkezhetnek. 

Ha jól be tudjuk állítani, akkor az ISO ekvivalens értékek beállítása na- 
gyon praktikus lehet, mert a magasabb filmérzékenység rövidebb megvi- 
lágítási időt, nagyobb rekesznyílást és így jobb mélységélességet, keve- 
sebb elmozdulásból eredő életlenséget jelent. Jól hangzik, ugye? Hogy 
miért nem ezzel kezdtük? Mert sok esetben ágyúval lövünk verébre. Az 
ISO-értékek manipulálása csak akkor jár valódi eredménnyel, ha manuá- 
lisan állítjuk be a megvilágítást. A fényérzékenység megváltozott feltéte- 
lei és a megvilágítási automatika alkalmazása nehézségeket okozhat, mi- 
vel az automatikák a standard körülményekre vannak beállítva. 

A felvételi paraméterek tehát különböző fényfeltételekhez igazíthatók, 
nappali fényhez, mesterséges megvilágításhoz vagy egyéb fényviszo- 
nyokhoz állíthatjuk be a megfelelő érzékenységet, hogy a legjobbat tud- 
juk kihozni a jelenetből. De itt se higgyük azt, hogy az automatika min- 
denben a kezünkre játszik! 

A szimulált érzékenység az elektromos jelek erősségén alapul. Ha na- 
gyon megnöveljük az érzékenységet, akkor azokat a jeleket is felerősít- 
jük, amelyek tulajdonképpen egyáltalán nem is a megvilágított CCD- 
cellákból származnak, hanem esetleg a display hősugárzásától, a kozmi- 
kus röntgensugárzástól vagy a napfény ultramagas frekvenciájú részeitől. 
A végeredmény: a kész képen zaj keletkezik. Kis színes pontok, amelyek 
tönkreteszik a képet, és a szép kiegyensúlyozott műalkotásból furcsa 
konfetti-mozaikot csinálnak. Többnyire azért nem ennyire súlyos a hely- 
zet, de a jelerősség mindent felerősít, nem csak a megvilágítással keletke- 
zett jeleket. Tapasztalt fotósok kezében azonban az ISO-értékek módosí- 
tása csodálatos eredményekkel járhat. Próbáljuk ki, talán nekünk is sze- 
rencsénk lesz! 


3.6 A kézi beállítás 


Mint már említettük, természetesen manuálisan is beállíthatjuk a re- 
kesznyílást és a záridőt. Ha teljes mértékben uralni akarjuk a fényképet, 
és tisztában vagyunk a jelenetnek megfelelő helyes blende- és záridőér- 


tékekkel, akkor kihasználhatjuk ezeket a profi beállítási lehetőségeket. 
Vannak félautomata beállítások is, amelyek a fixen megválasztott blende- 
vagy záridőértékhez állítják be a fénymérő szerinti mindenkori másik ér- 
téket. 

Ha gyorsan mozgó tárgyakat akarunk lefényképezni, válasszunk rövid 
záridőt, például 1/500 másodpercet. Most viszont nem tudjuk, hogy mi- 
sőbbségű félautomatika elfogadja az általunk megadott záridőt, és ahhoz 
igazítja a rekesznyílást. A rekesznyílás elsőbbséggel mindez fordítva is 
ugyanígy működik. 

A digitális fényképezésben ugyanazokat a jelöléseket használják, mint 
a hagyományos fotózásban, hogy ne kelljen állandóan számolgatniuk a 
tapasztalt fotósoknak. Még ha egyes elemek egészen másként működnek 
is, például a fényérzékenység, a megfelelő értékek , ekvivalens érték- 
ként" vannak megadva. Ez azt jelenti, hogy , ennyinek felel meg a hagyo- 
mányos kamerák esetében". A tényleges fókusztávolság például a digitá- 
lis kameráknál sokkal kisebb, mint a kisfilmes gépeknél, általában mégis 
egy hasonlító értéket adnak meg, amellyel azonos hatás érhető el. 

Ám nem mindig szükséges/lehetséges/érdemes a kézi beállításokkal bí- 
belődni. A fotózás enélkül is elég bonyolult tud lenni! De vannak olyan 
segítségek, amelyek megkönnyítik a munkánkat, például a speciális szi- 
tuációkra beprogramozott üzemmódok. 


3.7 Fényképezési üzemmódok 


Az alábbiakban megismerkedünk néhány általánosan használt prog- 
rammal (ezeket motívumprogramnak is nevezik), amelyek megkönnyítik 
a munkánkat a beállítások terén. A különféle programok a tipikus, , min- 
dennapi" feltételekhez igazodnak. 


u A portré üzemmódot akkor válasszuk, ha személyeket 
vagy tárgyakat a , képet kitöltő módon", nem túl nagy tá- 
volságból akarunk lefényképezni! Ez a program mester- 
séges fény esetén is nagyon alkalmas, és úgy állítja be a 
rekesznyílást, hogy lehetőleg jó megvilágítású kép kelet- 


kezzen. A mélységélességre nem fektetnek nagy hang- 
súlyt, mivel a tárgy általában nincsen messze. A vaku 
szükség esetén bekapcsol. 

m A tájkép üzemmód a természetes fényű panoráma-felvé- 
telek esetén a legmegfelelőbb: nagy távolságban fekvő 
tárgyak vagy tájak, felhőformációk vagy épületek fotó- 
zásakor. A rekesznyílásérték nagy lesz (kis nyílás), hogy 
minél nagyobb mélységélességet kapjunk. Az ilyen fel- 
vételeknél nemigen számíthatunk gyors mozgásra, ezért 
kiegyenlítésképpen megnövelhetjük a megvilágítási időt. 
A vaku ebben az üzemmódban ki van kapcsolva, hiszen 
ilyen nagy távolságból a vaku úgysem tudja megvilágíta- 
ni a tárgyakat. 

m A sportfotó üzemmódnak nem feltétlenül van köze a 
sporthoz. Sokkal inkább egy olyan beállításról van szó, 
amelynél a rövid megvilágítási idő az elsődleges, hogy 
bemozdulásos életlenség nélkül tudjuk lefényképezni a 
gyors mozgású tárgyakat, mint például egy elsuhanó au- 
tót vagy egy állatot (no meg persze a sportolókat is). Ez a 
beállítás jól alkalmazható akkor is, ha mozgó autóból 
akarunk fotózni. De ne feledkezzünk meg az autó ablak- 
üvegéről! 


19) m Az éjszakai felvétel üzemmód gyenge megvilágítású 


p 


vagy éjszakai jelenetek fotózására való. Megpróbálja a 
rekesznyílást és a megvilágítási időt úgy beállítani, hogy 
a lehető legtöbb fény essen az objektívbe. Ehhez több- 
nyire megnövelik a megvilágítási időt, ami miatt a kézi 
felvétel akadályokba ütközhet. Éjszakai felvételek esetén 
mindig ajánlatos állványt használni, de hát kinél van 
mindig kéznél egy állvány? 

vumról három felvétel készül: egy a helyes expozícióval, 
egy alulexponált és egy túlexponált kép. Ez egyfajta 
gyorsformátumú megvilágítási korrekció, s utólag kivá- 
laszthatjuk a legjobb képet. 


Egyes digitális fényképezőgépeknél található egy hosszú idejű exponá- 
lás beállítás is. Ez azt jelenti, hogy mindaddig, amíg a kioldógombot 
nyomva tartjuk, a kamerába fény esik be, illetve felvétel készül. A CCD- 
chip tulajdonságai miatt ez az idő gyakran néhány percre van korlátozva, 
mert a CCD-chip — a vegyi filmektől eltérően — érzékeny a hő- és egyéb 
sugárzásokra. A képzavarok száma viszont megnövekszik ezzel. 


3.8 A fehéregyensúly 


Ez a téma ugyan nem feltétlen tartozik a megvilágítás témakörébe, 
mégis köze van a fényhez, mégpedig a színes fényhez. Bármilyen megle- 
pő is, a színes fényeket nemcsak frekvenciával, hanem hőmérséklettel is 
le lehet írni. Íme egy csodálatos gyakorlati példa, amellyel fényt deríthe- 
tünk a , színhőmérséklet" titkára. 

Biztos előfordult már velünk, hogy szálka ment az ujjunkba, amelyet 
csipesszel sem tudtunk kiszedni. Sokan (főleg a gyerekek) imádják, ha 
varrótűvel próbálhatják kipiszkálni a szálkát a sebből, amíg a sok piszká- 
lástól ténylegesen ki nem érdemli a seb elnevezést. Ha szerencséje van a 
páciensnek, kijön a szálka, de ha nem, akkor irány a körzeti orvos. Hogy 
a , tű-operáció" garantáltan kórokozómentesen folyjon le, a szolgálatban 
lévő amatőr sebész egy öngyújtóval addig izzítja a tűt, amíg az el nem 
kezd vörösen izzani. Szuper! Minden kórokozót elégettünk! (A korom- 
maradványokról most inkább ne beszéljünk...) 

Talán kitérésnek ítélik ezt a kis intermezzót, de tartsuk fejben az , iz- 
zít", , vörösen" és , izzani" fogalmakat: a tű vörösen kezd világítani, ha 
forró lesz. Ha tovább izzítjuk, először sárgán, majd fehéren izzik — mie- 
lőtt elolvadna. A fizikusok erre a kis játékra számos egzakt szabályt állí- 
tottak fel (vagy inkább , fedeztek fel", ahogy ők szeretnek fogalmazni). 
Ezt most nem magyarázzuk el részletesen, úgyis minden bizonnyal rájöt- 
tek már az elvre: az izzó test, a hőmérsékletétől függően, különböző színű 
fényeket bocsát ki. 

Vegyük például a villanykörtét! Itt kizárólag arról van szó, hogy fény 
jöjjön létre. A növekvő hőmérséklettel a spektrumon, illetve a szivárvá- 
nyon egyre inkább a kék szín irányába haladunk. 

A színhőmérséklet tehát nem egy szín hőmérséklete, hanem egy elmé- 


leti izzó test hőmérséklete. Ez a test nem csak egyetlen színt (frekvenciát) 
sugároz magából, hanem szomszédos színek egész sorát, amelyek ösz- 
szességét látjuk. Ha ez a sor elég széles, akkor egy fehéren izzó testet lá- 
tunk, amely azonban egy bizonyos pontban úgynevezett , kisugárzási ma- 
ximummal" rendelkezik, vagyis egy színterületet erősebben sugároz, 
mint a többit. Ezt szabad szemmel normális esetben nem láthatjuk, mivel 
az agy kiegyenlíti a színkülönbségeket. 

Egy fényforrás színhőmérséklete tehát az a hőmérséklet, amellyel egy 
elméleti testnek rendelkeznie kell ahhoz, hogy a kisugárzásnak ugyanaz 
legyen a színeloszlása, mint a fényforrásé. Ez a vörös terület maximuma 
mellett alacsonyabb, mint a kék terület maximuma. Itt megint téved az 
emberi megérzés, hiszen a vöröset általában meleg színnek érezzük, míg 
a kék hidegnek hat. A fizika azonban másként látja ezt. 

Ez az egész színhőmérséklet-történet a fotózás mindennapjaihoz tarto- 
zik, hiszen a legkülönfélébb fényviszonyok között kell majd fényképez- 
nünk: lámpafénynél, neoncsövek. alatt, fényes nappal, naplementében 
vagy éppen holdfényben. E színforrások mindegyikéhez hozzárendelhe- 
tünk egy színhőmérsékletet, amit azonban nem Celsiusban, hanem , ab- 
szolút" hőmérsékletben mérünk. Ezt a hőmérsékleti skálát , Kelvin-skálá- 
nak" is nevezzük, a beosztása pedig megegyezik a Celsius-skáláéval. A 
zérópont azonban — 273,15 Celsius foknál fekszik, az úgynevezett abszo- 
lút nullponton (ennél hidegebb nem lehet!). A most ismertetett értékeknél 
ez a közel 300 fok alig jelent különbséget, ezért nyugodtan gondolkodha- 
tunk Celsius fokos értékekben is, feltéve, hogy egyáltalán el tudunk gon- 
dolni ilyen hőmérsékleteket. 


Néhány példa a színhőmérsékletre 


Fényforrás Színhömérsékiet Kelvinben (KK) 
Villanykörte kb. 2800 K 

Neonlámpa/Holdfény kb. 4000 K 

Normál nappali fény/kameravaku 5000-6000 K 

Napfény 6000-8000 K 


Kék égbolt fénye 9000-20 000 K 


A fényképészetben megállapítottak egy standard értéket, amely a szok- 
ványos nappali fénynek felel meg, és amire az átlagos színes filmeket ké- 
szítik. Ez az érték 5500 K, és a legtöbb szituációban egy jó középérték. 
Ez azt jelenti, hogy az átlagos nappali fénynél felvett színek , korrekten" 
és kiegyenlítetten jelennek meg a kész képen. Ha eltérő fényviszonyok 
uralkodnak, akkor a képeken kis színhiba jelenhet meg, amelyet csak 
speciális színszűrőkkel vagy filmekkel lehet kiegyenlíteni. 

Világos nyári napon, közvetlen napsütés nélkül kék színhibát (égbolt 
fény) kockáztathatunk, este vagy villanyvilágítás mellett pedig vörös hi- 
ba várható, mert a film a színskálában kék-, illetve vöröstöbbletet , lát". 
Ilyenkor a színek nem kiegyenlítettek. 


3.9 És most digitálisan! 


Digitális kamerák használata esetén természetesen nem kell mindenfé- 
le rugalmatlan filmekkel bajlódnunk, de a CCD-chip is 5500 K-re van be- 
állítva. Ez alapozza meg a fehéregyensúlyt. Ennek kell ugyanis kiküszö- 
bölnie a problémát, amennyiben a képszenzornak bebeszéli, hogy a fehér 
ma kicsit kékesebb, holnap egy kicsit vörösebb. Őrültség? Nem, mert 
csak egy kis színeltolódásról van szó, amit szabad szemmel észre sem 
vennénk, a kész képnél azonban csodákra képes. 

Miért beszélünk minderről? Unalmas lenne az olyan automatika, ame- 
lyet nem lehetne kikapcsolni. Ez sok kamera esetében lehetséges, és ha 
nem szokásos nappali fényben fotózunk, néha még előnyösebb is. Első- 
sorban akkor, ha színekben és különböző színárnyalatokban gazdag motí- 
vum van a lencsénk előtt. Ilyenkor érdemes manuálisan beállítanunk a fe- 
héregyensúlyt. Ne aggódjunk, nem kell a különféle RGB-értékekkel baj- 
lódnunk, elég a többféle megvilágítási beállítás közül kiválasztanunk a 
jelenetnek leginkább megfelelőt. A beállítások sokfélesége kameránként 
változik, de felsoroljuk a legáltalánosabb megvilágítási típusokat: 
mu Nappali fény (gyakran nappal jelölve) 

a Borult égbolt (egy kis felhő) 

m Villanyfény (...így van, kitalálták! Egy villanykörte!) 

m Mesterséges fény (egy másik villanykörte, például betöltve) 
n Villámfény (cikk-cakk villám) 


Később, a kép utólagos szerkesztése során lehetőség nyílik a színigazí- 
tásra. 


3.10 A vaku 


hány rendkívüli fényérzékenységű, vaku nélküli kamera, amely a 

rossz megvilágítás ellenére is jó eredményt produkál, ám a vaku 
nem pusztán a sötétben való fényképezés segédeszköze. A vakuzás mű- 
vészet, ami sok hobbifotósnak újra meg újra problémát okoz. 


§ Szinte minden fényképezőgépnek van vakuja. Kapható ugyan né- 


3.10.1 A megvilágítás 


A vakut elsősorban természetesen a sötétség megvilágítására használ- 
juk. Többnyire automatikusan bekapcsol, ha a fénymérő túlságosan sötét- 
nek talál egy jelenetet. Néhány kamera esetében azonban külön be kell 
kapcsolni a vakut. 

Az automata vaku önmagában nem okoz problémát: éjszaka és mester- 
séges megvilágítás esetében, különösen zárt térben vagyunk a használatá- 
ra utalva. 

Ám nem minden vakufény egyforma: különbözhetnek a teljesítmé- 
nyükben, és ezzel a világosságban és a hatótávolságban. Az utóbbi külö- 
nösen fontos, bár gyakran alábecsülik a szerepét. Míg a méretek elvileg 
abszolút mérhetők, a vakufény hatása a rekesznyílástól is függ. Ez hatá- 
rozza meg ugyanis, mennyi fény juthat a kamerába és a vaku csak ott, a 
filmen, illetve a CCD-szenzoron fejti ki tulajdonképpeni hatását. 

A vakufények esetében a fenti hatás jellemzésére egy úgynevezett 
irányszámot adnak meg, amely tartalmazza a mindenkori blendét (re- 
kesznyílást) és a megvilágítandó motívum távolságát. Visszafelé kitalál- 
ható, meddig hat a vaku egy bizonyos irányszámnál és rekesznyílásnál, 
ez a legtöbb kamera esetében kb. 3-4 méter és nem több. Néhány fényké- 
pezőgépnél lehetőségünk van a vakuteljesítmény módosítására, de drasz- 
tikus növekedés általában nem érhető el. Több értelme lehet annak, ha a 
vaku teljesítményét gyengítjük, hogy ne fordulhasson elő az előtérben lé- 
vő elemek túlexponálása. 

És éppen itt kezdődnek a nehézségek: valóban van értelme a vaku 


használatának? Elegendő a vaku? Előfordulhatnak nem kívánt mellékha- 
tások? Feltétlenül fel kell tennünk ezeket a kérdéseket, hiszen vannak 
olyan helyzetek, amikor a vaku használata több kárt okoz, mintha alulex- 
ponált képet készítenénk. 


3.10.2 A vaku kikapcsolása 


Bizonyos esetekben érdemes kikapcsolni a vakut. Erre tulajdonképpen 
minden fényképezőgépnél lehetőség van, vagy egy gombbal vagy egy át- 
húzott vakut ábrázoló menüponttal. Ha felpattintható vakus kameránk 
van, akkor természetesen a vaku alapállapotban ki van kapcsolva, és csak 
úgy válik aktívvá, ha felnyitjuk. 

A vakuautomatika kikapcsolásának művészi indokai is lehetnek, hiszen 
sok jelenet egyáltalán nem igényel erős megvilágítást és természetes 
fénnyel sokkal érdekesebb hatású. A digitális fényképezőgépek sokrétű 
lehetőségei is feleslegessé teszik az állandó vakuzást. Olykor kifejezetten 
érdemes megpróbálnunk minél inkább elkerülni a vaku alkalmazását, és a 
rossz fényt, amennyire csak lehet, megvilágítási beállításokkal, megvilá- 
gítási korrekcióval vagy hasonló trükkökkel kijátszani. Ha azonban em- 
bereket fényképezünk, gyakran szükségünk van a vakura. A következő 
példák azonban arra buzdítanak: bánjunk óvatosan a vakuval! 


3.10.3 Ablakon keresztül 


Egy klasszikus szituáció, amikor ki kell kapcsolnunk a vakut, ha ablak- 
üvegen keresztül fényképezünk. Ha kiold a vaku, akkor nagy valószínű- 
séggel tükröződés keletkezik az ablaküvegen, és így használhatatlanná 
válik a kép, hiszen csupán egy nagy fehér folt lesz látható rajta! Különö- 
sen akkor kell vigyáznunk erre, ha autóból vagy repülőgépből fotózunk: 
ilyenkor ki kell kapcsolni a vakut. 

Másrészt, ha kikapcsoljuk a vakut, s a fény túl gyenge, bizonyos 
automatikáknál meghosszabbodik a záridő. Ilyen esetekben, a mozgó tár- 
gyaknál elmosódott képet kaphatunk. 


3.10.4 Biztonságos utcai közlekedés 


Az efféle tükröződések leggyakoribb előfordulási helyei a közlekedési 
táblákon, valamint a dzsekiken, autókon, kerékpárokon vagy cipőkön ta- 


lálható fényvisszaverő csíkok (prizmák). Ezeket ugyanis — merő jó szán- 
dékból — úgy alakították ki, hogy a beeső fényt pontosan abba az irányba 
verjék vissza, ahonnan a fény érkezik. Ez azt jelenti, hogy a vaku egy fe- 
lületen nem szóródik szét minden irányba, hanem pontosan a lencsére ve- 
tül. Az autóvezetők számára ez fontos jelzés, a fotósok számára viszont 
rémálom. 


3.10.5 A vörös szem 


A vörös szem a hibás vakuhasználat tipikus jele. Úgy keletkezik, hogy 
a lefényképezett személy szemfenekéről visszatükröződik a vaku fénye. 
A fény átszeli a szemet, az erezett retinán visszaverődik, és a személy pu- 
pillái vörösen világítanak. Néha a vörös árnyék mellett egy sárga vagy fe- 
hér fénypont is megfigyelhető, ami a vaku közvetlen tükröződése az adott 
ember szemén vagy szemében. 

Ez a hatás elsősorban akkor lép fel, ha csekély távolságból közvetlenül 
valaki arcába vakuzunk, vagy pedig egy sötét térben az adott személy pu- 
pillái tágra nyílnak, és így sok fény jut a szem belsejébe. 

Különösen kedvelt célpontjai a , vörösszem-ördögnek" a gyerekfotók. 
A vörösszem-effektusnak köszönhetően az édes kisgyerekekből ördögi 
lények válhatnak, akik világító szemükkel mintha nem is e világról valók 
volnának. 

Szerencsére ravasz mérnökök kitaláltak egy remek megoldást: a ,,vö- 
rösszem-csökkentőnek" is nevezett vaku-előkészítést. Ezt a funkciót a 
szem szimbólummal ábrázolják. 

A módszer egyszerű: a vaku kioldása előtt a gép egy gyengébb vaku- 
fényt vagy akár egész sor rövid vakut bocsát ki, s a fényhatástól a pupilla 
összeszűkül. (Úgy is mondhatnánk, hogy a megvilágítási automatika be- 
zárja a rekesznyílást.) Amikor a valódi vaku jön, a pupilla már annyira 
összeszűkült, hogy csak kevés vörösszem-fény jut át rajta. 

Ez a módszer persze csak korlátozottan működik, hiszen a pupilla ek- 
kor sem záródik be egészen. No meg az sem túl szimpatikus eljárás, hogy 
egy fotós valóságos fényshow-val bombáz bennünket, mielőtt végre le- 
fényképezne. Sokan megijednek ettől a vakuzáportól és eltorzul az arcuk 
vagy pislogniuk kell. Néhányan pedig már az első vakufény után azt hi- 
szik, hogy kész is van a kép és elszaladnak. A fényképezett személy érde- 


kében meg kell próbálnunk kihagyni vagy legalábbis korlátozni az előze- 
tes vakuzást. Ha mégis élni kívánunk ezzel a lehetőséggel, ajánlatos előre 
figyelmeztetni az áldozatunkat. Mellesleg a tágra nyílt pupilla a portréfo- 
tók esetében kimondottan előnyös hatású lehet. 

A szörnyű vörösszem-effektus kiküszöbölésének nem technikai megol- 
dása az lehet, ha a motívumunkat úgy állítjuk be, hogy a vörös szem elő 
se fordulhasson. Ehhez némi gyakorlatra van szükség, mert a motívu- 
munkat a megfelelő szögből kell elkapnunk. Ha nem közvetlenül szem- 
ből vakuzunk valakinek az arcába, csökken a vörösszem-effektus kocká- 
zata. A legkedvezőbb a kissé oldalsó pozíció, bár ez önmagában még ko- 
rántsem garantálja a jól sikerült fényképet. A probléma megoldásának 
legegyszerűbb módja a fénykép utólagos szerkesztése. Digitális képek 
esetében ez mindössze néhány percet igényel, és mivel a probléma a 
szemre koncentrálódik, más képrészekkel nem is kell foglalkoznunk. (A 
könyvhöz melléklet CD-n lévő programok között , vörösszem-eltá- 
volítót" is találnak.) 

Elvileg van még egy lehetőség a vörösszem-kockázat csökkentésére, 
mégpedig külső vaku használata révén. Így a tükröződés már nem a kame- 
ra látószögében van. Külső vaku azonban nem csatlakoztatható minden 
fényképezőgéphez, és vörösszem-ellenes megoldásként kicsit túlzás is. 


3.10.6 Elöl világos, hátul világos 


Vannak olyan alkalmak, amikor egy gyengén megvilágított jelenetben 
mind az előtérnek, mind a háttérnek megfelelő világosságúnak kell len- 
nie. A hagyományos vaku esetében az előtér túl hangsúlyos lesz, a háttér 
pedig nem jól látható. Jó példa erre egy portréfotó sötét, esti égbolt hát- 
térrel. 

Az ilyen esetekre biztosítja sok kamera az úgynevezett , Slow-Sync- 
vakumóduszt", azaz a hosszú szinkronidőt. Itt hosszabb lesz a megvilágí- 
jén vagy a végén old ki, hogy megvilágítsa a főmotívumot. A fény azon- 
ban a teljes megvilágítási idő alatt az objektíven keresztül a filmre vagy a 
képszenzorra jut, és hozzájárul a főmotívum és a háttér megvilágításához. 

Ezzel a módszerrel sokkal több természetes színt foghatunk be, ame- 
lyek a rövid vakuvilágítás alatt egyáltalán nem kapnának hangsúlyt. A vi- 


lágosan megvilágított főmotívum mellett hirtelen még más fényforrások 
természetes árnyalatait is érzékelhetjük, például az esti horizont enyhén 
pirosas fényét vagy akár a csillagos eget. 

A Slow-Sync-módusz lényegében véve az , éjszakai program" és a ha- 
gyományos vaku kombinációja, és a két szimbólum variációjával, a 
, Slow" felirattal vagy egy külön ikonnal jelzik, amely az éjszakát és a va- 
kut, illetve az éjszakát és a főmotívumot ábrázolja. 


3.11 A zoom 


Szép szó, nemde? Szinte halljuk, hogyan kerül hozzánk egyre közelebb 
a motívum a képen... 

Boldog lehet az, akinek zoomos kamerája van, mert az előny nyilván- 
való: a fix objektív fókusztávolsággal szemben itt a fókusztávolság foko- 
zatmentesen változtatható, és így manipulálható a perspektivikus benyo- 
más, satöbbi, satöbbi. . . 

Ez most megint szörnyen elvontnak tűnhet, de lényegében csak annyi- 
ról van szó, hogy a távoli tárgyak közelebb hozhatók, és így több részletet 
örökíthetünk meg a fotón. ; 

Szóval ott állunk a kamerával a kezünkben, a motívum a keresőben, de 
borzasztóan kicsi és ilyen-olyan okból nem tudunk közelebb menni. Ek- 
kor lép működésbe a zoom, és a motívumot egyszerűen felnagyítjuk. 

Nos, ez a kijelentésünk nem fedi teljesen a valóságot, mert két zoom- 
beállítás között több különbség van, mint csupán a képnagyítás. A digitá- 
lis világban kétféle zoom-típus van, és ezek nem azonos hatásúak. 


3.11.1 Az optikai zoom 


Eddig csak arról beszéltünk, hogy különböző fókusztávolságú objektí- 
vek léteznek, amelyek vagy a , teleobjektív" vagy a , nagylátószögű ob- 
jektív" nevet viselik, és valamilyen módon a távolságot és a perspektívát 
befolyásolják. A fókusztávolság, mint már említettük, az objektív közepe 
és a fókuszpont, illetve — sok fotográfus szótárában — a képsík közötti tá- 
volság. Ez az érték így tehát a használt lencse fénytörési értékének is a 
jellemzője. De vajon hogyan hat mindez a perspektívára és a tárgy nagyí- 
tására? 


3.11.1.1 Tele- és nagylátószögű objektívek 


Nézzük meg a következő képet. A képek , párhuzamos sugárral" ké- 
szültek, amely a fókuszpontban megtörik, és egy , középponti sugárral", 
amely akadálytalanul szeli át a lencsét. A sugarak egy-egy ponton a sze- 
mély fejénél és lábánál meg vannak jelölve, hogy világos legyen a kép- 
méret. A tárgy és a lencse közötti távolság azonos marad, csak a fókusztá- 
volság változik. A középső vonal a lencse , optikai tengelye". 

A felső kép egy normál objektívet ábrázol, a középső egy nagylátószö- 
gű, rövid fókusztávolságú objektívet, az alsó pedig egy nagy fókusztávol- 
ságú teleobjektívet. A képsík természetesen a fókusztávolsággal eltoló- 


A normál, a nagylátószögü és a teleobjektív 


dik, és a , film" úgy van elhelyezve, hogy a tárgy élesen látszódjon. Vilá- 
gosan kivehető a nagyítási és a kicsinyítési hatás. 

A fenti hatás révén az objektív látómezője kényszerűen megváltozik, a 
képkivágás kisebb, illetve nagyobb lesz. Látható, hogy a teleobjektívnél a 
személy könyöke és a lábfeje lemarad. Tehát azok a tárgyak, amelyek egy 
bizonyos szögnél jobban eltérnek az objektív tengelyétől, nem kerülnek 
rá a filmre. 

Ezt a szöget az optikai tengely körül forgó tekebábuként képzelhetjük 
el, amely az objektívből kiindulva nyílik ki. A kész kép ugyan négyszög- 
letű, de ez a négyszögletű korlátozás csak a film formátumából adódik. A 
kör alakú objektív lényegében egy kör alakú képkivágást képez le. A kö- 
vetkező képen egy modellkamera látható, s megpróbáltuk érzékeltetni a 
tele- és a nagylátószögű objektívet. 


A nagyiátószög és a teleobjektdív modellezése 


Látható a kis fókusztávolságú, nagylátószögű objektív látómezeje, a 
valamint nagy fókusztávolságú teleobjektív látómezeje. 

Ebből keletkezik a térbeli ábrázolásbeli különbség a két objektívtípus 
között. 


3.11.1.2 Minden relatív 


A , tele" és a , nagylátószögű" nem abszolút fogalmak, hanem mindig a 
, normál fókusztávolságra" vonatkozóan határozhatók meg. A , hagyomá- 
nyos" fényképezőgépek esetében a legelterjedtebb normál fókusztávol- 
ság 35 mm (vagy 50 mm). Általában ezt az értéket vesszük alapul, és 
minden ennél rövidebb fókusztávolságot , nagylátószögűnek" nevezünk, 


az ennél hosszabbakat pedig , telének". Mivel a fókusztávolságok a digi- 
tális kameráknál mindig jóval rövidebbek, természetesen itt más abszolút 
értékeket kell meghatározni. A , nagyobb mint" és a , kisebb mint" itt is 
relatív érték, a megfelelő normál fókusztávolsághoz viszonyítva. 

Most két lehetőségünk van arra, hogy egy tárgyat felnagyítsunk: vagy 
közelebb hozzuk a teleobjektívvel vagy csökkentjük a felvételi távolsá- 
got. Ez persze nem ugyanaz! 

Itt lesz szerepe a perspektívának. Kis távolságból és széles felvételi 
szöggel sokkal többet tudunk befogni a háttérből. A motívumunktól 
messze elhelyezkedő tárgyak is a látószögön belül esnek és a képre kerül- 
nek. A háttér így a motívumhoz viszonyítva kisebbnek tűnik: a kép által 
keltett mélységélmény nagyobb lesz, mert a motívum és a háttér közötti 
távolság hangsúlyosabb lesz. 

Ha viszont nem megyünk közelebb, hanem teleobjektívvel fényképes 
zünk, akkor az előtérben lévő motívumot a nagyítás révén úgyanolyan 


Öt üveg dugóhúzóval, Felülnézet és látómező egy nagylátószögű felvétei eseté- 
ben ; 


méretűre hozhatjuk, mint az előző példánkban. Ekkor azonban leszűkül a 
látószög, és a környezet kisebb részét fogja be: a mélységélmény elvész, 
mivel a háttér ugyanúgy nagyítva lesz. 

Természetesen erre is van néhány példánk: ugyan nem valódi fénykép, 
hanem egy háromdimenziós számítógépes modell, de különösen jól mu- 
tatja az említett hatást. 

A szituáció: öt borosüveg áll félkörben, ezek képezik a hátteret, míg a 
dugóhúzó és a dugók az előtérmotívum. 

Az előző oldalon balra látható a kamera látómezője felülről, egy nagy- 
látószögű szituációban: a kamera olyan közel helyezkedik el az előtérhez, 
hogy az kitölti a teljes terület közel felét. A borosüvegek azonban még a 
látószögön belül helyezkednek el. A fényképezőgép látószögéből — tehát 
a fotón jobbra — a dugóhúzó sokkal nagyobbnak tűnik a messze elhelyez- 
kedő borosüvegekhez képest. A képnek mélysége van, erős térélményt 
kelt. j 


Most a kamera jóval hátrébb van és nagyító teleobjektívet használunk 
megfelelő kisebb látószöggel. A dugóhúzó megint kitölti a látótér felét, a 
két külső üveget azonban már nem fogja be a látómező. A fényképen még 
szembetűnőbb a különbség: az előtér ugyanakkora, a háttér azonban sok- 
kal nagyobb, a kép elveszíti a mélységélményét. Több részlet látszik, de a 
kép kétdimenziósnak hat. A különböző fókusztávolságok eltérő leképezé- 
si tulajdonságai miatt egyébként a valódi kameráknál ellentmondás van a 
mélységélesség és a fényerő között is. 


3.11.1.3 A zoom-objektív 


Digitális kameránkon azonban nem valószínű, hogy két különböző ob- 
jektívet találnánk, sokkal inkább fokozat nélküli többszörös zoomot. A 
zoom fokozat nélkül tud váltani a nagylátószögű és a tele-szerű fókusztá- — 
volságok között. A fókusztávolság helyett általában a , zoomfaktorokkal" 
reklámozzák a gépeket. Ezek azonban nem közvetlenül a nagyítási fak- 
torra vonatkoznak, hanem a fókusztávolságra. 

Korábban már említettük: a zoomfaktor úgy számítható ki, hogy a leg- 
nagyobb fókusztávolságot elosztjuk a legkisebbel. 8 mm-24 mm fókusz- 
távolság esetén tehát háromszoros zoomról beszélhetünk: a fókusztávol- 
ság háromszorosára növelhető. 

A legtöbb zoomos kameránál a háromszoros zoom a standard. Csak ke- 
vés modell kínál ennél magasabb zoomfaktort. Az ilyen objektíveknek 
általában megvannak a maguk hátrányai, mint például a fókusztávolság- 
tól függő fényerő. A digitális kamerák automata zoom-objektívjei viszont 
olyan jól vannak beállítva, hogy bátran használhatjuk ezeket, nem fordul- 
nak elő problémák. 

Néhány fényképezőgép felkínálja azt a lehetőséget is, hogy a beépített 
objektív sokoldalúságát konverterek (előtétek) segítségével növeljük. Az 
előtétek olyan kiegészítő objektívek, amelyeket a zoom-objektívre sze- 
relnek fel, hogy extrém nagylátószögű vagy még erősebb tele-hatásokat 
hozzanak létre. 3 

Az optikai zoom persze nem minden, amit egy digitális kamera nyújt. 
Gyakran két zoomérték van megadva, például , 6x-zoom" (3x optikai, 3x 
digitális). 

A , digitális" szó jól hangzik, de gyakorta tulajdonképpen csak egysze- 
rű csalás van mögötte. 


3.11.2 A digitális zoom 


A digitális zoom nem valódi zoom a fókusztávolság változtatásának ér- 
telmében. Egy egyszerű számolási trükk segítségével azonban tele-hatást 
is elérhetünk. Itt egyszerűen csak a digitális kép nagyításáról van szó — 
miközben a valódi felbontás kisebb lesz. 

A felbontás a képpontok számáról ad információt, ezen keresztül pedig 
egy-egy kép részletgazdagságáról. Ha egy elektronikus képet nagyítunk, 


akkor csak az egyes pixeleket , fújjuk fel", egyből négyet csinálunk. Ez- 
zel természetesen a részletgazdagságot nem növeljük, mert minden pixel 
csak egyetlen színinformációt tartalmaz, ami egyszerűen többszöröződik. 

A kamera kiválaszt egy alacsonyabb pixelszámú, kisebb képkivágást, 
és ezt vagy elmenti (miközben tárhelyet takarít meg), vagy rögtön a beál- 
lított pixelszámra nagyítja. Mivel azonban a pixelek egyszerű sokszoro- 
zása révén egy mozaikszerű kép keletkezne, a kamera hozzácsal néhány 
színt. Itt az interpoláció elnevezésű folyamatról van szó: a kameraszoft- 
ver megpróbálja , kitalálni", milyen információk hiányoznak a nagyítás 
miatt. (Az interpoláció kifejezés kicsit a , felpolíroz" szóra emlékeztet. . . ) 

Az interpolációs program a környezet alapján számolja ki a hiányzó pi- 
xeleket: az éles kontrasztokat köztes fokozatokkal lágyítja, és ilyen mó- 
don azt a benyomást kelti, hogy a képben több rejlik, mint amennyi ere- 
detileg benne volt. 

A következő képen egy-egy fekete-fehér kontraszt látható. Az eredeti 
képen a kontraszt éles: a fehér pixelek közvetlenül határosak a feketék- 
kel. Az interpolált nagyítás révén ez a kontraszt csökken. A kamera kiszá- 
mítja a fokozatos fekete-fehér átmenetet, annyi szürke fokozattal, ameny- 
nyi pixel , hiányzik". 


Nagyítás interpolációval 


A nagyított ábra a jobb oldali körökben a mindenkori pontrasztert mu- 
tatja. Míg fent nem látható átmenet, addig az alsó képen csak a két szélső 
pixelsor egészen fekete, illetve fehér. Köztük hat sor interpolált pixel lát- 
ható, amelyek korábban egyáltalán nem voltak ott. 


Ez a csalás persze nem olyan egyszerű, mivel egyetlen pixelt is nyolc 
közvetlen szomszéd vesz körül (amennyiben az átlós szomszédokat is 
hozzászámoljuk). Minden pixelnek más színe van, és a nagyítás során 
minden pixelhez meghatározott számú interpolált pontot kell hozzáren- 
delnünk, amelyek színbeli kompromisszumot jelentenek a kollégáikhoz 
képest. Ezen feladatok végrehajtására pontos előírások vannak matemati- 
kai képletek és számítógépes utasítások formájában, amelyeket a kamerá- 
nak végre kell hajtania. Az ilyesfajta előírásokat algoritmusoknak nevez- 
zük. 

A digitális zoom többnyire magától bekapcsol, amennyiben az optikai 
zoom a határára ér. Néhány kamera ezt külön jelzi is, de magunk is észre- 
vesszük, ha a kép a display-en nagyobb lesz, de az objektív nem búg. 

A digitális zoom segítségével egyes kamerák mesebeli zoomfaktorokat 
érnek el, de most már tudjuk, hogy emögött nem sok si Az optikai 
zoom az igazán meghatározó. 

A digitális zoom használatáról teljes mértékben le is mondhatunk, hi- 
szen egy képkivágás kiválasztására és nagyítására minden képszerkesztő 
program képes, sőt ott még inkább meghatározhatjuk a kivágás méretét 
és formáját, és az interpoláció módját: ezt akár ki is kapcsolhatjuk. Ehhez 
menjünk el az optikai telezoom határáig, és mentsük el a teljes képet. Ez- 
után vágjuk le azt, amire nincs szükségünk, és tetszés szerint nagyítsuk 
azt a részt, ami megmaradt. 

Most, hogy már kiismertük a digitális fényképezőgépek általános 
zoom-trükkjeit, nem kell elájulnunk a csillagászati zoomfaktoroktól. A 
zoomolás keltette jó érzés se befolyásoljon bennünket túlságosan a vásár- 
láskor. A fényképezőgép tényleges adatai a meghatározóak: a fókusztá- 
volság, a fényerő és a felbontás. 


3.12 Felbontás: újra meg újra meg... 


Ha felmerül a kérdés, hogy tulajdonképpen mit is , tud" egy digitális 
fényképezőgép, akkor nem a blendeméretről, nem a fényérzékenységről, 
a záridőről vagy a zoomfaktorokról van szó, hanem egyszerűen csak a 
felbontásról. 


3.12.1 Mennyiség s Minőség 


Ami sok esetben nem állja meg a helyét (és amit azután sokan nem is 
értenek), az esetünkben abszolút törvény. Minden más esetben igaznak 
bizonyulnak az afféle szólások, hogy , A kevesebb több" vagy , Kicsi a 
bors, de erős", itt azonban azt mondhatjuk: a sok sokat ér. A felbontás el- 
sősorban a képek minőségét határozza meg. Minél nagyobb a felbontás, 
annál nagyobb a kép részletgazdagsága, ugyanakkor annál drágább a 
fényképezőgép. És ha a pénztárcánkról van szó, többnyire nem ismerünk 
tréfát. 

Vannak azonban bizonyos különbségek a színminőségnél. Vannak szu- 
perfelbontású gépek, amelyek mégis pocsék színeket adnak. Ezek a ké- 
szülékek azonban kivételnek számítanak, többnyire bátran orientálódha- 
tunk a felbontás alapján. Hogy azért mégse legyen olyan egyszerű dolga 
a felhasználónak, ezek az értékek is kezdenek ingadozni, mivel az újabb 
technológiák többet hoznak ki a chipekből, mint amennyire tulajdonkép- 
pen számíthatunk. 


3.12.2 De... 


A legfőbb , de" nemcsak az eszközök ára, hanem a memória kérdése. 
Világos ugyanis, hogy minél több információt tartalmaz egy kép, annál 
több tárhelyre van szükség. Emlékszünk ugye a csatornákra, a bitekre és 
a bájtokra. Minden elmentett RGB-pixel 24 bit, azaz 3 bájt mennyiségű 
információt tartalmaz (8 bit 3 csatornánként). Ezt a felbontással megszo- 
rozva megkapjuk a képhez szükséges memóriaigényt. 1600 x 1200-as, 
vagyis 2 megapixeles felbontásnál ez már 5 670 000 bájt, azaz több mint 
5 Mbájt egy képhez! Ez önmagában nem probléma, mert a mai számító- 
gépek gond nélkül kezelnek ilyen adatmennyiséget. Viszont szeretnénk a 
képet , magunkkal hordozni", vagyis a fényképezőgépben tárolni, és a 
memória bizony nem olcsó mulatság. Persze nem ez az utolsó szó, mert 
ha a matematikában össze tudunk rakni képeket, akkor a túl nagyra sike- 
rült képekre is kell legyen megoldás. Valóban vannak különböző tömörí- 
tési algoritmusok, amelyek a nagy képfájlokat kisebbre tudják , tömöríte- 
ni", mégpedig úgy, hogy a tulajdonképpeni méretük töredékére csökken- 
tik, anélkül, hogy komolyabb minőségvesztéssel kellene számolni. 


3.12.3 Mit tegyünk? 


Minden fényképezőgép felkínálja azt a lehetőséget, hogy különböző 
felbontások közül válasszunk. Az a kérdés, hogy mire van szükségünk. A 
felbontás dilemmája újra és újra sok fejtörést okoz. 

Minél nagyobb felbontást választunk, annál kevesebb képet tudunk fel- 
venni a kameránkkal. Kisebb felbontásnál viszont több, ámde rosszabb 
minőségű képet készíthetünk. Nincs rá recept, hogy mit kell tennünk. 
Teljes mértékben a szituációtól függ, hogy milyen felbontást érdemes vá- 
lasztanunk. 

Természetesen a kamera által kínált legnagyobb felbontással leszünk 
leginkább elégedettek, hiszen ekkor a maximális információmennyiség 
áll a rendelkezésünkre, és később tetszés szerint bármit csinálhatunk az 
elkészült képpel. 

Minden bizonnyal vannak azonban olyan helyzetek is, amikor érdemes 
csökkentenünk a felbontást, mert különben már 10 kép után betelne a 
gép. Különösen, ha messzire vagyunk a számítógépünktől és nem tudjuk 
feltölteni a képeket. Ilyenkor jön a törlés, a kétségbeesés — vagy éppen a 
felbontás csökkentése. 

, Hát akkor veszek egy nagyobb memóriát!" Gratulálunk, ha van erre 
pénze! Nem mindenkinek telik rá, és nem minden kamera tud tetszés sze- 
rinti méretű memóriakártyát elfogadni. Igazítsuk a minőséget mindig a 
rendelkezésre álló memóriához! Ha nyaralunk és nem tudjuk letölteni a 
képeket a fényképezőgép memóriájából, talán hálásak lennénk egy kiegé- 
szítő memóriáért. , Az eszköz megtelt" — kevés ennél kétségbeejtőbb je- 
lentés jelenhet meg a display-en, amikor épp egy szép motívumra leltünk. 

A felbontás megválasztásánál azt is ajánlatos figyelembe vennünk, mit 
tervezünk az elkészített fényképpel. 

Csak a képernyőn szeretnénk mutogatni a felvett képeket? Ki is akar- 
juk nyomtatni? Tintasugaras, lézeres vagy termo nyomtatón? Fel kíván- 
juk tenni az internetre és a saját honlapunkon mutatnánk meg? Vagy ne- 
tán professzionális nagyításokat akarunk készíteni? Milyen méretűek le- 
gyenek a nagyítások? — Szinte mindegyik alkalmazási lehetőséghez más- 
más felbontásra van szükség. 

Ez a kérdéskör külön fejezetet igényel, mivel a helyes méret megvá- 
lasztása nagyon fogós kérdés és a használt eszközöktől is függ, amelyek 


sokféleségükben nem maradnak el a fényképezőgépektől. Egyvalamit 
azért szögezzünk le: ha még nem tudjuk, mire akarjuk használni a képet, 
akkor nagyobb felbontást válasszunk, hogy rugalmasan kezelhessük a fo- 
tót. 

Ha a képeket a képernyőn akarjuk nézegetni, akkor ne legyen a felbon- 
tás nagyobb, mint a képernyő felbontása. Ez többnyire 1024 x 768 pixel, 
míg egy közepes kamera esetében ez az arány már 1600 x 1200 pixel. 

Ha ki akarjuk nyomtatni a képet, elsősorban a nyomtatási formátumot 
vegyük figyelembe, azaz a végleges képméretet centiméterben. Itt a lehe- 
tő legnagyobb felbontást állítsuk be, akkor a kép is szép nagy lehet, és a 
minőséggel sem kell megalkudnunk. 

Ha az internetre akarjuk feltölteni a fényképeinket, akkor a minél ki- 
sebb fájlméret a fontos. Ezenkívül ritkán kell a képnek képernyőméretű- 
nek lennie, vagyis használhatunk kisebb felbontást is. Ha csökkentjük a 
színek számát vagy tömöríthető fájlformátumot (például .JPEG) válasz- 
tunk, akkor még kisebb lesz a kép. 


3.12.4 Kicsinyítés 


Érdemes a képeket később a számítógépünkön kisebb felbontásúra ala- 
kítani, ha nincs különösebb tervünk velük. Ezzel a merevlemezen is he- 
lyet takaríthatunk meg. A nagymemóriájú gépek korában sem árt egy kis 
spórolás, mert a fényképezésnél immár semmi sem köti meg a kezünket: 
bedugjuk a kábelt, átmásoljuk a képeket és már jöhetnek is az újabbak! 


3.12.5 Hogyan csináljuk? 


A felbontás általában a menüből módosítható. Többnyire közvetlenül 
válthatunk az egyes felbontások között. Ahhoz, hogy a különböző formá- 
tumok és tömörítési arányok ne váljanak túl átláthatatlanokká, sok gyártó 
olyan megjelöléseket vezetett be, mint például , finom", , normál" vagy 
, alap". A használati utasításban nézhetünk utána, mit is jelentenek ponto- 
san ezek a beállítások. Általában találunk ott egy táblázatot, amelyből ki- 
olvashatjuk a lehetséges felbontásokat és a megfelelő jelöléseket. Több- 
nyire azt is megadják, hogy hány képet tárolhatunk az adott felbontás 
mellett, a memória méretétől függően. 

Azt is figyelembe kell vennünk, hogy milyen fájlformátumban mentjük 


el a fényképeket. A kameráknál tulajdonképpen csak két-három formá- 
tum jöhet számításba: 


JPEG 

A képeket általában közvetlenül JPEG-formátumban mentjük el. A 
JPEG (Joint Photographers Expert Group) a fotók tömörítésére speciali- 
zálódott. Azonban a tömörítés során veszítünk a minőségből. A JPEG- 
formátumban elmentett kép nem változtatható vissza az eredeti állapotá- 
ba. Ez többnyire nem okoz problémát, hiszen a normális tömörítési ará- 
nyok mellett ezek a minőségveszteségek nem láthatók. Ha azonban pro- 
fesszionálisabb képszerkesztésre vállalkozunk, bosszúságok érhetnek ez- 
zel kapcsolatban. 

Előnyös lehet a nagyon erős tömörítés. Egy 9 Mbájtos, 2048 x 1536 pi- 
xeles kép 1,5 Mbájtosra tömöríthető, anélkül, hogy ez szabad szemmel 
érzékelhető lenne. 


TIFF 

Nem minden fényképezőgép esetében lehetséges a TIFF-formátumú 
képtárolás. A TIFF a Tagged Image File Format rövidítése. Ez a legjobb 
fájlformátum az alapos utószerkesztéshez és a professzionális alkalmazá- 
sokhoz, mivel nagyon precízen definiált és ezért sokoldalú. Ugyan a 
TIFF-képek is lehetővé teszik a tömörítést, viszont ez a JPEG-gel ellen- 
tétben nem jár veszteséggel, még ha messze nem olyan hatékony is (kb. 
409o-kal kisebb). Ezért még a tömörített TIFF-fájlok is sok helyet foglal- 
nak a memóriában. Akkor érdemes ezt a fájlformátumot használnunk, ha 
professzionálisan akarjuk később megszerkeszteni a képeinket, például 
egy újság vagy egy reklám számára. 


RAW 

Ez a , nyersformátum" ritka és inkább a profi készülékeknél fordul elő. 
Úgy tárolja az adatokat, ahogy azokat a CCD-szenzor kidobja, interpolá- 
ció, palettázás stb. nélkül. Remek, mondják erre bizonyára, de nem is olyan 
remek ez a dolog. Egy speciális programra van ugyanis szükség, hogy ki- 
kódoljuk ezeket az adatokat, és ez többnyire a gyártótól is függ, mivel min- 
den chip másként kódolja az adatokat. A sok számítási trükkel (mint példá- 


ul nagyobb színmélység) bíró gépeknél ugyan sokkal pontosabb informáci- 
ókkal rendelkező fájlunk van, de a szerkesztés többnyire profiknak való 
munka, és az előnyök csak egy jó szoftverrel aknázhatók ki. 


3.13 Képhibák 


Maradt még egy kényes téma a digitális fotózás témaköréből, amit meg 
kell beszélnünk: a képhibák. Vannak jellegzetes hibák, amelyek a digitális 
képszerkesztésnél fellépnek, és amelyek ellen (még) nincs orvosság. Ezek a 
technika következményei, és azokra a pontokra mutatnak rá, ahol még to- 
vábbi fejlesztésekre van szükség. Különféle lehetőségek léteznek arra, hogy 
ezeket a hibákat csökkentsük, de teljesen nem mindig küszöbölhetők ki. 


3.13.1 A blooming 


A túlexponálás ezen formáját a vakuról szóló fejezetben már megemlí- 
tettük. Tipikus CCD-hibáról van szó. A blooming szó tulajdonképpen 
, virágzást" jelent, de az angol nyelvhasználatban , beragyogásnak" is for- 
díthatjuk. A jelenség akkor keletkezik, ha a képrészek olyan világosak, 
hogy az elektronika nem képes kontrasztot megállapítani. Ha közvetlenül 
világos fényforrásba (például a Napba) fényképezünk, vagy ha a tükröző- 
dő felületen reflexió keletkezik, a képinformációk elvesznek, és végül 
pusztán egy fehér folt marad. 

Ha visszaemlékezünk a korábban említett ülepítőkád példára, ott a 
CCD-szenzort egy ülepítőkáddal hasonlítottuk össze, amelyet vízzel töl- 
tünk fel, épp úgy, ahogy az egyes cellákra fény sugárzik, és azok elektro- 
mos töltéssel töltődnek fel. Ha egy cellába többet töltünk, mint amennyit 
az befogadni képes, a víz átfolyik a szomszédos cellákba, mindaddig, 
amíg ezek is meg nem telnek és így tovább. 

Az egyes cellák kiürítésekor kiderül, hogy nemcsak az eredetileg betelt 
cella van tele, hanem az azzal szomszédosak is. Ez a példa pontosan al- 
kalmazható a CCD-chipekre is. Ha egy cella töltése túllépi a kívánt mér- 
téket, akkor a töltés , átmegy" a szomszédos cellákba is. Ezek a túltelített 
cellák mind , fehérek", kontraszt tehát nem látható közöttük. 

Most bizonyára sokan azt kérdezik, mi értelme van közvetlenül a Nap- 
ba fényképezni? Néha azonban szükség van erre, például egy könyv pél- 


dafotójaként. Általában a túl világos Nap egyértelmű blooming-hatást 
idéz elő. A szabálytalan forma ilyenkor tipikus, mivel a CCD-szenzor 
struktúrájában a legkisebb szabálytalanságok is a véletlennek teszik ki az 
átmenetet: a Napnak tulajdonképpen egy fehér körként kellene megjelen- 
nie, vagy legalábbis ovális alakúnak, de a túltöltöttség nem marad egy fix 
rádiuszon belül, hanem néhol túlcsordul azon. 

Az éles határvonal ellentétben áll a normális film reflexével, ahol a vi- 
lágos kör a széleken fokozatosan sötétbe megy át. 

Van néhány technikai eljárás arra, hogy elkerüljük a bloomingot. Ha 
minden CCD-cellánál túltöltés van, akkor a felesleges töltés el tud folyni, 
anélkül, hogy átmenne a szomszédos cellákra. Az elfolyás miatt persze a 
chipen helyet veszítünk. A CMOS-chipeknél nem lép fel ez a probléma, 
mivel a cellák nincsenek összekötve egymással (egyenként olvashatók). 

Van még néhány további technika a blooming elkerülésére, de a leg- 
jobb, ha elkerüljük az ilyen képfeltételeket. Mivel ez nem mindig lehetsé- 
ges, bizonyos esetekben számolnunk kell a blooming jelenségével. 

Zajról az élővilágon, a patakokon és a vízeséseken kívül is beszélhe- 
tünk, például a televíziók esetében. Bizonyára ismerjük a tévéből az úgy- 
nevezett , fehér zaj" jelenségét, amit a nép ajka , mákos, esetleg hangyás 
képernyőként" emleget. Fizikai, illetve matematikai szempontból ezt a 
zajt egy , sztochasztikus folyamatnak" tekinthetjük, vagyis véletlenszerű 
jeleloszlásnak, magyarán szólva: rendezetlenségnek. 

A digitális fényképezőgépek esetében a Zaj jelensége nem kívánt mel- 
lékhatásként lép fel a CCD-chipen. Ezt , termikus zajnak" nevezzük, mi- 
vel hőmérsékleti hatások eredménye. A képszenzor cellái nem csupán 
fénybeesés révén töltődhetnek fel, hanem néha egy-egy cellának pusztán 
hőenergiával is sikerül jelet létrehoznia. 


3.13.2 Lökjünk egyet az elektronokon! 


Azt hiszem, éppen eleget foglalkoztunk már a fizika különleges kérdé- 
seivel, hogy most rátehessünk még egy lapáttal. Arról van szó, hogyan is 
keletkezik jel a CCD-chipben. Idáig homályosan csak annyit mondtunk, 
hogy a cellák a beeső fénytől töltődnek fel. Ha jobban odafigyelünk, ki- 
derül, hogy ez a töltés kis töltéshordozók formájában már kezdettől fogva 
benne rejlik a cellákban (egyébként ezeket a töltéshordozókat elektronok- 


nak nevezzük). A töltéshordozók azonban lusták és nem túl mozgéko- 
nyak, nincs bennük túl sok energia. Ha most egy fénysugár esik a cellára, 
a renyhe elektronoknak egy jókora rúgást ad, és ez rögtön mozgásba len- 
díti őket. A cellák kiolvasásával a felgerjesztett elektronokat elszállítják, 
a többi azonban ott marad. Minél világosabb a fénysugár, annál több 
elektront ébreszt fel, annál több töltést olvasnak ki. Ha a fény helyébe hő- 
energia lép, ez is elegendő lehet egy töltéshordozó megmozdításához. 

Ilyen , termikus" gerjesztésre folyamatosan sor kerül, de a normális 
képjelek többnyire elfedik ezt. Ha azonban rossz fénynél fényképezünk, 
akkor ezek a véletlen jelek a sötét helyeken, különösen hosszú megvilágí- 
tási időnél, napvilágra kerülhetnek. 

A hely hőmérséklete mellett kritikus lehet a meleg tárgyakból, különö- 
sen pedig a display-ről áradó hősugárzás is. A működés során a display- 
ek rendesen fel tudnak melegedni, még ha sokszor , alacsony hőmérsék- 
letű TFT-megjelenítőknek" is nevezik ezeket. Mivel a display és a CCD- 
szenzor többnyire közvetlenül egymás mellett helyezkedik el, az egyik fő 
zavarforrás gyakorlatilag be van építve a gépbe. A profi fényképezőgé- 
pekben néha beépített elektronikus hűtés van, amely állandó alacsony 
működési hőmérsékleten tartja a CCD-chipet. 

A jobb kamerák általában speciális algoritmust alkalmaznak a zaj ki- 
küszöbölésére, ami a , mákos" hatást hivatott csökkenteni. 

Mivel az egyes fényérzékeny cellákhoz mindig egy bizonyos szín van 
hozzárendelve, a kész képen többnyire egy bizonyos szín-zaj jelenik 
meg. Csak kevés lehetőségünk van arra, hogy ezt a zajt kiküszöböljük. 
Az a legjobb megoldás, ha később a képszerkesztés során próbáljuk meg 
kiegyenlíteni ezt a hatást, különféle szűrők segítségével. A legszélsősége- 
sebb extravagáns módszerek közé tartozik a kamera célzott hűtése — az 
efféle kísérletektől azonban szigorúan eltanácsolunk mindenkit! A fény- 
képezőgépnek semmi keresnivalója a hűtőszekrényben! 


3.13.3 , Halott pixelek" és , forró pixelek" 


Előfordulhat, hogy a CCD-chipek hibásak. 3 milliós létszámuk mellett 
nem csoda, ha néhány pixel nem működik tökéletesen. Mivel a CCD- 
chipek gyártása nem olcsó és nem egyszerű folyamat, a kisebb hibával 
rendelkező szenzorokat is értékesítik. A hiba nem észlelhető, amíg a de- 


fektes helyek száma nem lép át egy bizonyos százalékarányt. Valószínű- 
leg minden CCD-szenzor tartalmaz néhány hibás cellát. 
u A , halott pixelek" sötét pontokként jelennek meg a képen, és nem ké- 
pesek töltést felvenni. 
m A , forró pixelek" (hotpixels) annyiban hibásak, hogy hajlamosak az 
erősebb zúgásra. A képen világos pontokként jelennek meg. 


liyenek a zavaró hotpixelek 


Az ilyen hibák elhanyagolhatók, és nem is mindig ismerhetők fel azon- 
nal. A fényképezőgépek képvezérlése már a felvételek során kiegyenlíti 
az ilyen károsodásokat, és a , halott" vagy , forró" pixeleket megtalálva, 
interpolált értékkel felülírja azokat. 

Ezek a pixelek általában nagyon könnyen megtalálhatók, mivel extrém 
kontraszteltérést mutatnak a szomszédaikhoz képest. Ha nincs ilyen kont- 
raszt, akkor amúgy sem áll fenn a veszélye annak, hogy a képről alkotott 
benyomást negatívan befolyásolnák. 

Néhány képszerkesztőprogram felkínálja a , Lyukak eltávolítása" funk- 
ciót, amellyel ezek a hibák gyakran ki is egyenlíthetők. 


3.13.4 Moiré 


Legvégül lássunk még egy nemes francia nevet viselő érdekes mellék- 
hatást! Egész biztosan találkoztunk már ezzel a jelenséggel, mégpedig a 
televízióban, amikor egy hírolvasó kockás zakót viselt: úgy tűnt, minden 


mozdulatnál furcsa minták, sőt néha furcsa színárnyalatok képződtek. 
Függönyökön is látható ilyen minta, amikor a függöny két rétege egymás 
mögé kerül. 

A moiré-hatás 


A jelenség mögött rejlő titok neve: interferencia. Ha szó szerint lefordít- 
juk, akkor azt jelenti: , összeszikrázás", ami persze nem tudományos defi- 
níció. Interferencia akkor keletkezik, ha két különböző dolog kölcsönösen 
befolyásolja egymást. A digitális fényképezés és a grafika területén ez két 
egymásra rétegződő mintát jelent. Minta lehet minden, ami valamilyen mó- 
don szabályos: egy vonalrács, egy pontraszter vagy egy kockás zakó stb. 

Különösen akkor lép fel határozott moiré-hatás, ha a két minta hasonló, 
de nem pontosan egyforma, például kicsit különbözik a méretük. Néhány 
helyen úgy tűnik, mintha fednék egymást, máshol egymás mellett helyez- 
kednek el úgy, hogy az egymást fedő minta zavaró formában jelenik meg. 

A digitális fényképezésben, akárcsak a televíziós kameráknál, a felvé- 
teli technika révén adott a moire minta. A CCD-raszterről van szó, a fény- 
érzékeny cellák rácsáról. Valahányszor ez a CCD-raszter egy különösen 
finom mintát próbál leképezni, a minta részei két pixel , közé" esnek, 
vagy csupán egyetlen pixel speciális színével adódik vissza. Ennek kö- 
vetkezménye a színes , villódzás", vagy a minta egyes részeinek kiesése. 

A képfeldolgozás során általában szabályos mintákkal van dolgunk. Itt 
a raszterábrák (például a beszkennelt újságképek) interferálnak a képer- 
nyő vagy a szkenner raszterével. A végeredmény: durva pontminták szür- 
ke árnyalatokban, mivel a raszter fekete pontjai egyszerűen átfednek né- 
hány színes pixelt. 


ZT Mit tud még a fényképezőgép? 


A digitális fényképezőgépek az alapfunkciók mellett gyakran 
különböző , extrák" egész arzenálját kínálják, amelyeknek 

a célja, hogy izgalmasabbá és sokoldalúbbá tegyék a , megörö- 
kítést az utókor számára". Ezek a funkciók természetesen éppoly 
sokoldalúak, mint ezeknek a fényképezőgépeknek a világa, 

de néhány, széles körben elterjedt különlegességet mégis érde- 
mes általános érvénnyel megemlíteni. 


4.1 Az önkioldó 


Ez egy fantasztikus játékszer! Alig kell valamit mondanunk róla, hi- 
szen az önkioldó önmagáért beszél. 

Bizony, bizony; egy önkioldó sok mulatságra ad lehetőséget! A digitá- 
lis fényképezőgépek többnyire visszaszámlálást mutatnak a kijelzőn 
(mintha ezt a képbe ugrás közben láthatnánk!), és az utolsó másodperce- 
ket síphanggal is jelzik. 

Ennek a funkciónak azonban vannak , komolyabb" alkalmazásai is. Bi- 
zonyos helyzetek nyugodt kezet igényelnek, például a hosszú megvilágí- 
tási idő. Ha van lehetőségünk arra, hogy valahova leállítsuk a fényképe- 
zőgépet, használhatjuk a távkioldó helyett is az önkioldót, hogy elkerül- 
jük a bemozdulást. A kioldógomb lenyomásakor ugyanis többnyire egy 
kicsit meglökjük a fényképezőgépet, ami életlenséget okozhat a képen. 


4.1.1 Ferde a kép! 


Sok fényképezőgépnek van képstabilizátora, amely mechanikus és 
elektronikus trükkökkel ellensúlyozza a bemozdulásból eredő életlensé- 
get. Ilyenkor egy speciális forgószenzor méri, hogy elmozdul-e a fényké- 
pezőgép az optikai tengelyhez képest, és úgy forgatja el a lencserendszert, 
hogy kiegyenlítse ezt az eltolódást. Mindez olyan gyorsan és pontosan 
megy végbe, hogy ki is tudja egyenlíteni a közepes erősségű bemozdulá- 
sokat. Vannak elektronikus eljárások is, amelyeknél például a képpontokat 
tolják el néhány pixellel; de ennek inkább videokameráknál van értelme. 


4.2 Videoszekvenciák 


Nem csak állóképeket, hanem egész videojeleneteket is szeretnének 
fölvenni? Semmi gond! Majdnem minden fényképezőgép nyújt ilyen 
szolgáltatást — még ha bizonyos korlátok között is. Ezek a korlátok — mint 
azt már kitalálhatták — a , memória" problémája körül keletkeznek. Hogy 
egy film villódzás nélkül fusson le a szemünk előtt, ahhoz másodpercen- 
ként legalább 15 kép kell. De minél magasabb ez a szám, annál simább a 
kép, és annál folyamatosabbak a mozgások. 

De hát tudjuk, mennyi tárhelyet foglalhat el egy kép. Tárhelytől függő- 
en talán még egy másodpercnyire se futná, és már vége is lenne a mulat- 
ságnak. Hogy mégis egy picivel többet vehessünk fel, csökkentik a fel- 
bontást, többnyire , VGA-felbontásra", ami 160x120-tól 320x240 pixelt 
jelent. Ez igazán kevés, és a modern készülékek már 640x480-as felbon- 
tást is tudnak a másodpercenkénti 30 képig. 

A korlátozás egyik oka, hogy a számítógépek a sokkal magasabb fel- 
bontás lejátszásánál nagyon hamar bedobják a törülközőt. A komputerek 
teljesítménye ugyan egyre növekszik, de a fényképezőgépnek is legalább 
15 képet kell másodpercenként feldogoznia, és erre csak nagy memóriával 
képes. Természetesen ilyenkor is megy a tömörítés, ami feltartja a dolgot. 

Rá sem ismernénk a technikai világra, ha nem találták volna fel a kép- 
szám rövidítését: , fps" lett a neve, ami szó szerint a frames per second - 
másodpercenkénti képek rövidítése, s időnként frame-rátának is mondják. 


4.2.1 Képek és ráták 


A képrátának semmi köze a képismétlési sűrűséghez! Utóbbi csak azt 
adja meg, hogy milyen gyakran épül fel újból egy monitor képe. Ez vala- 
mivel magasabb, mint a frame-ráta. Míg egy átlagos tévé egy másodperc 
alatt 60-szor építi fel újra a képet, a modern tévékészülékek és számító- 
gép-képernyők 100 Hz-nél is többet tudnak, ami sokkal nyugodtabb ké- 
pet eredményez. 

A moziban 24 fÍps a szokásos, tévénél 25 fps-t használnak. A digitális 
fényképezőgépből származó videoszekvenciák ezzel szemben, ártól és 
kiépítéstől függően, 15 és 30 fps között váltakoznak, ahol ez a felső határ 
már a digitális videokamerákkal versenyezhet. A digitális videók területe 


ennek ellenére teljes fényében a digitális kamkorderek sajátja marad. Ter- 
mészetesen ezek is CCD-szenzort használnak, és mert a digitális fényké- 
pezőgépek alapjában ugyanezt a téchnikát használják a fotókhoz, ráadás- 
ként videofunkcióval kacérkodhatnak. 

A filmesített szekvenciákat (nem mindig hanggal együtt!) általában AVI- 
formátumban tárolja a gép. Ezt a filmformátumot rendszerint minden PC és 
a Windows Media Player is le tudja játszani. Sok gyártó külön szoftvert is 
ad a fényképezőgéphez, például a OuickTime-ot (az Apple-től). 

Talán szórakoztatónak fogják találni a videofunkciót — hiszen valóban 
vidám dolog. De vegyék figyelembe a digitális fényképezőgép memória- 
méretét. A felvételi idő, fényképezőgéptől függően, 10 másodperc és 3 
perc között ingadozik (a hozzájuk kapott memóriakártyákkal), és ha egy 
nagyobb film lóg a memóriában, nem lehet több képet felvenni! 


4.2.2 Viselkedési kódex a videotömörítéshez 


Hogy a videofájlok memóriaigényét alacsonyan tartsák, ezeket — pon- 
tosan, mint a képeket — meghatározott algoritmus segítségével tömörítik, 
tehát kisebbre számítják át. Ha egy program (mint pl. a Windows Media 
Player) egy ilyen kódolt videót akar lejátszani, a fájlt újból ki kell csoma- 
golnia. Ehhez a programnak ismernie kell a kódolási előírást. Ezekből a 
tömörítési kulcsokból egész sor van, amelyeket a (codec— compressor/- 
decomperssor) gyűjtőnévvel jelölnek. Ha egy videóhoz nincs meg a hoz- 
závaló kodekünk, nem tudjuk lejátszani a filmet. A kodekek többnyire in- 
gyenesek, de akadnak köztük licencdíjkötelesek is. Ha veszünk egy 
videofunkciós fényképezőgépet, ahhoz többnyire a szoftveréhez való 
kodeket is megkapjuk. 

Ha a videók lejátszásánál problémánk adódik, ellenőrizzük a kode- 
keket. Az internet halomszámra kínál információkat és segítséget ilyen 
nehézségek esetére. : 


4.3 A digitális fényképezőgép mint webkamera 


A teljesség kedvéért megemlítjük, hogy egyes fényképezőgépeket 
, webkameraként" is lehet használni, tehát a mozgóképek közvetlen átvi- 
teléhez interneten keresztül. Ezt a felhasználást lehetőséget a video- 


konferenciákhoz találták ki, amelyeknél a beszélgetőpartnerünket nem 
csak hallhatjuk, hanem láthatjuk is. 


4.4 Sorozatfelvételek 

Ez a fényképezőgép-funkció olyan állóképek sorozatát jelenti, amelye- 
ket nagyon gyors egymásutánban kattintanak el. Lenyomjuk a kioldó- 
gombot, és a fényképezőgép automatikusan készít rögzített számú képet 
a másodperc tört részének megfelelő időközökkel. Ez hasonlít egy 
videoszekvencia felvételéhez, csak nem annyira gyors. A felvételszám 
másodpercenként 1 és 10 között változik, a fényképezőgéptől függően. 
Az előnye, hogy a végén valóban egyedi képek sorozatát kapjuk, amelye- 
ket teljesen különállóan kezelhetünk — videotömörítés nélkül; mert ezek- 
ből az egyedi képekből nem készül videofájl. Ezáltal a maximálisan elér- 
hető felbontás magasabb lesz, mint az elérhető videofelbontás. 

Ugyanebből az okból a képek száma is korlátozott, méghozzá nem fel- 
tétlenül a tulajdonképpeni adattároló függvényében. Az egyes felvételek 
között olyan rövid idő telik el, hogy az aligha lenne elég egy tömörítetlen 
kép mentésére. Ezért a képek tárolása időeltolással történik, míg az új fel- 
vételek a fényképezőgép , rövidtávú emlékezetében" maradnak. Ennek a 
köztes tárnak behatárolt a kapacitása, és általában nem is bővíthető. Mi- 
nél több felvétel készül egy másodperc alatt, annál kevesebbet lehet belő- 
lük összességében menteni. Van olyan gép, amely például két sorozat- 
beállítást kínál: 5 fps maximum 4 felvételhez legnagyobb felbontással és 
1,8 fps 40 felvételhez kis felbontással. 

Ha például sok egymást követő pillanatfelvételt akarunk készíteni egy 
modellről, amint végiglibeg a kifutón, arra ez nagyon praktikus beállítás. 


p" 


Sorozatfelvétel egy meteornyomról 


Viszont csak akkor válik be, ha a képfeltételek alig változnak. Ezért külö- 
nösen ajánlott állványt használni. Fontos, hogy már nem változtathatunk 
az expozíción és a fókuszon. 


4.5 Hangos jegyzetek 


Néhány ritka fényképezőgép, amellett, hogy videoszekvenciát vesz fel 
hanggal, hangot is tud önmagában rögzíteni, mint egy diktafon. Termé- 
szetesen ez is tárhelyet vesz igénybe. Hogy szükségünk van-e ilyen funk- 
cióra, azt magunknak kell eldöntenünk. Egyes fényképészek ezt állítólag 
arra használják, hogy rámondják az aktuális expozíciós beállításokat. 

Ezt a funkciót valószínűleg egyszerűen azért építették be, mert az 
amúgy is rendelkezésre álló hardver lehetővé teszi. Egy kevéske szoftve- 
ren kívül már úgyis minden a fényképezőgépben van — akkor miért ne 
vennénk fel hangos emlékeztetőket is? 

Hangot rendszerint WAV-formátumban tárolnak, azonban monóban és 
nem nagyon jó minőségben. Ezáltal a fényképezőgép kedves játékszerré 
válik: akinek van fantáziája, annak talán eszébe jut erre is néhány értel- 
mes felhasználási terület. Diktafonként (üzletemberek) valószínűleg csak 
ritkán használják. 


4.6 Tévécsatlakozás 


A fényképezőgép tévécsatlakozása lehetővé teszi, hogy a felvett ké- 
peket közvetlenül nézzük meg egy hagyományos tévé képernyőjén, a 
számítógép nélkül. Ezáltal a képbemutatók egy új és érdekes fajtája áll 
a rendelkezésünkre: a képeket nem kell először lementeni, kinyomtatni 
és albumba ragasztani, hanem egyszerűen magunkkal visszük a fényké- 
pezőgépet a barátainkhoz, összekötjük a tévével és indulhat a , diabe- 
mutató". j 

És mi legyen azokkal a képekkel, amelyek már ott vannak feldolgozva 
a merevlemezen? Ezeket egyszerűen visszatöltjük a fényképezőgép me- 
móriájába, és máris a képernyőre velük. Az adatcsere a fényképezőgép és 
a számítógép között ugyanis többnyire mindkét irányban működik, így az 
adatokat vissza is tudjuk küldeni a fényképezőgépbe. 


A tévés mulatság tehát csak a televízió csatlakozóitól függ. Ellentétben 
a piros és fehér (illetve fekete) hangkábellel, a videokábel sárgával van 
jelölve. 


4.7 A DPOF és a közvetlen nyomtatás 


A DPOF a Digital Print Order Format rövidítése, és egy speciális adat- 
formátumot jelöl, amelyet a nyomtatóval való információcserére használ- 
nak. Ha egy képhez DPOF-információkat mentünk, a nyomtató vagy a 
digitális labor kiolvashatja ezekből, hogy kell-e nyomtatni a képet, és 
hogy hány másolatot szeretnénk belőle. Minden kép megjelölése egyér- 
telmű, így a laborban vagy a nyomtatón — előkép nélkül is — lehetetlen a 
tévesztés. Ezen kívül fájlinformációkat, mint például képnevek, képcíi- 
mek vagy kimeneti méret, is rögzíteni lehet. 

Az ennél kicsit kifinomultabb alkalmazások olyan dolgokra vonatkoz- 
nak, mint a , multi-image" (több kép kiadása egy oldalra) vagy az 
AutoPlay (képsorrend rögzítése bemutatóhoz digitális kivetítőn). Pilla- 
natnyilag inkább még a jövő zenéje az Auto-Transfer funkció, amelynél 
egy e-mail-címet vagy egy faxszámot adnak meg: s az, a megfelelő ké- 
szülékbe beolvasva, automatikusan elküldi a képet egy szöveg kíséreté- 
ben erre a címre vagy számra. Az ilyen felhasználási lehetőségek a követ- 
kező években egyre jobban be fognak nyomulni a piacra — hiszen létez- 
nek már mobiltelefonok beépített kamerával. 

Biztosan észrevették, hogy már egyáltalán nem számítógépről van szó. 
Ezek a funkciók tudatosan arra vannak kihegyezve, hogy a számítógép 
közvetítése nélkül működjenek. A varázsszó a , mobil", és ez azt jelenti, 
hogy legkedvesebb elektronikus ketyerénkkel bárhol, bármit megtehetünk, 
anélkül, hogy egy esetlen számítógépre vagy laptopra lennénk utalva. 

Így a közvetlen nyomtatás is egyre inkább divatba jön, amelynél egye- 
nesen a fényképezőgépről lehet nyomtatni. Összekötjük a két eszközt 
USB-kábellel, és különösebb felhajtás nélkül ki lehet nyomtatni egy ,le- 
vonatot". A DPOF-adatokból a nyomtató a végére valószínűleg többet 
tud a képről, mint mi magunk. Ennek a funkciónak a használatához a 

. nyomtatónak és a fényképezőgépnek is , közvetlen nyomtatás kompatibi- 
lisnek" kell lennie. 


Természetesen ilyenkor elvész annak a lehetősége, hogy a képeket a 
számítógépen utószerkesszük és ott esetleg feljavítsuk, de a fényképező- 
gépek hamarosan ezt a szerepet is át fogják venni. Kinek lesz akkor még 
egyáltalán szüksége számítógépekre? 


4.7.1 A világ nagy és tágas 


A fenti felsorolás természetesen nem teljes. Minden fényképezőgép- 
nek megvan a saját készlete extrákból a legkülönbözőbb helyzetekre, 
amelyeknek több-kevesebb értelmük van. Ezért azt tanácsoljuk: olvas- 
sák el a használati útmutatót, és főként: szorgalmasan próbáljanak ki 
mindent! Ennél jobban sehogyan sem ismerhetik meg a fényképezőgé- 
püket, és amíg nem végeznek szélsőséges , eséstesztet" nem is tesznek 
tönkre vele semmit. Legfeljebb elveszítenek néhány képet a véletlen kat- 
tintásokkal. 


4.8 Az akku 


Most egy nagyon fontos témához érkeztünk, az energia-ellátáshoz. A 
fényképezőgépeknek áramra van szükségük, ez azóta így van, amióta ex- 
pozíciómérő és automatikus filmtovábbító létezik. De ezekhez az , alkal- 
mi" energiaszükségletekhez mérve a digitális fényképezőgépek mohó 
áramzabálók. Ezért van az, hogy az energiaellátás kérdése viszonylag 
fontos: azért viszonylag, mert sok fényképezőgép nem enged választást. 
Főleg a kompakt készülékeket, amelyek könnyű kezelésre és csekély mé- 
retre vannak optimalizálva, lehet csak meghatározott, a gyártó álta kínált 
akkuval üzemeltetni. 

A megfelelő akku kérdése egy sor további kérdést vet fel, különösen a 
pontos feltételekét, amelyek között az akkuk rendesen működnek. Ezért 
először is térjünk rá a tényekre. 


4.3.1 Mi az az akku? 


Az akku az akkumulátor rövidítése, s annyit jelent: , begyűjtő, felhalmo- 
zó". Egy akku tehát összegyűjt és felhalmoz valamit, méghozzá elektro- 
mos töltést, amelyet egy eszköz működésekor ismét le tud adni. Ezt a töl- 


tést elektrokémiailag tárolja. Ezt a következőképpen képzelhetjük el: az 


úgynevezett , töltéshordozók" (ezek töltéssel rendelkező részecskék, 
eletronoknak is nevezik őket) feltöltéskor az akkuba pumpálódnak és ösz- 
szegyűlnek a negatív póluson. Itt egy kémiai reakció zajlik le, amelynek a 
létrejöttéhez ezeknek az elektronoknak az energiájára van szükség. 

Ezáltal egyenetlenség (töltéskülönbség) jön létre a két pólus között: ez 
olyan, mintha a töltéseket felterelnénk egy hegyre. Ezt nevezzük egyéb- 
ként feszültségnek, amelynek az értékét volt-ban adjuk meg. 3 

Ha az akku két pólusát összekötjük egymással, a különbség kiegyenlí- 
tődik, és a töltések legurulnak a hegyről, az egyik pólustól a másikhoz. A 
kémiai reakció most fordítva játszódik le, és energia szabadul fel. A töl- 
téshordozók útközben elektromos eszközöket tudnak meghajtani. Ha az 
egyensúly újból helyreáll, az akku , lemerül": mert egyetlen töltéshordo- 
zónak sem jutna eszébe, hogy magától visszamásszon a hegyre, az pedig 
már egyáltalán nem, hogy valamilyen masinát hajtson meg. 

Ezt a folyamatot tetszés szerinti számban lehet ismételni. , Pumpaként" 
egy ellenfeszültség hat, amely az elektronokat felhajtja a hegyre. Akkutí- 
pustól függően ez különböző gyakorisággal működik, bár az úgynevezett 
, memóriahatás" idővel korlátozhatja az akku kapacitását. 


4.8.2 Mi a helyzet az elemekkel? 


A közönséges elemek annyiból nem akkumulátorok, hogy nem lehet 
újból feltölteni őket. Ugyan nagyon hasonlóan működnek, de az akkuk- 
kal ellentétben egy , eldobható elem" lemerülése nem visszafordítható 
folyamat. A töltéseket a speciális kémiai összetétel miatt nem lehet egy- 
szerűen újból a másik oldalra kényszeríteni. Bár van a piacon néhány esz- 
köz, amely azt állítja magáról, hogy képes erre; a sikerük azonban sze- 
rény. 

Ha nagyon sokáig nem használják az elemet, kifolyhat, de a modern 
elemeknél ez már teljesen valószínűtlen. Az ilyesmi azonban teljesen 
tönkretehet egy fényképezőgépet. 


4.7.3 És a különbség? 


A közönséges alkáli elemek legnagyobb előnye, hogy nem lehet őket fel- 
tölteni. Ez most őrülten hangzik, de amit nem lehet feltölteni, azt nem is kell. 
Egyszerűen megvesszük, használjuk és működik. Elemet pedig szinte min- 


den üzletben kapunk az egész világon. Már megint szembetalálkozunk az 
emberiség régi betegségével: a kényelemszeretettel (a környezet számlájára). 

Egy további ok lehetne a normál akkuk csekélyebb feszültsége. Ez 
AA-formátumban csak 1,2 voltot ér el, míg a szokásos alkáli elemek 1,5 
volt feszültséget szállítanak. Olyan készülékeknél, amelyeknél fontos a 
magas feszültség, mint például a zseblámpák, valószínűleg jobban járunk 
az elemmel. Egy átlagos zseblámpa akkuval egyszerűen nem világít 
olyan erősen. Jelentős különbség van azonban az energia-leadási mód- 
ban. Míg a normál alkáli elemek működés közben egyre gyengébbek 
lesznek (1,5 V — 09 V), az akkumulátorok állandó áramot szállítanak, 
amely csak röviddel a lemerült állapot elérése előtt lesz csekélyebb. 
Elektromos készülékeknél a feszültség tulajdonképpeni mértéke nem 
olyan fonto; 1,2 volttal is nagyon jól működnek. 

Az akkuk az általános háztartási területen még nem terjedtek el igazán. 
Ugyan egész seregnyi mobiltelefont működtetnek, borotvákat és termé- 
szetesen fényképezőgépet is, de egyszerű elempótlékként csak lassan vál- 
nak népszerűkké — a hosszú távon alacsonyabb működési költségek, a 
hosszabb élettartam, a jobb újrahasznosulás és a kevésbé energiaigényes 
előállítás ellenére. Ez az akku-ellenesség valószínűleg a magasabb be- 
szerzési árból — bár ez néhány feltöltésnél bőven bejön — és a nem telje- 
sen egyszerű kezelhetőségből adódik. Ahhoz, hogy egy akku sokáig jó 
egészségnek örvendjen, gondosan kell feltölteni és főleg lemeríteni, hogy 
megtartsa a kapacitását. Az akkuk egy idő után elfáradnak, és akkor már 
csak csekély mértékben tölthetők fel. Ez azonban gondos kezelés esetén 
csak több száz feltöltés és lemerülés után történik meg. Elméletileg akár 
több mint ezer töltési ciklus is lehetséges, azonban ezt a gyakorlatban rit- 
kán érik el, mert ez a magas szám csak teljesen ideális feltételek mellett 
érvényes. 


4.8.4 Milyen akkutípusok vannak? 


Manapság négy különböző akkutípus van elterjedve. Ezeknek érdekes 
nevük van, mint NICD, NiMH, Li-Ion és Li-Po. Az egyes típusok kapaci- 
tásban és a leadott feszültségben is különböznek egymástól. A legna- 
gyobb és legismertebb probléma a memóriahatás a NiCd-akkuknál, és az 
önlemerülés, amely idővel fokozatosan fellép. 


4.8.5 Mi a helyzet a feszültséggel? 


A feszültség egy kifejezés a töltésesésre az elemben. Tudjuk, hogy az 
ellentétek mindig vonzzák egymást; így a pozitív és negatív töltések is. 
Az elektronok mint töltéshordozók, mindig negatívak, őket az elem pozi- 
tív pólusa vonzza. Ennek a vonzásnak az erőssége a feszültség (a hegy 
meredeksége, amelyről az elektronok lecsúsznak). Minél magasabb a fe- 
szültség, annál sietősebbek az elektronok, és annál több energiát tudnak 
leadni a készüléknek; egészen hasonlóan, mint a víz, amely a hegyről jön, 
és egy malmot hajt meg. 


4.8.6G Fürge társaság 


Képzeljenek el egy csapat hörcsögöt, akiknek az élelemhez vezető úton 
egy mókuskeréken kell áttekerniük. Átlagos mageledelnél (— alacsony fe- 
szültség, mert szokásos élelem) közepes tempóban futnak; a kerék ugyan 
forog, de ezzel még egy villanyborotvát sem lehetne meghajtani. De ha a 
fickócskáknak joghurtbonbonokat (— magas feszültség, mert sokkal fino- 
mabb) teszünk ki, úgy fognak rohanni, mint az ördög, és a kerékkel és 
egy dinamóval valószínűleg még egy hajszárítót is felrobbantanak. 

Hogy ez miért fontos? Az elektromos készülékek csak egy bizonyos 
mennyiségű energiát bírnak el, és nem szabad túl magas feszültséggel 
működtetni őket. Elem- /akkuüzemű készülékeknél ezeknek a formája 
megakadályozza, hogy felcseréljük őket. De még egyes fényképező- 
gépnél is használhatunk négy elemet normál feszültséggel vagy két ak- 
kut magasabb feszültséggel. Ezért kell ezt az értéket szem előtt tarta- 
nunk. 


4.8.7 A kapacitás 


A kapacitás a töltés mennyiségét jelöli, amelyet egy akku le tud adni, 
vagyis azt, hogy mennyi elektromosság áll rendelkezésre a feltöltött ak- 
kuban. A kapacitást milliamperórában [(mAh] mérik. Minél magasabb a 
kapacitás, annál tovább tud az akku áramot leadni. A digitális fényképe- 
zőgépek akkuinak a kapacitása néhány száz és valamivel több mint 1 ezer 
mAh között változik. Sok fényképezőgép-gyártó megadja, hány képet le- 
het egy akku-/elemtöltéssel készíteni; ez a szám 200 és 400 felvétel kö- 
zött mozog. Mindenesetre ezek csak irányértékek, mert csak bizonyos 


körülmények között érvényesek, például kijelző, vaku nélküli működés 
stb. 

A drágább eldobható elemeknék többnyire nagyobb a kapacitásuk; ter- 
mészetesen ezt is számításba kell venni. De még ha egy alkálielem talán 
háromszor olyan sokáig is kitart, és a megfelelő akku árának a harmadába 
is kerül, már a tizedik feltöltésnél, illetve a harmadik elemkészletnél ész- 
revesszük az árkülönbséget. 


4.38.8 A memóriahatás 


Az emlékezet a NiCd akkuknak azt a tulajdonságát jelenti, hogy , emlé- 
keznek" rá, mennyi maradék töltésük volt még az utolsó újratöltés előtt. 
Ha az elemet úgy töltjük fel, hogy előtte nem ürítettük le teljesen, nem fér 
bele a teljes energiamennyiség, hanem csak annyi, amennyit előzőleg va- 
lóban leürítettünk. A kapacitás maradék része ezután már nem áll rendel- 
kezésre. 

Nézzünk minderre egy szemléltető példát! Amatőr orvosként tevé- 
kenykedünk, és a sérült szomszéd gyereket akarjuk begipszelni, mert cse- 
resznyelopás közben megint leesett a fánkról. Ehhez egy vödörben fel- 
oldjuk a gipszet, de a gyerek begipszeléséhez csak a háromnegyed részét 
használjuk el. Mivel a kezünk, a ruháink és a fürdőszoba tisztításával va- 
gyunk elfoglalva, a fölösleges gipszet a vödörben hagyjuk, ahol az nyu- 
godtan megköt magától. 

Egy héttel később a gyerek megint leesik a cseresznyefáról, és kap egy 
új gipszet — ezúttal nagyobbat, mert a régi nem akadályozta meg a má- 
szásban. Tehát vesszük a múlt heti vödröt, gipszet keverünk benne, és 
csodálkozunk, hogy a tartalma miért nem elég a rögzítéshez, holott a vö- 
dör ugyanúgy tele volt! 

A gipszes vödör hibátlanul szimulálja a memóriahatást: mivel a régi, 
megszáradt gipsz , blokkolta" az edény negyedét, a teljes mennyiségnek 
csak egy részét tudtuk újból beletölteni — ennek következtében kivenni 
sem tudunk belőle eleget. 

Ha nem építünk mindjárt kerítést a cseresznyefánk köré, három hét 
múlva már semmi sem fog a vödörbe férni. 

Vissza az akkuhoz: pontosan úgy, ahogy a vödröt homokfúvóval, lég- 
kalapáccsal, kalapáccsal és vésővel talán kiszabadíthatjuk, a memóriaha- 


tást is vissza lehet fordítani. Ehhez egy speciális eszközzel ellenőrzött 
, mélyleürítést" vagy kisütést kell végrehajtani, amely ismét felszabadítja 
az elveszett kapacitást. 

Látják: ha a vödröt teljesen kiürítették volna, a következő alkalommal 
ugyanannyi gipsz fért volna bele. Ugyanígy a NiCd-akkukat is mindig 
teljesen le kell meríteni, mielőtt újból feltöltenénk — a legjobb egy 
kisütőszerkezettel. 


4.8.9 Túlmerülés 


Egy akku akkor számít hivatalosan üresnek, ha egy meghatározott fe- 
szültségértéken alul marad. Ráadásul az akkumulátorokat csak egy bizo- 
nyos alsó határértékig szabad leüríteni, amelyet elektromos készülékek 
üzemeltetése közben többnyire soha el sem érnek, mert a készülékek 
előbb lekapcsolnak. De például a digitális fényképezőgépek még lekap- 
csolt állapotban is felvesznek egy csekély mennyiségű áramot. Ezáltal 
adott az alsó lemerülési határérték átlépésének a veszélye, ami legrosz- 
szabb esetben tönkreteheti az akkut. Ezért az akkukat akkor is tanácsos 
újratölteni havonta, ha nem használjuk a készüléket. Ezzel elkerülhetjük 
az ilyen túlzott lemerülést, és így megmarad az akku eredeti élettartama. 


4.38.10 Mi az az önlemerülés? 


A kémiai folyamatok hatására, amelyeket a magas hőmérséklet is elő- 
segít, az akku idővel magától lemerül, akkor is, ha nem használják. Ez az 
önleürítés típustól függően a kapacitás 0,1- 1,5909-ának a leadását jelenti 
naponta. Az akkukat gyakori, illetve állandó használatra találták ki: tartós 
használatnál az akku amúgy is lemerül, és nem vész kárba energia. De ha 
az akkut hosszabb ideig nem használják, megtörténhet, hogy a következő 
bekapcsoláskor hirtelen üresnek bizonyul. Ilyenkor jön a felháborodás: 
, Ez az átok akku semmire se jó! Mindig le van merülve!", és a készülék- 
nél visszatérnek a normál elem használatához. Ez bizonyos esetekben 
rendkívül célszerű is, mert a normál elemek alig mutatnak észrevehető 
önlemerülést, és ezért alkalmasabbak az olyan készülékekhez, amelyek- 
nél előfordul, hogy hosszabb ideig nem használjuk. Folyamatosan hasz- 
nált készülékeknél azonban az akkuk sokkal kedvezőbb költséggel mű- 
ködnek, hiszen ezeket mindig újra feltölthetjük. Ez ugyan csak néhány 


feltöltés után térül meg, de akkor azután alaposan. Ha minden feltöltés 
helyett egy új elemkészletet vennénk, összességében sokkal többet fizet- 
nénk ki — még akkor is, ha egyszer az akkuk is elfáradnak, és akkor eze- 
ket is ki kell cserélni. 

A legtöbb akkut többször fel kell tölteni és le kell meríteni a készülék- 
ben való használat előtt, mielőtt megbízhatóan működne. Ezeket az utasí- 
tásokat nagyon érdemes betartani, mert meghatározóak az akku élettar- 
tamára. 


4.8.11 Az akkumulátorok típusai 
NiCd 


A NiCd a Nickel-Cadmium rövidítése. Itt két nehézfémről 
van szó megkérdőjelezhető környezetterheléssel — különö- 
sen a kadmium fejthet ki erős környezetkárosító, mérgező 
hatást. A NiCd akkuk viszonylag súlyosak, és ugyanabban 
az építési formában nehezebbek is, mint más típusok. A 
NiCd akkuk legnagyobb gyengéje a fent leírt memóriahatás: 
mivel ez a felhasznált kadmium tulajdonságaira vezethető 
vissza, csak ennél a típusnál lép fel. Több NiCd akku használatánál eze- 
ket mindig azonos töltöttségi állapotban kell tartani, különben pólus-fel- 
cserélődés és komoly károk következhetnek be. 

Ennek az akkumulátortípusnak az előnye az olcsósága és az, hogy nem 
érzékeny a hőmérsékleti ingadozásokra. Ezeket az akkumulátorokat a 
szokásos elemformátumokban, ceruza (AA) és mikro (AAA), is árulják, 
ezért NICd akkukat minden elemmel működtetett készülékben használ- 
hatunk. A környezetkárosítás miatt viszont ma már egyre kevésbé hasz- 
nálják őket. 

A NiICd akkuk ugyan szinte teljes mértékben újrahasznosíthatók, azon- 
ban alig van fényképezőgép-gyártó, aki ajánlaná őket. Még ha olcsó 
megoldásról is van szó, egyedül a környezetszennyezés veszélye jó ok ar- 
ra, hogy ne vegyünk ilyen akkut: a kadmium rákkeltő anyagnak számít! 


A nikkel itt újból benne van a játékban, de ez 
alkalommal metal-hidriddel, egy vízkötő fém- 
kötéssel vegyítve. E továbbfejlesztett változat a 
régi NiCd elemek kapacitásának közel a duplá- 
ját adja, és jelentősen könnyebb is. A környeze- 
tet is oly csekély mértékben károsítja, hogy állí- 
tólag akár a háztartási szemétbe is dobhatjuk 
ezeket az akkukat; cserébe valamivel magasabb az áruk. Ha töltőáramról 
van szó, a NiMH akkuk nagyon érzékenyek. Csak a speciálisan hozzájuk 
készült feltöltőkészülékkel használhatók, mivel a túl magas töltőáram 
tönkreteheti, sőt, akár szét is robbanthatja őket. A feltöltésük valamivel 
tovább tart, cserébe csak nagyon csekély a memóriahatás. A NIMH ak- 
kuk viszonylag magas, naponta a kapacitás 1,590-át kitevő önlemerülést 
mutatnak, és nem viselik túl jól az alacsony hőmérsékletet. A NIMH ak- 
kuk is kaphatók a szokásos elemformátumokban, így minden készülék- 
ben használhatók. 

Első pillantásra úgy tűnik, a NIMH akkuknak rengeteg hátrányuk van, 
de ezekért a nagyobb teljesítmény és mindenekelőtt az, hogy nem káro- 
sítják a környezetet, bőven kárpótol bennünket. Amíg gondosan kezeljük 
őket, és főleg nem hibázunk a feltöltésnél, optimálisan helyettesítik a 
NiICd akkukat. 


Li-Ion 


A lithium-ionos akku ismét a duplájával ha- 
BA. ls el táesz ák ladja meg a NIMH akku kapacitását. A kémiai 
ESSEN — tulajdonságok miatt a feszültség is magasabb, 
zer ed SZALESZT így ezeket az akkukat nem használhatjuk egy- 
szerű elemhelyettesítőként. A Li-Ion akkukat 
főleg ZET EDEZÁ bé ee szabottan gyártják, de vannak egyszer használatos 
littium elemek is mignonformátumban, amelyeknek rendkívül hosszú az 
élettartamuk és nagy a teljesítményük. 
A líthium-ionos akkuk egy kicsit másképpen működnek, mint a NiCd 
és NIMH akkuk: a töltéshordozók nem önállóan vándorolnak az elem 
belsejében, hanem a lítium ionok (ezek feltöltött atomok) , hordják őket a 


hátukon". A feltöltött lítium ionok a negatív elempóluson tárolódnak, 
ahol energialeadás közben leadják a töltésüket, és egy folyadékon (elekt- 
rolitnek nevezik) keresztül a pozitív pólusra vándorolnak; a feltöltés újra- 
töltve visszahajtja őket. Mivel feltöltés és lemerülés közben mindig a pó- 
lusok között . táncikálnak ide-oda, az ilyen akkutípusokat , swing7- 
elemeknek is nevezik. 

A lítium-ion akkumulátorok nem ismerik a memóriahatást, és az önle- 
merülésük is csekélyebb, mint a nikkel-akkuké (kb. 0,290-os). A NIMH 
akkukkal ellentétben a lítiumos akkumulátorokban is vannak mérgező 
anyagok. 


4.8.11.! Kettő az egyben? 


Ne csodálkozzanak, ha egyes fényképezőgépekbe négy AA-elem vagy 
két L1-Ion akku szükséges. Ez azzal van összefüggésben, hogy a lítium- 
akkuk nagyobb feszültséget adnak le. De hogy illeszkedjenek a fényké- 
pezőgéphez, olyan formájú 3 voltos lítium akkuk vannak, amellyel két 
ceruzaelem helyére illenek az elemtartóba. Ne keverjük azonban a dolgo- 
kat, tehát ne használjunk például együtt egy 3V-os lítium blokkot, egy al- 
káli elemet és egy NiCd-akkut. Ezt a fényképezőgép biztosan rossz néven 
venné! 


Ezek az akkuk a líthium-ionos akkuk megle- 
hetősen új, speciális formátumai. A rövidítés a 
lithiuum-polymert takarja, és ezek az akkuk alap- 
jában véve ugyanúgy működnek, mint li-ionos 

h 3 társaik, csak már nem tartalmaznak folyadékot, 
hanérú BelvEtte Bölimérekből tehát műanyagból való elektrolitot. Ezért 
ezeknek az akkuknak nem kell vastag fémház, és így sokkal könnyebbek 
és kisebbek. A , Lipokat" sokkal egyszerűbb és olcsóbb gyártani, leg- 
alábbis amint megvetették a lábukat a piacon. 

Jelenleg még egy kicsit drágák, de biztos, hogy hamarosan kedvezőbb 
lesz az áruk. Ilyen akkuk nincsenek normál elemformátumban, csak spe- 
ciális formátumokban, amelyeket többnyire a gyártók adnak a készüléke- 
ikhez. Mivel a , lipoknak" nincs szükségük folyadékra, különböző fóliák 


rétegeiből lehet előállítani őket, amelyeket szinte minden formában lehet 
használni. Ez a következő generáció fényképezőgép-tervezőinek még na- 
gyobb szabadságot ad a szokatlan formájú fényképezőgép-házak tervezé- 
séhez. 


4.8.12 Melyiket vegyük? 


Hát, erre a kérdésre sok esetben igen gyorsan megkapjuk a feleletet: 
sok fényképezőgéphez ugyanis speciális akkura van szükség, így azután 
alig van választási lehetőségünk. Úgy tűnik, ez főleg a középső árkategó- 
riában (100 ezer és 250 ezer forint között) jellemző, míg az olcsó és kis 
teljesítményű készülékek a szokásos elemformátumokhoz vannak szab- 
va. A magasabb árkategóriában megint csak sok, fényképezőgép-specifi- 
kus extra akku nélküli készülék található, míg a profiligában speciális, 
akár 12 voltos akkuk is napirendre kerülnek. 

A fényképezőgép-specifikus akkukat a fényképezőgépben lehet feltöl- 
teni. Ehhez a fényképezőgépet a tápon keresztül összekötjük a konnek- 
torral, mire a fényképezőgép megkezdi a feltöltési folyamatot. Ezekhez a 
típusokhoz speciális töltők is vannak, amelyek akkor jók, ha több akku- 
val dolgozunk, és használni akarjuk a fényképezőgépet, miközben a má- 
sik akku töltődik. 

A , normál" elemtartós fényképezőgépeket általában a tipikus mignon- 
formátumra (ceruzaelem) alakítják ki. Az olcsó kis készülékek többnyire 
két ilyen elemmel működnek, míg a nagyobbak, megnövelt teljesítmé- 
nyükhöz több áramot igényelnek, és ezért négy elemre van szükségük. 

Mindkét típusnál választanunk kell a normálelem és akku között. Ebbe 
a mérlegelésbe éppúgy vonjuk be a pénzügyi szempontokat, mint a ké- 
nyelemhez való ragaszkodásunkat, valamint a környezetvédelmi irá- 
nyultságunkat. 


4.8.13 A belső elem 


Szinte minden fényképezőgépben van a tulajdonképpeni áramellátás 
mellett még egy kis energiatároló, amely főleg a belső órát tartja életben, 
amíg akkut cserélünk. Nocsak, a fényképezőgépemnek van órája? Igen, 
van, méghozzá meglehetősen pontos. Mivel egy óra egy fényképezőgép 
elektronikájával szemben nevetségesen egyszerű, nyugodtan be lehet ve- 


le együtt építeni. Tárolja a készített fényképek dátumát és idejét, ahogy 
ezt időközben már a legtöbb filmes gép is teszi. Ezt az órát vagy egy cse- 
rélhető gombelem működteti, vagy egy másodakku gyűjti be számára az 
energiát, amelyet a főakkuról húz le, és csak a főelem cseréjénél merül le. 
Ha a fényképezőgép jelzi, hogy visszaállította a dátumot és az időt, az ar- 
ra utal, hogy a segédtároló lemerült. A gombelemet ki kell cserélni, míg a 
fixen beépített mini akku csak akkor tölt fel újra, ha visszatesszük a főak- 
kut. Hogy ez ne merüljön le állandóan, az akkut akkor is tartsuk a fényké- 
pezőgépben, ha nem használjuk. Rendszeres utántöltéssel elkerülhetjük a 
káros mértékű lemerülést. De vigyázzunk a normál elemekkel: ezek 
hosszú pihenőnél kifolyhatnak. 


ET Az adattárolók 


A fényképezőgépben nemcsak energiát akarunk tárolni, hanem 
elsősorban fotókat. Mivel a memória csak azért van ott, hogy a 
már felvett képeket rögzítse, nem lehet összehasonlítani a 
hagyományos fényképezőgép filmjével, hiszen azt a CCD-chip 
helyettesíti. Ráadásul a tárolómédiumokat, ha megteltek, 
cserélni is lehet. Ezek a memóriachipek igazi kis , hi-tech 
remekművek", mivel a legkisebb fizikai megjelenési formával 
egyesítik a gigantikus méretű tárhelyet. 


5.1 A RAM, a ROM és társaik 


A RAM (Random Access Memory) jelentése , véletlen elérésű memó- 
ria". Ez azt jelenti, hogy azokat az információkat, amelyeket a RAM- 
memória tartalmaz, mindenféle sorrend figyelembevétele nélkül ki lehet 
választani — egy lexikonhoz hasonlóan. Ha az , örvényféreg" szót keres- 
sük, nem kell magunkat 17 köteten A-től Ö-ig keresztülrágnunk, hanem 
közvetlenül felüthetjük a 17. kötetet. Ha a könyv RAM-memória lenne, 
mindjárt a megfelelő oldalt üthetnénk fel. Ezek az oldalak a , regiszter" 


nevet viselik. Ezeket a RAM-nál közvetlenül , címzik", tehát közvetlenül 
elérhetők. 

A RAM-memóriát , munkamemóriaként" használják, mert minden in- 
formációt, amelyet a számítógép egyszerre fel akar dolgozni, egyidejűleg 
kell , fejben" tartania, és sorrendtől függetlenül kell elérnie. Ez a memó- 
ria semmit nem tud tartósan megjegyezni, és állandóan áram alatt van: ha 
nincs áram, elvesznek az adatok. Ez a , rövid távú emlékezet", még ha az 
analógia nem is teljesen pontos. Minden fényképezőgépnek van ilyen 
memóriája, és a kép először ide kerül be (közvetlenül a CCD-chipről), és 
csak később íródik be a fényképezőgép hosszú távú memóriájába. A so- 
rozatfelvételek ezt a memóriát használják ki: ezért korlátozott a képek 
száma. 

A ROM (Read Only Memory) tulajdonképpen egy olyasfajta memóriát 
jelöl, amelyet csak olvasni lehet, írni nem. Ilyen memóriák például a ha- 
gyományos CD-k. A digitális fényképezőgépben ez nem olyan érdekes, 
hiszen sok képet akarunk felvenni, törölni stb. A ROM fogalmát egyéb- 
ként ezen a területen nem veszik olyan szigorúan, már néhány újraírható 
memóriára is alkalmazzák. Így például a digitális fényképezésben oly 
fontos flash-ROM egy olyan memóriatípus, amely áram nélkül is meg- 
tartja a tárolt információkat. (Korlátozottan) lehet törölni és újraírni is. 
Hasonlóan a RAM-hoz, képes minden egyedi információt közvetlenül ol- 
vasni, de írni és törölni csak nagy blokkokban tud. Ez azzal van összefüg- 
gésben, hogy írásnál az információk , be lesznek égetve"7, és csak egy 
áramlökéssel törölhetők. Minden memóriaregisztert egyenként áram alá 
venni túl nagy ráfordítás lenne technikailag, ezért az egyes cellák blok- 
kokba vannak összefogva, amelyeket aztán törölni is csak együtt lehet. A 
digitális fényképezőgépek cserélhető memóriáinál a flash-technológia 
terjedt el a legjobban. 


5.2 Adattárolók a digitális fényképezőgépekben 


Persze ez az egész nem is olyan nagyon érdekes, hiszen mi végülis 
csak sok képet akarunk készíteni, és ezeket valahol tárolni. Mint a speciá- 
lis akkuknál, itt is a ftényképezőgép-gyártó adataira vagyunk utalva, mert 
egy szokásos fényképezőgép rendszerint csak meghatározott fajtájú 


tárolómédiát fogad el. Egyes készülékek a közepes árketegóriából két kü- 
lönböző média használatát is lehetővé teszik. Nem kell feltétlenül több 
külön memóriakártyát használnunk; ez teljesen attól függ, hány képet 
akarunk készíteni, mielőtt a tele tár szünetre kényszerítene. Ha útközben 
vagyunk a fényképezőgéppel, tanácsos több tárhelyet magunkkal vinni, 
mintha csak a , szomszédban" fényképezünk, és a képeket rögtön át is 
tudjuk tenni a számítógépre. 

Ha már van fényképezőgépünk, azzal kell beérnünk, amit a gyártó le- 
hetővé tesz. Azonban van néhány memória, amelyek kompatibilisek egy- 
mással. 

Ha még nincs fényképezőgépünk, az adattároló fajtája mindenképpen 
az egyik szempont, amelyet a vásárláskor figyelembe kell vennünk. Nem 
csak az ár, hanem a kapacitás és az adott memóriatípus jövőkilátásai sem 
lényegtelenek. 

Az ár mellett főleg kapacitásban és külső méretekben mutatkoznak kü- 
lönbségek. Akárcsak az akkuknál, a gyártók számára itt is a kicsi, de 
nagyteljesítményű médiák az érdekesek. Gyűjtőfogalomként gyakran 
használják rájuk a , flash-memóriát" is, anélkül, hogy ez alatt egy megha- 
tározott típust értenének. 


5.2.1 CompactFlash 


Ez a memóriatípus a legjobban elterjedt, és két 
formátumban létezik: a régebbi CompactFlash I 
(33 mm vastag) és az új CompactFlash II (5 
mm vastag). A hosszú nevet gyakran egyszerű- 
en CF-re rövidítik, de ennek a cserélhető memó- 
riának a sajátossága nem a név, hanem a beépí- 
tett vezérlő: ez egy vezérlőelektronika, amely 
vezérli a memóriamodul olvasását és írását. Ezzel a módszerrel nem me- 
rülnek fel problémák a mindenkori fényképezőgépekkel/olvasókészülé- 
kekkel, mert ezek csak a kontrollerrel kommunikálnak, amely pontosan 
ismeri az alárendelt memóriát, és optimálisan tudja használni, akkor is, 
ha az illető készülék egyáltalán nincsen felkészítve az új memóriaverzi- 
ókra. A vezérlő által a CF-kártyák tehát lefelé kompatibilisek. 

A CompactFlash-kártyák a kedvező árú flash-memóriák közé tartoz- 


nak, és 16 Mbájtos mérettől kaphatók. Ezt az adattárolót a jó ár-teljesít- 
mény arány teszi piacvezetővé — amíg nem választjuk túl nagyra a me- 
móriát. 

Jelenleg ezek a memóriák 1,0 Gbájtos maximális kapacitást tesznek le- 
hetővé, de már beharangozták a 2,0 Gbájtot. Ez meglehetősen sok, de az 
ára is ennek megfelelő. 


5.2.2 Microdrive 


Az IBM új microdrive-ját mint , teljes mérték- 
ben CF II kompatibiliset" jelentették be: ez a vi- 
lág legkisebb merevlemeze. Pont akkora, mint 
egy CompactFlash II kártya, és minden CF-II 
illesztőhelyben használható. Természetesen van 
saját vezérlője, de egy valamit fontos tudni róla, 
és ez valamennyire behatárolja a fentebb ma- 
gasztalt kompatibilitást: mivel egy ilyen nagyon kicsi merevlemeznek 
magas fordulatszámon kell működnie, a Microdrive-nak több áramra van 
szüksége, mint egy normál CompactFlash memóriának, és ezt nem min- 
den fényképezőgép tudja biztosítani. Így a fényképezésből rövid mulat- 
ság lehet, mert az akkuk nagyon gyorsan lemerülnek, és feltöltésre szo- 
rulnak. Ha van egy CF II kompatibilis fényképezőgépük, és kacérkodnak 
egy Microdrive-val, tanácsos előbb megtudni, hogy támogatja-e azt a 
fényképezőgép. Ez a memória a CompactFlash-technikával való kompa- 
tibilitása miatt állhat a második helyen, széles körben azonban nincs el- 
terjedve. A magas kapacitás valószínűleg túl van azon, ami a normál fel- 
használó számára még érdekes — pedig az 1 Gbájtos modell ára messze 
alatta marad a CF-árnak. 


microdrive 


5.2.3 SmartMedia 

Ez a szuperlapos kártya a CompactFlash- 
memóriák alkirálya. 8 és 128 Mbájt közti kapa- 
citású képviselőivel nagy számú fényképező- 
gépben (és más készülékekben) van jelen. For- 
májában erősen emlékeztet a 3,57-os flopira, fő- 
leg a ferdére vágott sarkával. Ez azonban nem- 


csak optikai fogás, hanem megkülönböztető jegy két különböző 
SmartMedia típus között: a régi verzió (kb. 1997. előttig) 5 volttal műkö- 
dik, míg az újabb kártyák 3,3 V-tal. A régiek szinte nyomtalanul eltűntek 
a képből. Hogy az új kártyákat egy régi verzióhoz készült fényképezőgép 
ne tehesse tönkre, a ferdére vágott sarok lehetetlenné teszi a kártya behe- 
lyezését a rossz készülékbe. Az 5 voltos kártyáknál a sarkítás más helyen 
volt, de mint mondtuk, ezekkel már alig lehet találkozni. 

Ami a SmartMediát a CompactFlash kártyától megkülönbözteti, az a 
belső vezérlő hiánya. Ez azt jelenti, hogy a memóriakezelést a fényképe- 
zőgépnek kell kézbe vennie, ami nem mindig sikerül. Régebbi készülé- 
keknél előfordul, hogy nem tudnak mit kezdeni az olyan kártyákkal, 
amelyek nagyobb tárhellyel rendelkeznek, mint amennyire az ő idejük- 
ben lehetőség volt. Ha például egy fényképezőgép vételének idején 32 
Mbájt volt a csúcs, előfordulhat, hogy a fényképezőgépek 64 Mbájttól 
már félrenyelnek, és mint nem kompatibilis modellt, visszautasítják a 
kártyát. A készüléknek ugyanis tudnia kellene, hogyan címezzen meg he- 
lyesen 64 Mbájtot, és éppen ezt nem tudják még egyes régebbi modellek. 
Hogy ez a probléma az új fényképezőgépeknél továbbra is megmarad-e, 
azt csak kivárni lehet: a 128 Mbájt még biztosan nem jelenti a csúcsot, 
valószínűleg hamarosan lesznek még nagyobb kártyák. Mielőtt vennénk 
egy új és nagyobb SmartMedia kártyát, győződjünk meg arról, hogy a 
fényképezőgépünk támogatni fogja-e. 

Ezeknek a kártyáknak az előnye az áruk (még a CompactFlash-nél is 
valamivel olcsóbbak) és a lapos kiépítésük. Nedvesség és rázkódás gya- 
korlatilag nem árthat nekik, csak elgörbíteni nem szabad őket. 


5.2.4 MultiMedia kártya/SecureDigital kártya 


Ezek a kártyák jelenleg a legkisebbek közé tartoz- 
nak, és ezen a területen csak az új xXD-Picture kártya 
fogja őket lekörözni. A régebbi MultiMedia kártya 
jelenleg 64 Mbájtig bírja (már bejelentették a 128 
Mbájtosat), míg az SD-Card már magasabb kapaci- 
tásokat is kínál. Az MM-s készülékek felfelé rend- 
szerint kompatibilisek az SD-kártyákkal. 

A nagy különbség a SecureDigital kártya egy sajá- 

tosságában rejlik: beépített másolásvédelmet tartalmaz. A speciális, vé- 
dett adatok, mint például a szerzői védelem alá eső zenedarabok, egy spe- 
ciális memóriaterületre kerülnek be, és ezeket csak lejátszani lehet, de 
másolni nem. Viszont a normál adatok így a digitális fényképek is, egy 
szabadon hozzáférhető területre kerülnek. De mivel nem vagyunk kény- 
szerítve rá, hogy ezt a védett memóriaterületet használjuk, felmerül a 
nagy kérdés, hogy mi is ennek az intézménynek az értelme. Erre a jövő- 
nek kell! fényt derítenie: valószínűleg a copyright-kóddal rendelkező ada- 
tok automatikusan aktiválni fogják a másolásvédelmet. Pillanatnyilag 
nem látszik, hogy ennek a funkciónak nagy jelentősége lenne, és szokat- 
lan módon a gyártók is nagyon visszafogják magukat a hogyanról és a 
miértről szóló információk osztogatásában; de díjazzák az új és abszolút 
biztonságos technikát. 

Az SD-kártyák ugyan valamivel drágábbak (de sokkal biztonságosab- 
bak is!) az MM-Kkártyáknál, viszont nagyobb memóriakapacitásokat és 
-sebességeket kínálnak. Ezen kívül mechanikus írásvédelmük is van, 
amellyel meg lehet akadályozni a véletlen felülírást. 


5.2.5 Memory Stick 


Ez a Sony-házból származó memóriatípus csak 

lassan terjed más gyártóknál, a Sony fényképe- 

zőgépeiben azonban az egyetlen cserélhetőtár- 

fajta. Tehát aki ennek a cégnek egy fényképező- 
gépét veszi meg, azt kizárólag lila (standard) és fehér (SD-hez hasonló 
másolásvédelemmel), méreteiben egy rágógumicsíkhoz hasonló Memory 
Stickkel kaphatja. Az ára viszonylag magas, a kapacitása jelenleg 128 
Mbájtra korlátozódik. A következő időkre azonban nagyobb kapacitáso- 
kat ígérnek, akár 1 Gbájt felettit is. Az írási sebesség a közönséges 
Memory Sticknél nem különösebben magas, a jövőbeli modelleknél 
azonban javulnia kell. 

Általában úgy tűnik, hogy a Sony nagyon ragaszkodik ehhez a médiá- 
hoz, mert nem csak sok javítást jelentettek be: a következő generáció is 
útban van. Duo néven egy kisebb megjelenési formátumú változat várha- 
tó, amely a méreteivel és a súlyával nagyjából az MM/SD-kártyának felel 
meg. Hogy ezek az új stickek majd illeszkedjenek a régi készülékekbe 


(mély fiókkal), lesz hozzájuk egy műanyag hosszabbítás. Ezeket az esz- 
közöket nemcsak digitális fényképezőgépekben, hanem mobiltelefonok- 
ban és PDA-kban is használni fogják. Ráadásul nemcsak az adattárolás 
marad a Memory Stick egyetlen funkciója. A jövőben minden lehetséges 
kis formátumú eszközhöz tervezik: ujjlenyomat-szkenner, hálózati adap- 
ter és mikrofonok — valamennyi Memory Stick formátumban. Még a 
pontos földrajzi pozíció meghatározását szolgáló GPS-egységek is ké- 
szülhetnek ilyen formátumban. 

A fotók puszta tárolásában azonban ez a média nem játszik teljesen 
azonos ligában a CompactFlash-sel és társaival: ez főleg a Sony-termé- 
kekre korlátozottság miatt van így, de a lényegesen magasabb ár is szá- 
mít. (Ez azonban alapvetően ne akadályozza meg Önöket egy Sony-fény- 
képezőgép vásárlásában.) 

Nagyon érdekes formája az adatátvitelnek a flopiadapter. Ez egy speci- 
ális keret 3,57-os formátumban, amellyel a Memory Stickeket minden 
flopimeghajtó olvasni tudja. Ilyen adapterek egyébként a SmartMedia 
kártyákhoz is vannak. 


5.2.6G PC-Card 


A PC-Cardokat csak a régebbi fényképezőgé- 
pekben használják, cserélhető memóriaként, hi- 
telkártya formátumban. Ez csodálatosan lapos- 
nak és kicsinek hangzik, de azért gondoljunk ar- 
ra, hogy időközben már fényképezőgépek is 
megjelentek hitelkártyaméretben! 

Cserélhető memóriaként a PC-Card kihalófél- 
ben van, persze nem úgy, mint bővítőkártya-szabvány a notebookok- 
hoz/laptopokhoz, ahol PCMCIA néven ismert, és boldog eredeti állapotá- 
nak örvend. Ami a PC-Cardot érdekessé teszi a digitális fényképezés szá- 
mára, az a kompatibilitása minden más cserélhető tárhoz. 

Időközben megjelentek már az úgynevezett , négy az egyben" adapte- 
rek is, amelyekkel mind a SmartMedia, a MultiMedia és a SecureDigital 
kártyák, mind a Memory Stickek működnek. Csak a CompactFlash kár- 
tyákhoz kell saját adapter. 


5.2.7 xD-Picture Card 


Ez a minitár, a Fujifilm és az Olympus közös al- 


a. 

I Digital", és ezalatt főleg a csekély méretet értik, 
íp.Aictúre Card amellyel még az MM- és az SD-kártyákat is sarok- 


128 me BAN ba szorítja. Ennek a törpének kell hosszú távon le- 
váltania a SmartMedia kártyákat; maximálisan 8 
Gbájtos kapacitásával a tárhelyóriások közé fog tar- 
tozni. Erre azonban még várni kell egy kicsit. Árban ezeknek a memória- 
chipeknek a SmartMedia-kártyák szintjére kell majd kerülniük. Persze 
hogy valóban le fogják-e taszítani a trónjáról a CompactFlash-kártyát, azt 
ma még nem tudhatjuk. 


5.3 Mass Storage - haladóknak 


A Mass Storage annyit jelent, mint tömeges tárolás, és olyan eszközök- 
re értjük, amelyek nagy mennyiségű adatot képesek tárolni. A legtöbb 
esetben a fényképezőgépek, illetve ezek memóriái jelentkeznek be ilyen 
tömegtárként, és ez ilyenkor egy további meghajtót jelent a számítógé- 
pen: ugyanolyat, mint egy merevlemez. A fényképezőgép ilyesfajta mű- 
ködési módja egyébként feltétele lehet az USB-n keresztüli közvetlen 
nyomtatásnak is. 

A USB Mass Storage Drive-ként való bejelentkezésnek megvan az az 
előnye, hogy közvetlenül érjük el a megfelelő memóriachipet, és azon 
tetszőlegesen törölhetünk, másolhatunk és átnevezhetünk. Az ilyen esz- 
közökhöz kapott speciális programok rendszerint semmi mást nem tesz- 
nek, mint hogy átadják nekünk egy ilyen meghajtó vezérlését — holott ezt 
az Intézővel is simán megtehetnénk. Ha van egy kis számítógépes tapasz- 
talatunk, és idegesítőnek találjuk az üdvözlő képernyőt, amely a fényké- 
pezőgép minden csatlakoztatásakor megjelenik, akkor esetleg vegyük 
számításba az , alternatív" módszereket is. 

A Windows Sajátgépen találnunk kell egy új meghajtót, amelynek 
vagy új betűjele van, vagy az USB Mass Storage Drive, illetve ehhez ha- 
sonló nevet visel. Ha megnyitjuk ezt a meghajtót, már a fényképezőgép 
flash-memóriájában vagyunk, és onnan már vihetjük is, amire szüksé- 


günk van. Ez gyakran gyorsabban megy, mint a megfelelő szoftver grafi- 
kus felületéről; és aki ismeri a számítógépe belső rendjét, talán szíveseb- 
ben fogja ezt a lehetőséget használni. 


5.3.1 A pedáns fényképezőgép 

Egyes fényképezőgép-modellek nem szeretik, ha közvetlenül az Inté- 
zőből , törünk rá" a memóriachipjükre, és ott változtatjuk meg a fényké- 
pek nevét. Előfordulhat, hogy a fényképezőgép a következő behelyezés- 
kor megállapítja, hogy formattálatlan adathordozó van a fiókjában. Ezért 
csak óvatosan éljünk a fájlnevek és mappák nevének a változtatásával. 
Van olyan gép például, amelyik a SmartMedia kártya formattálásánál lét- 
rehoz egy speciális mappát, amelyben a képeket tárolja. Ha ennek a map- 
pának megváltozik a neve, a fényképezőgép nem találja meg a képeket, 
és létrehoz egy új mappát a régi névvel. A képek természetesen nem 
vesztek el, de a fényképezőgép többé nem éri el őket. A megváltoztatott 
képneveket azonban a kijelzőn megmutatja. 


5.4 Az adatátvitel 


Nos, ismét itt az ideje egy kvízkérdésnek: hogyan jutnak az adatok a 
fényképezőgépből a számítógépbe, amely minden további áldásos tény- 
kedés kiindulópontja? A kulcsszó még mindig a USB, és már nem talá- 
lunk fényképezőgépet a piacon, amelynek ne lenne ilyen portja. Régeb- 
ben a , soros portot" és részben az infraportot használták adatátvitelre, de 
ma már az USB minden dolgok mértéke. A profi fényképezőgépeknek 
egyébként FireWire portjuk is van. 


5.4.1 Az USB-csatlakozás 


Az Universal Serial Bus, azaz az USB-szabvány sok különböző eszköz 
között tesz lehetővé kommunikációt, amelyek közül egy számítógépre 
maximum 127-et csatlakoztathatunk, piramisformájú hierarchiában. Két 
USB-szabvány létezik, a régebbi USB 1.1 és az újabb és gyorsabb USB 
2.0, amely azonban lefelé kompatíibilis a régebbi verzióval. Az új USB 
on the Go funkció két USB-képes eszköz összekötését is lehetővé teszi 
közéjük kapcsolt számítógép nélkül, így például közvetlenül tudunk ada- 


tokat átvinni a fényképezőgépről a nyomtatóra. Ezt azonban nem minden 
eszköz tudja, pedig ez a lehetőség a digitális fotóvilágban széles körben 
elterjedt. 

Most az a legfontosabb, hogy pontosan hogyan is csatlakoztassuk a 
fényképezőgépet a számítógépre, és mire kell közben odafigyelnünk. Mi- 
vel minden fényképezőgép-gyártó ez ügyben is a saját elképzeléseit érvé- 
nyesíti, csak általános leírást adunk a folyamatról. A részleteket olvassák 
hozzá a készülékük használati útmutatójában vagy a szoftverük doku- 
mentációjában! 


Egyre gyakoribbá válik az USB kábelek használata 


A legtöbb esetben néhány programot is kapunk a fényképezőgéphez, 
amelyek az adott fényképezőgépre szabottak, és megkönnyítik számunk- 
ra a képek átvitelét. Ajánlott először ezeket telepíteni, mert velük a szük- 
séges szofítvermeghajtókat is rögtön telepítjük. 


5.411.1 Csatlakoztatás 


Először meg kell állapítanunk, pontosan hogyan szeret a fényképező- 
gépünk adatot átvinni. Rendszerint egyszerűen a fényképezőgéphez tar- 
tozó USB-kábelt kell az egyik (lapos) végével a számítógépre csatlakoz- 
tatni. A USB-csatlakozás többnyire a számítógép hátoldalán van. Az 
USB-t azonban arra találták ki, hogy gyorsan és egyszerűen tudjuk a leg- 
különbözőbb eszközöket egymás után csatlakoztatni; ezért végre elkezd- 
ték a számítógépek elejére építeni a csatlakozásokat. 


5.4.1.2 Mindig szépen sorban 


Vigyázat! A fényképezőgép számítógépre csatlakoztatásánál vegyük fi- 
gyelembe a helyes sorrendet. USB-nél ennek ugyan nem kellene olyan 
kritikusnak lennie, mert ez kimondottan a , hot-plug"-ra van kitalálva, és 
ezért , forrón", tehát működés közben lehet csatlakoztatni és eltávolítani. 
Néhány fényképezőgép mégsem szereti annyira, ha bekapcsolt állapot- 
ban rácsatlakoztatnak egy USB-kábelt, és rákötik a számítógépre. Olvas- 
suk tehát el a használati útmutatóban, hogy milyen sorrendet kel! betarta- 
ni, és tartsuk szigorúan ehhez magunkat! Kétség esetén ajánlott minden 
eszközt kikapcsolt állapotban kábellel csatlakoztatni, és csak ezt követő- 
en, egymás után bekapcsolni őket. 

Kezdjünk a számítógéppel, mert fordítva induláskor egy áramlökést 
küldhet a USB-kábelen keresztül, amelyet a bekapcsolt fényképezőgép 
esetleg nem visel jól. A kábel másik vége most a (kikapcsolt) számító- 
gépbe kerül. Legkésőbb most elindíthatjuk a számítógépet. Ha a számító- 
gép már be volt kapcsolva, lehet, hogy egyáltalán nem vette észre az új 
USB kábel csatlakoztatását. Ha a használati útmutató kifejezetten bekap- 
csolt számítógépre csatlakoztatást ír elő, akkor tartsuk ehhez magunkat. 


5.4.1.3 Bekapcsolás 


Mostanra tehát felállt a számítógép, elindult a Windows, és a fényképe- 
zőgép össze van kötve a számítógéppel. Ekkor bekapcsolhatjuk a fényké- 

fényképezőgép bekapcsolására 


pezőgépet; de győződjünk meg arról, hogy a megfelelő üzemmódban 
működik-e. Egyes fényképezőgépeknek külön átviteli módjuk van, ame- 
lyet be kell kapcsolni, de a többségnél ez automatikusan működik. 

Ha a fényképezőgép be van kapcsolva, a számítógépnek automatikusan 
érzékelnie kell az új kapcsolatot és reagálnia kell rá. 

Amikor a fényképezőgépet először csatlakoztatjuk, a számítógépnek 
meg kell keresnie a megfelelő meghajtót az USB-eszközhöz, hogy auto- 
matikusan telepíteni tudja. Hagyjuk, hogy megkeresse. 

Ha semmit sem talál, valószínűleg magunknak kell telepíteni a szüksé- 
ges USB-meghajtót; hogy ez hogyan megy, az természetesen a használati 
útmutatóból derül ki. 


5.4.1.4 Inaktív USB 


Előfordul, hogy miután csatlakoztattuk a fényképezőgépet, nem törté- 
nik semmi. Ez vagy azt jelenti, hogy minden tökéletesen működik (csak 
nincs automatikusan feljövő üdvözlő-képernyő), vagy azt, hogy nincs be- 
kapcsolva a számítógépünk USB-portja. Hogy hogyan kell bekapcsolni, 
az a számítógép használati utasításából derül ki pontosan, de valószínű- 
leg egy BIOS-beállításról van szó. 

Most vidáman, menüből, tetszés szerint tölthetjük le a képeket a számí- 
tógépre. Ezek a programok általában arra vannak idomítva, hogy a Doku- 
mentumok mappa Képek almappájába mentsék a képeket. Ez kezdetben 
egészen praktikus is, de lehetőleg gyorsan rendet kell teremtenünk köz- 
tük, ugyanis, mint említettük, a fényképezőgépeknek megvan az a tulaj- 
donságuk, hogy meglehetősen sajátos neveket adnak a képeknek. Ezek a 
nevek többnyire három betűvel kezdődnek, amit egy ötjegyű szám követ, 
amelyekkel a készített képeket számozzák folyamatosan, tehát például 
DSC0000I1 jpg. 

Egy ilyen automatikus számozás ugyan egyáltalán nem rossz dolog, de 
ha a fényképezőgép memórichipjét töröljük (vagy formattáljuk), akkor a 
fényképezőgép újból elölről kezdi a számolást. A következő adatátvitel- 
kor a számítógép biztos, hogy ránk fog dörrenni, mert az új fotók a ne- 
vükből ítélve már léteznek, és ezért majd felül akarja írni velük a régie- 
ket. Ilyenkor időnként ádázul kell figyelnünk, hogy ne veszítsünk el min- 
den régebbi képet. 


A készülékhez kapott szoftvernek azonban gondoskodnia kell róla, 
hogy ilyesmi ne történhessen, és minden adat egymástól elválasztva le- 
gyen mentve. ; 


5.4.2 FireWire 


A , tüzes drót", azaz a FireWire 
egy másik csatlakozószabvány az 
Apple-től, amelynek azonban a di- 
gitális fényképek átvitelében cse- 
kély a jelentősége a hobbiterüle- 
ten. Ilyen port nem minden számí- 
tógépben van, és csak egy rövid 
ideje integrálják az új gépekbe. 
Ennek az oka a licendíj, amelyet 
az Apple besöpör, ha más cégek építik be ezt a portot. A digitális fényké- 
pezőgépek világában a licencpolitika egyébként is sok sajátos jelenség 
okozója. 

A FireWire IEEE 1394 vagy i.Link néven is megjelenik, és lassan, de 
folyamatosan terjed a digitális világban. A FireWire legnagyobb rajongó- 
tábora főleg a digitális videók területéről kerül ki. Profi területen különö- 
sen kedvelt, és sok profi fényképezőgépnek már nincs is USB- 
csatlakozása, csak IEHBE 1394. 

Az eszközök csatlakoztatása a FireWire-ön keresztül rendszerint 
ugyanúgy működik, mint egy USB-kameránál, azonban a két szabvány 
nem kompatibilis egymással. 


5.4.3 TWAIN 


A TWAIN a , Tool Without An Interesting Name", azaz , eszköz, 
amelynek nem érdekes a neve" kifejezés helyett (is) áll(hatna), bár ez in- 
kább egy zseniális marketinghúzás, amellyel igyekeztek fokozatosan be- 
szivárogtatni a fogalmat a számítógépes nyelvhasználatba. Állítólag en- 
nek a technikának azért komolyabb magyarázata is van, pl. , Transmit 
Windows Advanced Interface", de ez valahogy unalmasan hangzik. Kü- 
lönben a név nem is olyan fontos. 

Mindezek ellenére a TWAIN egyáltalán nem olyan jelentéktelen talál- 


mány, ha digitális képekről van szó, mert ez a technológia teszi lehetővé 
egy (képszerkesztő-) programnak, hogy közvetlenül elérje a csatlakozta- 
tott fényképezőgépet vagy szkennert. 

A TWAIN működéséhez szükség van egy meghajtóra (Windows-nyel- 
ven: illesztőprogramra). Ez egy olyan szoftver, amely garantálja a számí- 
tógép és a képforrás közötti biztos megértést. Gondoskodik arról, hogy a 
számítógép által küldött parancsok meg is érkezzenek a megfelelő esz- 
közre. 

Megfelelő illesztőprogram nélkül a múltban Windows alatt szinte sem- 
mi sem működött, és gyakran szívós és kimerítő türelemjáték volt, míg a 
számítógép működéséhez szükséges valamennyi meghajtót összeszedtük. 
Ma ezt a dilemmát a , plugkplay" varázsformulával kezeljük, ami annyit 
jelent, mint , csatlakoztatni és használni". Ehhez úgy programozzák az 
eszközöket, hogy azokat a számítógép speciális meghajtó nélkül is fel 
tudja ismerni, meg tudja érteni, és telepíteni is tudja. Egy eszközből en- 
nek ellenére csak speciális meghajtóval hozhatjuk ki teljes mértékben a 
lehetséges teljesítményét, de legalább kezdetben sem kell az üres képer- 
nyőre merednünk. A plug £ play a pályája kezdetén még nem volt min- 
den esetben sikeres, és előfordult, hogy gúnyosan , plugkzpray" (csatla- 
koztasd és imádkozz) névvel illették. 

Ha TWAIN-t akarunk használni, akkor a fényképezőgép-modellünk- 
höz megfelelő meghajtóra lesz szükségünk. Ezt vagy megkaptuk a fény- 
képezőgéppel együtt, vagy letölthetjük (például az aktuális verziót) a 
gyártó internetoldaláról. 

Ha minden telepítve van, a Kép betöltése paranccsal közvetlenül a 
fényképezőgépről tölthetjük be egy képszerkesztő programba a fényké- 
peinket. Gyártótól függően még további funkciók is a rendelkezésünkre 
állnak a fényképezőgép vezérléséhez. 

Szkennereket is el lehet érni a TWAIN-en keresztül. Ebben az esetben 
a szkennert választjuk ki forrásként, mire megjelenik egy párbeszédablak 
a beállításokhoz és a szkennelés indításához. 


5.4.4 Friss meghajtó 


A gyártók időről időre új meghajtókat, úgynevezett update-ket adnak 
ki, amelyekben kijavítják a hibákat vagy újabb funkciókat kínálnak. Er- 


demes időről időre meghajtó-frissítéseket keresni a fényképezőgép-gyár- 
tó internetoldalán, hogy a készülékünket mindig a legújabb állapoton 
tartsuk, és zökkenőmentesen működjön. 

Ha a számítógép rászánta magát, hogy felismerje USB-eszközként a 
fényképezőgépet, akkor többnyire megjelenik a telepített ftényképezőgép- 
szoftver üdvözlő-képernyője, és felkínál egy sor menüpontot, és termé- 
szetesen a fényképeket is, amelyek a fényképezőgépben találhatók. Ezek 
a programok többnyire egy kis előképet is mutatnak, ami egyáltalán nem 
jön rosszul a sajátos fájlneveknél, amelyeket a digitális fényképezőgépek 
osztogatnak; így legalább rögtön tudjuk, melyik kép az igazi. 


5.4.5 Olvasókészülékek 


Mint a korábban említett PC-Card példája mutatja, a memóriakártyákat 
közvetlenül is be lehet olvasni. Azonban azokat a PC-tulajdonosokat, 
akik nem laptopot tartanak a térdükön, ez természetesen nem fogja meg- 
hatni. Í 

Erre a célra a digitális ipar olvasókészülékeket fejlesztett, amelyek 
ugyancsak USB-vel csatlakoznak a számítógépre, de nincs hozzájuk 
szükség a fényképezőgépre. A kártyákat egyszerűen betesszük az olvasó- 


A korszerű kártyaolvasók többféle kártyatiípussal is elboldogulnak 


ba, és ehhez a számítógépnek közvetlen hozzáférése van. Ilyenkor a me- 
móriakártya többnyire USB Mass Storage-ként jelentkezik be, ami azt je- 
lenti, hogy úgy használhatjuk, mint egy normál merevlemezt vagy flopit. 


Ha főleg merevlemezre dolgozunk, és ott archiváljuk a fotóinkat, 
amúgy is minden képet át fogunk húzni a lemezre, amint megtelt a 
memóriachipünk. A kártyaolvasók használata főleg a sokat fényképezők- 
nek érdekes. S ha még olyan készülékünk is van, mint mondjuk egy 
MP3-lejátszó, amely ugyanazt a cserélhetőmédia-típust használja, akkor 
van értelme csak igazán egy ilyen eszköznek. 


5.4.6 A nyomtató 


A speciális fotónyomtatókat a szokásos cserélhető médiákkal gyakran 
közvetlenül lehet használni: a digitális fényképezőgéppel fényképezünk, 
a flash-kártyát a nyomtatóba tesszük, és a képeket egyenként kiválaszt- 
hatjuk és kinyomtathatjuk róla. Természetesen bonyolultabb képszer- 
kesztési funkciók ebben az esetben nem állnak a rendelkezésünkre: leg- 
feljebb a fényerőt, a kontrasztot és színtelítettséget befolyásolhatjuk. 


A hp fotónyomtatója a memóriakártyáról is nyomtat 


A DPOF-technika ennél a fajta adatcserénél mutathatja meg igazán az 
előnyeit, mert ilyenkor közvetlenül minden képről közölheti a tudnivaló- 
kat a nyomtatóval. Egyes cégek, amelyek a digitális képek professzionális 
fotólevilágítására speciálizálódtak, fejlesztettek egy automatát, amelybe 
beletesszük a memóriakártyát, és igazi levonatokat rendelhetünk. A memó- 
riát a gép kiolvassa, és kapunk egy kódszámot, amellyel elhozhatjuk a kész 
fotókat. Ilyenkor csak azokat a képeket gyártják le, amelyeket a DPOF-fel 
meghatároztunk, így nagyobb tévedések nélkül lehet kezelni a sokszorosí- 
tásokat és a speciális kívánságokat. 

